
PRATARMĖ 


Antrojoje 9-ojo dešimtmečio pusėje  Calouste'o  Gulbenkia- 
no fondas finansiškai parėmė didelį pasisekimą turėjusią pro- 
jekto „Portugalija 2000“ pirmąją dalį skatinusią akademinius 
samprotavimus apie XXI a. išvakarėse galimas ir tikėtinas por- 
tugalų tautos raidos tendencijas. Šie apmąstymai ir tyrinėji- 
mai portugalų kalba paskelbti tęstiniame leidinyje „Portugali- 
ja - ateinantis dvidešimtmetis“ (Portugal - the Next Twenty 
Years). 

Plėtojantis minėtai iniciatyvai fondas ir toliau rėmė inte- 
lektines pastangas, susijusias su ęlobaliomis problemomis, ku- 
rių sprendimas būtų lemtingas bendroms šalies geresnės atei- 
Hes paieškoms. Tokiame kontekste tikslinga apžvelgti socialinius 
mokslus ir jų vaidmenį šiuolaikinėje visuomenėje, įsigilinti į so- 
cialinių mokslų tarpusavio ryšius bei jų santykį su humanita- 
riniais ir gamtos mokslais. Svarbūs pastarųjų trisdešimties-ke- 
turiasdešimties metų  intelektiniai laimėjimai, lėmę modernius 
gyvenimo analizės metodus ir skatinę suvokti mokslą komplek- 
siškai, didėjantis poreikis kontekstualizuoti visuotinius dalykus 
(skatinti dialogą tarp kultūrų) ir universitetinio išsilavinimo 
plėtrą, suintensyvėjusią 6-ąjį dešimtmetį, smarkiai veikė socia- 
linės srities mokslininkus, tačiau skyrė mažokai dėmesio jų 
struktūros ir organizacijos permąstymui. Tad ar neturėtų sus- 

tabarėjusios struktūros įvertinimas šioje evoliucijos pakopoje 
būti laikomas svarbiausiu socialinių mokslų uždaviniu? 

Calouste'o  Gulbenkiano fondas entuziastingai priėmė pro- 
fesoriaus Immanuelio  Wallersteino,  Binghamtono universiteto 
Fernando Braudelio centro direktoriaus, siūlymą suburti žino- 
mų pasaulio mokslininkų grupę (šešis socialinių, du - gamtos 
mokslų ir du humanitarinių mokslų atstovus), kuri įvertintų 
dabartinę socialinių mokslų situaciją ir ateitį. Taip 1993 m. lie- 
pos mėnesį buvo įkurta C. Gulbenkiano socialinių mokslų per- 
tvarkymo komisija, kuriai pirmininkavo pats profesorius Imma- 
nuelis  Wallersteinas. Komisijos sudėtis atspindi gilias ir pla- 
čias perspektyvas, kuriomis pagrįsta šioje knygoje pristatoma 
analizė. 

„Atverkime socialinių mokslų gelmes“ yra rimta, vertinga 
ir intriguojanti knyga, kurioje perteikta aktyvi ir kūrybinga dve- 
jus metus veikusios C. Gulbenkiano komisijos darbo dvasia. Įvy- 
ko trys plenariniai šios komisijos posėdžiai: pirmasis - 1994 m. 
liepos mėnesį fondo būstinėje Lisabonoje, antrasis - 1995 m. 
sausio mėnesį Maison des Sciences de |!'Homme Paryžiuje, 
o trečiasis - 1995 m. balandžio mėnesį Binghamtono universi- 
teto Fernando Braudelio centre. Aukštą intelektinį lygį užtik- 
rino išskirtinai iškilių komisijos narių gebėjimai, tačiau puikių 
galutinių rezultatų pasiekta tik Immanuelio Wallersteino en- 
tuziazmo, pasiaukojimo ir vadovavimo dėka. Už visa tai jam 
nuoširdžiai dėkojame. 


Calouste'o  Gulbenkiano fondas 


KOMISIJOS NARIAI 


IMMANUELIS WALLERSTEINAS - komisijos pirmininkas, 
sociologas, Binghamtono universiteto (JAV) Fernando Brau- 
delio ekonomikos, istorinių sistemų ir civilizacijų studijų 
centro direktorius, sociologijos profesorius, Tarptautinės so- 
ciologų asociacijos pirmininkas, knygų The Modern  World- 


System (3 tomai), Unthinking social Science autorius. 


CALESTOUS JUMA - mokslo ir technologijų specialistas 
iš Kenijos, Jungtinių Tautų bioįvairovės konvencijos atsakin- 
gasis sekretorius (Ženeva), buvęs Afrikos technologijos ty- 
rimų centro valdybos pirmininkas (Nairobi), knygos Long- 
Run Economics: An Evolutionary  Approach to Economic Growth 


bendraautoris. 


EVELYN FOX KELLER - fizikė, Massachusettso techno- 
logijos instituto (JAV) mokslo istorijos ir filosofijos profe- 
sorė, 1992-1997 m. MacArthuro fondo stipendininkė, kny- 


gos Reflections on Gender and Science autorė. 


JŪRGENAS KOCKA - istorikas (Vokietija), Berlyno Freie 
universiteto industrinio pasaulio istorijos profesorius, nuo- 


latinis Berlyno mokslų akademijos bendradarbis, Šiuolaiki- 

nės istorijos centro Potsdame direktorius, knygos Arbeit- 
verhūltnisse und Arbeiterexistenzen autorius ir knygos Bour- 


geois Society in Nineteenth-Century = Europe redaktorius. 


DOMINIOUE'AS LECOURTAS- filosofas (Prancūzija), Pa- 
ryžiaus Deniso Diderot universiteto mokslo istorijos ir filo- 
sofijos profesorius, knygų A guoi donc sert la philosophie? Des 
sciences dc la nature aux sciences | politigues; | Promėtheė,  Faust, 


Frankenstein:: = Fondements imaginaires de Uėtigue autorius. 


V. Y. MUDIMBĖ - romanų kalbų specialistas (Zairas). 
Williamo K. Kenano, Jr., Stanfordo universiteto profesorius, 
Lyginamosios literatūros katedros prancūzų, italų bei kla- 
sikinės filologijos ir Afrikos studijų bei šiuolaikinės filoso- 
fijos ir literatūros programų dėstytojas, Afrikos filosofijos 
draugijos Šiaurės Amerikoje generalinis sekretorius, knygos 
The Invention of Africa autorius, knygos Afrika and the Dis- 


ciplines sudarytojas. 


KINHIDE'AS MUSHAKOJIS - politologas (Japonija), Meiji 
Gakuino universiteto tarptautinių studijų fakulteto profeso- 
rius, buvęs Tarptautinės politinių mokslų asociacijos prezi- 
dentas, buvęs Jungtinių Tautų universiteto programų pro- 
rektorius, Japonijos užsienio reikalų tarybos prezidentas, 
knygos Global Issues and Interparadigmatic Dialogue - Essays 


on Multipolar Politics autorius. 


ILYA PRIGOGINF'/AS, grafas - chemikas (Belgija). 1977 m. 
Nobelio chemijos premijos laureatas, tarptautinių fizikos ir 
chemijos institutų, įsteigtų E. Solvay, direktorius, Ilya Pri- 
gogine'o statistinės mechanikos ir kompleksinių sistemų ty- 


rimų centro direktorius Texaso (Austinas) universitete, kny- 

gų La nouvelle alliance, Exploring Complexity, = Entre le temps 


et Vėternitė bendraautoris. 


PETERIS J. TAYLORAS - geografas (Didžioji Britanija). 
Loughborough universiteto geografijos profesorius, knygos 
Political Geography redaktorius, knygos Review of Internatio- 
nal Political Economy sudarytojas, knygų Political  Geography: 


World-Economy,  Nation-State and Locality autorius. 


MICHELIS-ROLPHAS TROUILLOT - antropologas (Haitis). 
Kriegerio-Eisenhowerio antropologijos profesorius, Johnso 
Hopkinso universiteto Globalinių kultūros, valdžios ir isto- 
rijos studijų instituto direktorius, buvęs Wennerio-Greno 
antropologinių tyrimų fondo tarybos pirmininkas, knygų Si- 
lencing the Past: Power and the Production of History, Peasants 


and Capital: Dominica in the World Economy autorius. 


I. ISTORINĖ 
SOCIALINIŲ MOKSLŲ STRUKTŪRA 
NUO XVIII AMŽIAUS IKI 1945 METŲ 


Mąstyti apie gyvenimą kaip apie didelę 
problemą, lygtį ar susijusių lygčių sistemą, va- 
dinasi, suvokti, kad šios lygtys yra labai su- 
dėtingos, jose daug netikėtumų ir kad dažnai 
neįmanoma rasti jų „šaknų“. 

Fernandas Braudelis' 


Mintis, kad įmanoma mąstyti apie žmonių prigimtį, 
tarpusavio santykius, ryšius su dvasinėmis jėgomis, apie 
žmonių sukurtas ir apgyvendintas socialines struktūras, 
yra tokia pat sena, kaip ir pati rašytinė istorija. Tai liudi- 
ja išlikę religiniai ir filosofiniai tekstai. Yra ir žodinė iš- 
mintis, perduodama iš kartos į kartą ir kartais, tam tik- 
rais momentais, užfiksuojama raštu. Didelę šios išminties 
dalį įprasmina įvairių pasaulio šalių ilgalaikė žmonių pa- 
tirtis, net jeigu ji iškyla apreiškimų ar racionalių išvedžio- 
jimų iš tam tikrų amžinųjų tiesų pavidalu. 

Šiandienos socialiniai mokslai yra tokios išminties pa- 
likuonys. Tačiau tolimi, dažnai nedėkingi ir nepagarbūs 
palikuonys, nes socialinius mokslus jų atstovai sąmonin- 
gai apibrėžia kaip tiesos paieškas, nesusijusias su deduk- 
cine ar paveldėta išmintimi. Socialiniai mokslai yra šių lai- 
kų pasaulio kūdikis. Jų šaknys glūdi nuo XVI a. išsisklei- 
dusiose pastangose plėtoti sisteminį pasaulietinį realybės 
pažinimą, kurį galima būtų patvirtinti empiriškai. Tai 


2 Fernand Braudel, įžanga Charles Morazė, Les bourgeois conguėrants 


(Paris: Libraire Armand Colin, 1957). 

vadinama scientia ir reiškia žinias. Beje, etimologiškai filo- 
sofija taip pat reiškia žinias, tiksliau - pažinimo meilę. 
Vadinamoji klasikinė mokslo nuostata, įprasta jau ke- 
letą šimtmečių, grindžiama dviem prielaidomis. Pirmojo- 
je, susijusioje su niutoniniu modeliu, teigiama, kad pra- 
eitis ir ateitis yra simetriškos. Tai kvaziteologinė sampra- 
ta: mes tarsi dievai galime kai ką žinoti tvirtai, todėl ne- 
būtina praeitį atskirti nuo ateities, nes viskas egzistuoja 
amžinojoje dabartyje. Antroji prielaida - dekartiškasis 
dualizmas - tai nuostata, jog tarp Žmonių ir gamtos, tarp 
materijos ir dvasios, tarp fizinio ir socialinio/dvasinio 
gyvenimo esama esminių skirtumų. Thomas Hooke'as 
1663 m. kūręs Karališkosios draugijos įstatus, įrašė to- 
kį tikslą: „Siekti žinių apie gamtą tobulumo, plėtoti 
naudingus menus, mechaninę veiklą ir atradimus, eks- 
perimentuoti su varikliais“; jis pabrėžė frazę „gamtos 
nepainioti su dievybėmis, metafizika, morale, politika, 

gramatika, retorika ar logika“. Šie įstatai atspindėjo tuo- 
metinę pasaulio pažinimo būdų dichotomiją, kurią vė- 
liau C. P. Snowas pavadino „dviem kultūromis“. 

Mokslas buvo suvokiamas kaip universalių gamtos 
dėsnių, veikiančių visur ir visada, paieškos. Alexandre'as 
Koyrė, aprašydamas europinių erdvės sampratų raidą 
nuo XV iki XVIII a, pabrėžė: 


Begalinė Naujosios Kosmologijos Visata, begalinės Trukmės 
ir Apimtys, ir jų amžinoji materija, valdoma amžinųjų ir ne- 
palenkiamų dėsnių, judanti nuolat ir be tikslo amžinojoje 


erdvėje, paveldėjo ontologinius Dievybės bruožus. Tačiau 


Cituojama iš Sir Henry Lyons, The Royal Society 1660-1940 (New 
York: Greenwood Press, 1968), p. 41. 

tik pastaruosius, o visus kitus pasitraukiantis Dievas pasiė- 


mė su Savimi.“ 


Tie kiti pasitraukiančio Dievo atributai, žinoma, buvo 
moralinės krikščioniškojo pasaulio vertybės - meilė, nuo- 
lankumas, geradarystė. Koyrė nekalba apie jas pakeitu- 
sias vertybes, tačiau ir taip suvokiama, jog traukdamasis 
Dievas po savęs nepaliko vien moralinės tuštumos. Išplė- 
tus dangaus ribas, išaugo ir žmonių ambicijos. Pažanga 
tapo pagrindiniu žodžiu, kurį rėmė naujai atrastas bega- 
lybės pojūtis ir materialūs technikos laimėjimai. 

Pasaulis, anot Koyrė, nėra žemės rutulys - tai kosmo- 
sas. Tiesą sakant, galima teigti, jog tuo pačiu metu Vaka- 
ruose kito ir žemiškosios erdvės samprata, - tik atvirkš- 
tine, baigtinumo kryptimi. Po didžiųjų atradėjų kelionių 
daugumai žmonių pasaulis tapo konkrečia sferos pavidalo 
figūra. Teisybės dėlei reikia pasakyti, jog šios sferos sker- 
smuo buvo kur kas didesnis, negu įsivaizdavo Kolumbas, 
tačiau vis dėlto ji buvo baigtinė. Dar daugiau, ilgainiui 
vis atnaujinamos atradėjų kelionės nutiesė prekybos ke- 
lius ir taip ištobulino darbo pasidalijimo sistemą, kad ats- 
tumai laike ir visuomenėje vis mažėjo. 

Tačiau žemės baigtinumas, bent jau iki pastarojo me- 
to, nebuvo nevilties šaltinis. Nors neribotos pažangos ide- 
alas ir vizija rėmėsi laiko ir erdvės begalybės idėja, tačiau 
praktinis socialinės pažangos siekis per technikos laimė- 
jimus priklausė nuo pasaulio pažinumo ir galimybės jį ty- 
rinėti, t. y. nuo tikėjimo jo baigtinumu remiantis tam tik- 
rais kriterijais (ypač epistemologijos ir geografijos). Ma- 
nyta, kad dėl pažangos būtina atmesti visus draudimus 


Alexandre Koyrė, From He Closed World to the Infinite Universe (Bal- 
timore: Johns Hopkins University Press, 1957), p. 276. 

ir suvaržymus, tapti vidinių pasaulio paslapčių atradė- 
jais ir savo valiai pajungti visus žemės išteklius. Iki pat 
XX a. mintis apie žemės sferos baigtinumą pirmiausia ska- 
tino pažangos nulemtus atradimus ir projektus, kuriuos 
taikant būtų galima įgyvendinti Vakarų siekį valdyti pa- 
saulį. XX a., kai atstumai Žemėje ėmė trumpėti ir, regis, 
varžyti ligtolinės pažangos mastus, žemės ribos net galė- 
jo būti minimos kaip tolesnių atradimų, kurie padėtų iš- 
plėsti žmogaus vyravimo galimybes, paskata. Trumpai ta- 
riant, ištikimybė žemei, dabartinei gyvenamajai vietai ir 
buveinei, tuomet ėmė reikšti ne tiek gimtuosius namus, 
kiek trampliną, nuo kurio atsispyrę mokslo žmonės galė- 
tų pakilti į erdves ir užvaldyti kosmosą. 

Pažanga ir atradimai buvo svarbūs žodžiai, bet naująjį 
žodyną papildė ir kiti terminai: mokslas, vienybė, papras- 
tumas, valdžia ir netgi visata. XVII-XVIII a. įsitvirtinę gam- 
tos mokslai pirmiausia rėmėsi dangaus sandaros stebėji- 
mais. Asmenys, siekę įteisinti ir labai vertingomis paversti 
mokslines gamtos dėsnių paieškas, neskyrė mokslo nuo 
filosofijos. Nors jie šias dvi sritis ir laikė atskiromis, ta- 
čiau manė, jog jos, ieškodamos pasaulietinių tiesų, viena 
kitą papildo. Didėjant mokslo eksperimentinės pažintinės 
veiklos svarbai, gamtos mokslų filosofija ėmė panašėti į 
paprasčiausią teologijos pakaitalą, kaltinamą a priori tei- 
giniais apie tai, kad tiesos neįmanoma patikrinti. XIX a. 
pradžioje nebuvo tikslinga pažinimą dalyti į dvi „atski- 
ras, bet vienodas“ sritis, ir jis įgavo hierarchijos įvaizdį 
(bent jau gamtos mokslų specialistų akyse) - kai atskiria- 
mos tikros žinios (mokslas) ir menamos ar tik įsivaizduo- 
jamos žinios (ne mokslas). Galiausiai XIX a. pradžioje 
mokslo triumfas buvo įtvirtintas ir kalbos požiūriu: sąvo- 
ka mokslas vartota be jokio pažyminio, tapo, gamtos moks- 

lų sinonimu.“ Šis faktas rodo gamtos mokslų kulminacinį 
siekį - įgyti ir užsitikrinti socialinį bei intelektinį teisėtu- 
mą ir atsiskirti, o gal net pradėti neigti kitą pažinimo bū- 
dą - filosofiją. 

Mokslas, t. y. gamtos mokslai, apibrėžiamas aiškiau 
negu jo alternatyva, kuriai nebuvo rasta net vieno pava- 
dinimo. Kartais ji vadinama menais, kartais - humanitari- 
niais dalykais, raštais ar  belles-lettres, kartais - filosofija, 0 
kartais paprasčiausiai kultūra ar vokiškai Geisteswissens- 
Chaften, taigi mokslo alternatyvos pavidalas ir akcentuoja- 
mi dalykai kito, jai trūko vientisumo, o tai jos sekėjams 
trukdė kompetentingiau ją ginti, ir ypač - pateikti apčiuo- 
piamų rezultatų. Aiškėjo, kad episteminė kova dėl teisė- 
tų ir teisingų žinių nustojo būti kova dėl gamtos mokslų 
kontrolės (gamtos mokslų specialistai nuo pat XVIII a. šio- 
je srityje turėjo išskirtinių teisių), bet tapo kova dėl teisės 
valdyti žmonių pasaulio pažinimą. 

Šiuolaikinėms valstybėms reikėjo tikslesnių žinių, ku- 
riomis galėtų grįsti savo sprendimus. Tai dar XVIII a. pa- 
skatino naujų pažinimo kategorijų atsiradimą, tačiau tos 
kategorijos nebuvo aiškiai suvokiamos ir išsamiai apibrėž- 
tos. Sociologijos filosofai pradėjo kalbėti apie socialinę fi- 
ziką, o Europos mąstytojai įžvelgė, jog pasaulyje esama 
daugybės socialinių sistemų („ką reiškia būti persu?“), 
ir ta įvairovė prašyte prašėsi būti paaiškinama. Šiame 
XVIII a. pabaigos - XIX a. pradžios kontekste atgimė uni- 
versitetai (jie nuo XVI a. daugiausia merdėjo, nes iki tol 


k Tai akivaizdu anglų ir romanų kalbose, bet mažiau aišku vokiečių 
kalboje, kur žodis Wissenschaft tebėra vartojamas kaip bendra są- 
voka, įvardijanti sisteminį pažinimą, o tai, kas angliškai vadinama 
humanities, vadinama Geisteswissenschaften, išvertus pažodžiui reiš- 


kia žinias apie dvasinius arba mąstymo dalykus. 

buvo smarkiai susiję su Bažnyčia) - ir tapo pagrindine ži- 
nių kaupimo bei perteikimo institucija. 

Universitetai atgimė ir pakito. Teologijos fakultetai pra- 
rado savo svarbą, kai kur visai išnyko ar buvo pertvarky- 
ti į paprasčiausias Filosofijos fakultetų religijų studijų ka- 
tedras. Medicinos fakultetai, ruošdami tos srities profesio- 
nalus, išmanančius tam tikras praktiškai taikomas mokslo 
žinias, išsaugojo savo statusą. Filosofijos fakultetuose (ir 
tam tikru mastu Teisės fakultetuose) turėjo įsikurti moder- 
naus pažinimo struktūros. Šiuose fakultetuose (jie tebebu- 
vo struktūriniai daugelio universitetų padaliniai, suskirs- 
tyti į keletą dalių) menų ir gamtos mokslų specialistai bū- 
rėsi į grupes ir kūrė autonominių disciplinų struktūras. 

XIX a. intelektinei istorijai būdinga mokslo disciplina- 
vimas ir profesionalizacija, t. y. nuolatinių institucinių struk- 
tūrų, skirtų naujoms žinioms kurti ir ruošti naujiems tų 
žinių kūrėjams, atsiradimas. Daugelio disciplinų atsiradi- 
mas rėmėsi įsitikinimu, jog sisteminiams tyrinėjimams rei- 
kia kompetentingai išmanyti tam tikrą sritį, apibrėžtą ra- 
cionaliai suskirstyto pažinimo pasaulio kriterijais. Racio- 
nalus pažinimo pasaulio padalijimas žadėjo būti veiks- 
mingas, t. y. intelektualiai produktyvus. Gamtos mokslai 
nelaukė universitetų atgimimo, bet patys kūrėsi tam tik- 
rą autonomišką institucinį gyvenimą. Jiems tai pavyko 
anksčiau, nes, žadėdami naudingų praktinių rezultatų, ga- 
lėjo reikalauti socialinės ir politinės paramos. Karališkų- 
jų akademijų atsiradimas XVII-XVIII a. ir Napoleono 
grandes ėcoles įsteigimas reiškė valdovų norą plėtoti gam- 
tos mokslus. Jų atstovams nereikėjo universitetų. 

Būtent ne gamtos mokslų specialistai - istorikai, nacio- 
nalinės ir klasikinės literatūros tyrinėtojai - labiausiai pri- 
sidėjo XIX a. atgaivinant universitetus ir panaudojant juos 

kaip priemonę valstybės paramai gauti moksliniam darbui 
plėtoti. Jie gamtos mokslų specialistus įtraukė į universite- 
tų struktūras ir taip naudojosi teigiamu gamtos mokslų 
specialistų įvaizdžiu. Tačiau tai universitetuose kėlė nuo- 
latinę įtampą tarp menų (humanitarinių dalykų) ir moks- 
lų, kurie buvo apibrėžiami kaip gana skirtingi ir tam tikra 
prasme vienas kitam prieštaraujantys pažinimo būdai. 

Daugelyje šalių, ypač Didžiojoje Britanijoje ir Prancū- 
zijoje, kultūrinė pervarta, sukelta Didžiosios Prancūzijos 
revoliucijos, toms diskusijoms suteikė šiek tiek aiškumo. 
Politinių ir socialinių pokyčių srautas nesiribojo įprasto- 
mis teorijomis apie tariamai natūralią socialinio gyveni- 
mo tvarką. Atsirado mąstytojų, teigiančių, jog reikia tik 
pertvarkyti ir racionalizuoti socialinius pokyčius, dabar 
neišvengiamus pasaulyje, kuriame liaudies suverenitetas 
tapo norma, ir, be abejonės, vylėsi taip juos [pokyčius] ap- 
riboti. Kad galėtume tvarkyti ir racionalizuoti socialinius 
pokyčius, pirmiausia reikėjo juos suprasti, suvokti jų vei- 
kimo dėsnius. Tam, ką dabar vadiname socialiniais moks- 
lais, ne tik atsivėrė didelė erdvė, bet padidėjo ir sociali- 
nis poreikis. Dar daugiau, atrodė, kad naujai stabiliai 
socialinei tvarkai sukurti reikia kuo tikslesnio (pozityvis- 
tinio) mokslo. Toks požiūris paskatino žmones, kurie 
XIX a. pradžioje Didžiojoje Britanijoje ir Prancūzijoje ėmė- 
si šiuolaikinių socialinių mokslų, atsigręžti į niutoninę fi- 
ziką ir ten ieškoti mąstymo modelių. 

Kiti, labiau besidomintys socialinę kaitą patiriančių 
valstybių socialinio vientisumo ir tęstinumo atgaivinimu, 
įdėmiai ėmėsi studijuoti nacionalinės istorijos metraščius 
bei stengėsi perprasti naujų ar potencialių suverenitetų 
pagrindą, ir dauguma tuometinių metraščių prabilo apie 
liaudies, o ne apie valdovų suverenitetą. Istorijos, kaip ge- 

schichtc (kas įvyko, kas iš tiesų atsitiko), permąstymas lei- 
do tikėtis ypatingo patikimumo. Istorija nustojo būti ha- 
giografija, pateisinanti monarchus, ir tapo tikru pasakoji- 
mu apie praeitį, paaiškinančiu dabartį ir suteikiančiu 
pagrindą išmintingiems sprendimams, susijusiems su at- 
eitimi. Ši istorijos rūšis (pagrįsta empirine archyvų me- 
džiaga) susivienijo su socialiniais bei gamtos mokslais ir 
atmetė spekuliaciją bei dedukciją (grynosios filosofijos me- 
todus). Kadangi būtent ši istorijos šaka glaudžiai buvo su- 
sijusi su pasakojimais apie empiriškai labai nepanašius 
žmones ir tautas, jos atstovai įtariai ar net priešiškai ver- 
tino naujųjų socialinių mokslų skelbėjų pastangas apiben- 
drinti, t. y. įvardyti universaliuosius visuomenės dėsnius. 
XIX a. iškilo daugybė disciplinų, pagrįstų įvairiomis 
episteminėmis pozicijomis. Viename jos gale buvo mate- 
matika (neempirinė veikla) - prie jos glaudėsi eksperi- 
mentiniai gamtos mokslai (silpnėjančia tvarka: fizika, che- 
mija, biologija). Kitame gale - humanitariniai mokslai 
(arba menai, kalbos), pradedant filosofija (matematikos, 
neempirinės veiklos, atmaina), o toliau - formaliosios 
meninės veiklos tyrinėjimai (literatūra, tapyba, skulptū- 
ra, muzikologija), dažnai priartėjantys prie istorijos, bū- 
tent - meno istorijos. Tarp humanitarinių ir gamtos 
mokslų išsidėstė socialinės realybės studijos - istorija 
(ideografija) priklausė dar menų arba kalbų fakultetui, o 
socialiniai mokslai (nomotetiniai) kartais buvo laikomi 
gamtos mokslais. Vis griežčiau skirstydami žinias į dvi 
atskiras sferas, kuriose akcentuoti skirtingi episteminiai 
principai, socialinio gyvenimo tyrinėtojai atsidūrė tarsi vi- 
duryje, t. y. intensyvių episteminių diskusijų centre. 
Visa tai vedė prie niutoninių mokslų triumfo ir iš (spe- 


kuliatyviosios) filosofijos pasisavinant visą socialinį paži- 

nimo pasaulio prestižą. Atotrūkį tarp mokslo ir filosofijos 
paskelbė Auguste'as Comte'as, tačiau, tiesą sakant, jis tik 
įtvirtino aristoteliškąjį metafizikos atmetimo principą, o ne 
patį filosofinį mąstymą per se. Tačiau jis kėlė svarbų klau- 
simą: ar pasaulį iš tiesų valdo deterministiniai dėsniai? Ar 
realiame pasaulyje yra galimybių ir vietos pasireikšti žmo- 
gaus išradingumui ir vaizduotei? Šios intelektinės temos 
buvo prisodrintos tariamų politinių pasekmių. Politiniu 
požiūriu deterministiniai dėsniai atrodė naudingesni tech- 
nokratiškai kontroliuojant anarchinius pokyčius. Tačiau 
politiniu požiūriu skatinti įžvelgti nedeterministinius, iš- 
skirtinius dalykus buvo paranku ne tik siekiant atsispirti 
technokratinei kaitai bei išsaugoti esamas institucijas ir tra- 
dicijas, bet ir norint atverti spontaniškas, radikalias kaitos 
galimybes ir žmogiškuosius išteklius paversti svarbiu so- 
cialinės politinės arenos veiksniu. Šio vis atsinaujinančio 
ir niekaip nepasiekiančio pusiausvyros ginčo rezultatas - 
mokslas (fizika) visur pakylėtas ant pjedestalo, o filosofija 
daugelyje šalių įsprausta į siaurą universitetinių discipli- 
nų kamputį. Kai kurie filosofai tam priešinosi savo veik- 
loje ypač akcentuodami mokslinę etiką (pavyzdžiui, Vie- 
nos pozityvistai plėtojo analitinę filosofiją). 

Buvo paskelbta, jog mokslininkai metodais, įgalinan- 
čiais peržengti proto ribas, atranda objektyvią realybę, o fi- 
losofai tuo metu tik mąsto ir rašo apie tuos savo mąstymus. 
Šį požiūrį į mokslą ir filosofiją XIX a. pradžioje propagavo 
Comte'as ir Johnas Stuartas Millis, norėję sukurti socialinio 
pasaulio analizės pagrindus. Atgaivindamas socialinės fizi- 
kos sąvoką, Comte'as aiškiai nusakė savo politines pažiū- 
ras. Jis norėjo apsaugoti Vakarus nuo „sisteminės korupci- 
jos“ dėl „intelektinės anarchijos“, įsigalėjusios kartu su Di- 
džiąja Prancūzijos revoliucija ir tapusios „neišvengiamu 

valdymo įrankiu“. Jo nuomone, esamos tvarkos šalininkai 
rėmėsi pasenusiomis doktrinomis (katalikybe ir feodaliz- 
mu), o pokyčius palaikančių partijų veikėjai rėmėsi papras- 
čiausiomis neigiamomis ir destruktyviomis protestantizmo 
tezėmis. Comte'o socialinė fizika turėjo suderinti tvarką ir 
pažangą, o socialinių klausimų sprendimą paversti „nedi- 
delio tinkamai išsilavinusio elito išminties“ reikalu. Revo- 
liucija turėtų būti „baigta“ įtvirtinus naują idėjinę valdžią. 
Taip naujosios socialinės fizikos technokratiniai pagrindai 
ir socialinės funkcijos pasidarė labai aiškios. 

Šioje naujoje žinių struktūroje filosofai turėjo tapti, anot 
garsiosios formuluotės, „bendrybių specialistais“, t. y. so- 
cialiniame pasaulyje turėjo taikyti dangaus sandaros mo- 
delį (ištobulintą Pierro-Simono Laplace'o niutoniškojo pro- 
totipo variante). Pozityvieji mokslai turėjo visiškai išsiva- 
duoti iš teologijos, metafizikos ir visų kitų būdų realybei 
„paaiškinti“. „Visose pažinimo srityse mūsų pozityviosios 
studijos privalo remtis realiais faktais ir neklaidžioti ieš- 
kodamos tų faktų kilmės ar galutinio tikslo.“ 

Comte'o bendramintis ir kolega iš Anglijos Johnas 
Stuartas Millis kalbėjo ne apie pozityviuosius, o apie tiks- 
liuosius mokslus, tačiau vertino ir dangaus sandaros mo- 
delį: „[mokslas apie žmogaus prigimtį] atsilieka nuo tiks- 
lių astronomijos standartų; tačiau tai nereiškia, jog jis ne- 
gali tapti tokiu mokslu, kaip mokslas apie potvynius, ar 
tokiu, kokia buvo astronomija, kai galėjo atlikti pagrin- 


1 


dinių reiškinių, bet ne perturbacijų skaičiavimus. 


+ Auguste Comte, A Discourse on tie Positive Spirit (London: William 
Reeves), 1903, p.21. 
John Stuart Mill, A System of Logic Ratiocinative and Inductive, vol. 
8,  Collected Works of John Stuart Mill (Toronto: University of Toronto 
Press, 1974), bk. 6, chap. 3, para. 2, p. 846. 

Nors atskirų socialinių mokslų suskirstymo pagrindai 
XIX a. pradžioje ėmė aiškiai kristalizuotis, tačiau tik 1850- 
1914 m. intelektinė įvairovė, atspindinti socialinių moks- 
lų disciplinų struktūrą, pagrindiniuose universitetuose 
formaliai pripažinta tokia forma, kokią mes žinome šian- 
dien. Tiksliau, nuo 1500 iki 1850 m. jau buvo rašoma apie 
pagrindinius dalykus, kuriuos nagrinėja šiuolaikiniai so- 
cialiniai mokslai - politinių institucijų veiklą, valstybės 
makroekonominę politiką, tarpvalstybinius santykius re- 
guliuojančias taisykles, neeuropines socialines sistemas. 
Mes ir šiandien skaitome Niccolo Machiavellio ir Jeano 
Bodino, Williamo Petty ir Hugo Grotiuso - prancūzų fi- 
ziokratų ir škotų švietėjų, taip pat XIX a. pradžios auto- 
rių Thomo Malthuso, Davido Ricardo, Frangois Guizot, 
Alexio de Tocguville'o, Johanno Herderio ir Johanno Fich- 
te'o veikalus. Tuomet buvo rašoma net ir apie socialinę 
deviaciją (Cesare'is Beccaria). Tačiau visa tai dar nebuvo 
šiandieniniai socialiniai mokslai, ir nė vienas iš minėtų 
mokslininkų savęs netapatino su pastaruoju metu išski- 
riamais konkrečiais mokslais. 

Daugybės socialinių mokslų disciplinų atsiradimas at- 
spindėjo bendrąsias XIX a. pastangas, remiantis empiri- 
niais stebėjimais (priešinant „spekuliatyviomis idėjomis“), 
plėtoti objektyvųjį realybės pažinimą. Tikslas buvo „iš- 
mokti“ tiesą, o ne ją išrasti ar nujausti. Institucionalizuo- 
ti šios rūšies pažinimą nebuvo paprasta. Pirmiausia ne- 
buvo aišku, ar ši veikla turi būti vientisa, ar padalyta į 
atskiras disciplinas, kaip tai atsitiko vėliau. Iš pradžių ne- 
buvo aišku ir tai, koks tokio pažinimo kelias geriausias, 
t. y. kokie episteminiai principai būtų patys rezultatyviau- 
si ar teisingiausi. Dar neaiškiau, ar socialiniai mokslai turi 
tapti tam tikra tarpine grandimi tarp mokslo ir literatū- 

ros („trečiąja kultūra“, kaip ją vėliau pavadino Wolfas Le- 
peniesas). Iš tiesų į nė vieną iš šių klausimų niekada taip 
ir nebuvo iki galo atsakyta. Įmanoma tik įvardyti dabar- 
tines arba šiuo metu vyraujančias pozicijas. 

Pirmiausia reikėtų pakalbėti apie tai, kur vyko minė- 
ta institucionalizacija. XIX a. socialiniai mokslai buvo plė- 
tojami penkiose šalyse: Didžiojoje Britanijoje, Prancūzijo- 
je, Vokietijoje, Italijoje ir Jungtinėse Valstijose. Dauguma 
mokslininkų ir universitetų (žinoma, ne visi) buvo būtent 
ten. Universitetams kitose šalyse trūko kiekybinio svorio 
ar tarptautinio prestižo, galinčio prilygti minėtų penkių 
šalių mokslininkų ir mokslo įstaigų prestižui. Absoliuti 
dauguma XIX a. veikalų, kuriuos skaitome dar ir šiandien, 
buvo parašyti vienoje iš penkių išvardytų šalių. 

Antras dėmesio vertas dalykas yra tas, kad ilgainiui 
buvo įvardyta daugybė „disciplinų“ ar „temų“. Tačiau 
Pirmojo pasaulinio karo išvakarėse jau gana plačiai su- 
tarta dėl kelių svarbiausių specifinių pavadinimų, o kiti 
pavadinimai atmesti. Pavadinimai, kurie bus plačiai ap- 
tarti vėliau, taip pat yra penki: istorija, ekonomika, socio- 
logija, politologija ir antropologija. Į šį sąrašą galima 
įtraukti vadinamąsias Rytų studijas (iš anglų k. orientalis- 
tika), nors jos sąmoningai nelaikė savęs socialiniu moks- 
lu. Kodėl šiame sąraše nėra geografijos, psichologijos ir 
teisės, bus paaiškinta vėliau. 

Istorija buvo pirmoji socialinių mokslų disciplina, pa- 
siekusi autonomiškos institucionalizuotos egzistencijos 
statusą. Tiesa, daugelis istorikų energingai neigė sociali- 
nių mokslų etiketę, o kai kurie taip elgiasi ir šiandieną. 
Vis dėlto ginčus tarp istorikų ir kitų socialinių mokslų 
atstovų galima suvokti kaip diskusijas socialinių moks- 
lų viduje; tokios pozicijos laikomasi ir šioje knygoje. Ži- 

noma, istorija yra senas mokslas, ir pats jo pavadinimas 
atkeliavo iš antikos. Pasakojimai apie praeitį, ypač savo 
tautos, valstybės praeitį, kaip tam tikra intelektinė veik- 
la yra žinomi nuo seniausių laikų. Valdovai visuomet rė- 
mė ir skatino hagiografiją. Naujajai istorijos disciplinai, 
kilusiai XIX a., būdingas didelis dėmesys ir noras suvok- 
ti, anot garsiosios Rankės frazės, wie es eigentlich gewesen 
ist („kas iš tiesų atsitiko, įvyko“). Tai buvo opozicija su- 
sikurtiems perdėtiems pasakojimams, kurie patiko skai- 
tytojams ar buvo naudingi tiesioginiams valdovų ar ko- 
kių kitų įtakingų asmenų tikslams siekti. 

Sunku pervertinti šį Rankės šūkį, atspindėjusį mokslo 
ir filosofijos dvikovą, ypač pabrėžiant, kad esamas realus 
pasaulis yra objektyvus ir pažinus, kad reikia atsižvelgti 
į empirinius faktus, kad mokslininkas turi būti neutralus. 
Istorikai, kaip gamtos mokslų atstovai, neturėjo ieškoti 
duomenų ankstesniuose tekstuose (bibliotekose, skaityk- 
lose) ar savo pačių apmąstymuose (studijose ir pan.), bet 
privalėjo stengtis rinkti objektyvius išorinius duomenis, 
kuriuos galima būtų kaupti, tikrinti ir interpretuoti (labo- 
ratorijose, archyvuose ar kitur). 

Vieningai atmetus spekuliatyviąją filosofiją, istorija ir 
mokslas suartėjo kaip modernūs (t. y. ne viduramžiški) pa- 
žinimo būdai. Istorikai neigė filosofiją, ieškojusią bendrųjų 
schemų, kuriomis būtų galima paaiškinti empirinius duo- 
menis, taigi jie jautė, jog mokslinių dėsnių paieškos so- 
cialiniame pasaulyje grąžins juos į klaidingą kelią. Šis 
dvigubas filosofijos atmetimas paaiškina, kodėl istorikai 
savo darbuose galėjo ne tik įkūnyti naują mokslo pirme- 
nybės Europoje situaciją, bet ir būti stiprūs ideografinių, 
antiteorinių pozicijų šalininkai. Štai kodėl XIX a. dauge- 
lis istorikų teigė priklausą kalbų arba menų fakultetams 

ir kratėsi bet kokios tapatybės su naująja socialinių moks- 
lų kategorija, kuri po truputį populiarėjo. 

Nors ir tiesa, kad pirmaisiais XIX a. dešimtmečiais kai 
kurie istorikai skelbė, jog istorijos idėjos (paskutinioji sąsaja 
su teologija) esančios universalios, tačiau ideografiniai įsi- 
pareigojimai ir iš valstybės bei išsilavinusios visuomenės 
kylantis socialinis užsakymas vertė juos rašyti savo kraštų 
nacionalines istorijas, o jų vartotą tautos apibrėžimą dau- 
giau ar mažiau lėmė esamų ar reformuojamų tuometinių 
valstybių sienos. Todėl istorikai nuolat akcentavo archyvi- 
nę medžiagą ir išsamų kultūros konteksto pažinimą, tačiau 
geriausius istorinius tyrinėjimus galėjo atlikti tik savo pa- 
čių kieme. Nenorėję ir toliau liaupsinti karaliaus, jie pradė- 
jo liaupsinti tautas ir liaudį - naujuosius suverenus. 

Tokia situacija buvo palanki valstybėms ir netiesio- 
giai - jų socialinei vienybei skatinti. Ji nepadėjo priimti 
išmintingesnių politinių sprendimų ir, be abejo, mažai 
kėlė minčių apie racionalių reformų galimybes. Nuo 
1500 iki 1800 m. daugelyje valstybių jau buvo įprasta at- 
sigręžti į mokslininkus, paprastai buvusius ir valstybės 
tarnautojais, kad šie padėtų apsispręsti dėl reikiamų po- 
litinių sprendimų, ypač komercinių problemų. Šių spe- 
cialistų žinios buvo vadinamos įvairiai: jurisprudencija 
(senas terminas) ir tautų teisė (naujas terminas), politi- 
nė ekonomija (taip pat naujas terminas, reiškiąs politi- 
nio lygio makroekonomiką), statistika (dar vienas nau- 
jas terminas, pirmiausia reiškęs kiekybinius duomenis 
apie valstybes) ir Kameralwissenschaftcn (administravimo 
mokslai). Jurisprudencija jau buvo dėstoma universitetų 
teisės fakultetuose, o Kameralwissenschaften universitetinė 
disciplina tapo XVIII a. Vokietijos universitetuose. Ta- 
čiau tik XIX a. atsirado ekonomikos disciplina, kartais ji 

buvo dėstoma teisės, tačiau dažniausiai - buvusiuose fi- 
losofijos fakultetuose. Esant populiarioms liberaliosios 
ekonomikos teorijoms, XIX a. politine ekonomija (paplitusi 
XVIII a) XIX a. pabaigoje užleido vietą ekonomikai. At- 
metę pažyminį politinė ekonomistai teigė, kad ekonomi- 
nis elgesys yra universalios individų psichologijos at- 
spindys, o ne socialiai sukonstruota institucija, - šitaip 
jie įrodinėjo Iaissez-faire (pranc. leiskite veikti, kitaip - li- 
beralizmo) principų natūralumą. 

Universaliosios ekonomikos prielaidos ekonomikos 
studijas pavertė smarkiai orientuotomis į dabartį. Dėl to 
ekonomikos istorijai skirta mažai dėmesio, o ekonomikos 
istorijos disciplina išsirutuliojo istorijos, bet ne ekonomi- 
kos mokslo pagrindu. Pagrindinis XIX a. laimėjimas plė- 
tojant socialinius mokslus ir stengiantis institucionalizuoti 
ne nomotetinį ar ideografinį, o bendrųjų dėsnių, valdan- 
čių istoriškai specifines socialines sistemas, ieškantį moks- 
lą, buvo vokiškai vadinamos Staatswissenschaften  discipli- 
nos sukūrimas. Stmatswissenschaften, šių laikų terminais 
kalbant, apėmė ekonomikos istoriją, teisę, sociologiją ir 
ekonomiką, pabrėžė skirtingų valstybių istorinį savitumą 
ir nesivadovavo jokiomis disciplinų ribomis, kurių jau bu- 
vo pradėję rastis Didžiojoje Britanijoje ir Prancūzijoje. Ter- 
minas Stantswissenschaften (mokslas apie valstybę) tarsi 
nurodė, kad jo atstovai Prancūzijoje ir Didžiojoje Britani- 
joje stengėsi užimti anksčiau politinės ekonomijos paliktą 
intelektinę erdvę, ir taip atlikti ilgalaikes valstybėms pa- 
rankias funkcijas. Minėta disciplina suklestėjo XIX a. pa- 
baigoje, tačiau ilgainiui žlugo dėl išorinio spaudimo ir vi- 
dinių nesutarimų. Pirmąjį XX a. dešimtmetį Vokietijos so- 
cialiniai mokslai pradėjo atitikti Didžiosios Britanijos ir 
Prancūzijos socialines disciplinas. Kai kurie jauni Stants- 

wissenschaften lyderiai (pavyzdžiui, Maxas Weberis) ėmėsi 
iniciatyvos Vokietijoje steigti Sociologų draugiją. Maždaug 
1920-aisiais terminas Sozialwissenschaften (socialiniai moks- 
lai) pakeitė terminą Stantswissenschaften. 

Tuo metu, kai ekonomika įsitvirtino kaip universiteti- 
nė disciplina (nomotetinė ir į dabartį orientuota), buvo su- 
kurta visiškai nauja disciplina, pavadinta naujadaru socio- 
logija. Jos kūrėjui Comte'ui sociologija buvo mokslų kara- 
lienė, pozityvus (kitas Comte'o naujadaras) integruojantis 
ir vienijantis socialinis mokslas. Praktiškai sociologija, kaip 
disciplina, XIX a. pabaigoje kilo dėl universitetuose vy- 
kusio socialinių reformų draugijų steigimosi ir jų veiklos 
(sustiprėjo dėmesys labai išaugusios darbininkų populia- 
cijos miestuose keliamai netvarkai ir nepasitenkinimui). 
Įsilieję į universitetus, šie socialinių pokyčių skatintojai ne- 
beatliko aktyvių ir tiesioginių lobistų įstatymų leidimo sis- 
temoje vaidmens. Tačiau sociologija vis dėlto tebesidomė- 
jo paprastų žmonių rūpesčiais ir socialiniais modernybės 
padariniais. Iš dalies tam, kad būtų visai atsiskirta nuo 
socialinių reformų organizacijų, sociologai ėmė plačiai 
remtis pozityvizmo principais, kurie, orientuoti į dabar- 
tį, kartu pastūmėjo juos į nomotetinę stovyklą. 

Politiniai mokslai, kaip disciplina, išsirutuliojo kur kas 
vėliau, tačiau ne todėl, kad jų objektas (šiuolaikinė valsty- 
bė ir jos politika) būtų mažiau tinkamas nomotetinei ana- 
lizei, o todėl, kad teisės fakultetuose smarkiai priešintasi - 
nenorėta užleisti svarbiausių pozicijų. Teisės fakultetų prie- 
šinimusi galima paaiškinti, kodėl politologai ypač domėjosi 
politikos filosofija, kartais vadinama politikos teorija; taip 
buvo bentjau iki vadinamosios bihevioristinės revoliucijos, 
įvykusios po 1945 metų. Politikos filosofija įpareigojo nau- 
josios politologijos disciplinos atstovus skelbti, kad ši dis- 

ciplina yra antikinės Graikijos filosofų sekėja, ir remtis uni- 
versitetuose jau seniai pripažintais autoriais. 

Tačiau naujajai disciplinai pateisinti politinės filosofi- 
jos nepakako - ją juk buvo galima dėstyti filosofijos fa- 
kultetuose (taip dažnai ir buvo daroma). Politologija atli- 
ko dar vieną funkciją: ji ekonomiką padėjo įteisinti kaip at- 
skirą discipliną. Politinė ekonomija buvo atmesta remian- 
tis argumentu, jog valstybė ir rinka gali veikti remdamo- 
si skirtinga logika. Ilgainiui tai turėjo būti patvirtinta nau- 
ja atskira politinius reiškinius tiriančia disciplina. 

Istorijos, ekonomikos, sociologijos ir politologijos ket- 
vertas, XIX a. (o iš tiesų tik prieš pat XX a. 5-ojo dešimtme- 
čio vidurį) tapęs universitetiniu, pirmiausia buvo plėtoja- 
mas tose penkiose šalyse, kuriose atsirado, o jo atstovai la- 
biausiai domėjosi būtent tų penkių šalių realijų aprašymu 
ir studijomis. Tačiau tai nereiškia, kad minėtų penkių ša- 
lių universitetai visiškai ignoravo likusį pasaulį. Tiesiog jį 
tuose universitetuose studijavo skirtingos disciplinos. 

Modernios pasaulio-sistemos atsiradimas Europoje suta- 
po su likusio pasaulio tautų atradimu (arba užkariavimu). 
Kalbant europinės patirties kategorijomis, buvo susidur- 
ta su dviem gana skirtingomis žmonių ir socialinių struk- 
tūrų sistemomis. Aptikta tautų, kurios gyveno palyginti 
mažomis grupėmis, neturėjo rašto, neišpažino jokios pla- 
čiai geografiškai paplitusios religijos ir buvo bejėgės prie- 
šintis Europos karo technologijai. Tokios tautos buvo gen- 
tinės (angl. tribes). Kai kuriose kitose kalbose jos buvo va- 
dinamos rasėmis (nors ilgainiui šio termino atsisakyta dėl 
painiavos su kitomis rasių reikšmėmis, kai pabrėžiama 
tam tikros grupės žmonių odos spalva ir kitų biologinių 
savybių bendrybės). Tyrinėti gentis pradėjo kita nauja dis- 
ciplina - antropologija. Panašiai kaip sociologija, kilusi iš 

socialinių reformų draugijų, nepriklausiusių universitetų 
kompetencijai, ir antropologija atsirado iš neuniversiteti- 
nės europiečių keliautojų, kolonijų valdininkų ir atradėjų 
veiklos. Ji, kaip ir sociologija, ilgainiui tapo universiteti- 
ne disciplina, tačiau sąlygiškai išliko atskirta nuo kitų so- 
cialinių mokslų, kurie domėjosi Vakarų pasauliu. 

Kai kuriuos ankstyvosios antropologijos atstovus do- 
mino gamtinė visuotinė žmonijos istorija (ir tariamieji jos 
evoliucijos periodai), o ankstyvuosius istorikus patraukė 
kaip tik universalioji istorija. Domėjimasis socialinėmis re- 
alijomis antropologus skatino tapti atskirų tautų etnogra- 
fais, kurių daugelis paprastai būdavo kilę iš tyrinėjamo- 
sios šalies vidaus ar išorės kolonijų. Tai beveik neišven- 
giamai reiškė, kad bus taikoma skirtinga metodologija, 
pagrįsta lauko tyrimais (fieldwork) ir akivaizdžia moksline 
empirinio tyrinėjimo etika bei vienos atskiros srities ste- 
bėjimu (participant observation), atitinkančiu reikalavimą iš- 
samiai pažinti tiriamosios šalies kultūrą, kartais sunkiai 
suvokiamą mokslininkams užsieniečiams. 

Stebint tyrimus dalyvio teisėmis (participant observa- 
tion), nuolat kilo grėsmė pažeisti mokslinį neutralumą, o 
antropologus (panašiai kaip misionierius) dažnai viliojo 
galimybė tapti tiriamųjų tautų tarpininkais, nes antropo- 
logai paprastai būdavo jas užkariaujančių Vakarų valsty- 
bių piliečiai (pavyzdžiui, britų antropologai Rytų ir Pie- 
tų Afrikoje, prancūzai - Vakarų Afrikoje, amerikiečiai ty- 
rinėjo Guamą arba Amerikos indėnus, italai - Libiją). Tik 
ryšiai su universitetais antropologams padėjo išsaugoti 
etinius mokslinės veiklos principus. 

Pirmykščių ikikontaktinių kultūrų paieškos skatino et- 
nografus tikėti, kad jie atranda tautas be istorijos - taip šį 
reiškinį įvardijo Ericas Wolfas. Tai etnografus (kaip ir tuo- 

metinius ekonomistus) orientavo į dabartį, į nomotetinius 
dalykus, o po 1945 m. struktūrinė antropologija įsitvirti- 
no būtent tokiu pavidalu. Tačiau pirmenybė vis dėlto teik- 
ta skirtybių studijoms, nes reikėjo pateisinti buvimą ne- 
europiečiais. Šios minties skatinami antropologai, kaip ir 
ankstyvųjų laikų istorikai, vengė tiesiogiai formuluoti dės- 
nius, dauguma jų rašė ideografiniais episteminiais prin- 
cipais pagrįstus tekstus. 

Tačiau ne visas neeuropines tautas buvo galima pri- 
skirti gentims. Europiečiai jau seniai bendravo su kitomis 
vadinamosiomis aukštosiomis kultūromis (arabų islamo pa- 
sauliu ir Kinija). Tokias zonas europiečiai laikė aukštų ci- 
vilizacijų zonomis, nes jos turėjo raštą, plačiai geografiškai 
paplitusias religijos sistemas ir jau ilgą laiką buvo poli- 
tiškai organizuotos į dideles biurokratines imperijas. Vi- 
duramžių misionieriai buvo pirmieji europiečiai, tyrinėję 
šias civilizacijas. XIII-XVIII a. minėtos civilizacijos buvo 
gana stiprios kariniu požiūriu ir galėjo atsispirti europie- 
čių invazijai, todėl nusipelnė pagarbos, susižavėjimo, o 
kartais priversdavo net suglumti. 

Tačiau XIX a. dėl tolesnių Europos technologijų laimė- 
jimų šios civilizacijos tapo jos kolonijomis arba pusiau ko- 
lonijomis. Rytų studijos, kurių kilmės vieta buvo Bažny- 
čia, ir kurias bandyta pateisinti evangelizavimo siekiu, ta- 
po pasaulietinėmis ir įsispraudė tarp universitetinių dis- 
ciplinų. Dar prieš įteisinant Rytų studijas, įvyko antikinio 
Viduržemio jūros pasaulio, angliškai vadinto Klasikiniu, 
t. y. pačios Europos praeities studijų, institucionalizacija. 
Tai taip pat buvo tyrinėjimas kitokios kultūros, negu kles- 
tėjusios to meto Europoje, tačiau jis ir traktuotas kitaip ne- 
gu Rytų studijos. Jis laikytas tautų - dabartinės Europos 
protėvių - istorija, nieko bendra neturinčia su, pavyz- 

džiui, senovės Egiptu ar Mesopotamija. Antikos civiliza- 
cija buvo suvokiama kaip ankstyvoji tęstinės istorinės rai- 
dos, pasiekusios viršūnę atsiradus Vakarų civilizacijai, fa- 
zė. Į ją buvo žvelgiama kaip į tos pačios istorijos dalį: pir- 
miausia antika, po to jos tęstinumą barbarų užkariavimų 
kontekste užtikrino Bažnyčia, vėliau graikų ir romėnų pa- 
likimas iš naujo atrastas Renesanso laikotarpiu, ir galiau- 
siai atsirado modernusis pasaulis. Šiuo požiūriu antika 
neturėjo atskiros istorijos - ji buvo tik moderniųjų laikų 
prologas. Vadovaujantis ta pačia mintimi galima teigti, 
kad kitos civilizacijos taip pat neturėjo atskiros istorijos, 
tačiau jų istorija, atvirkščiai, buvo sustingusi, neprogre- 
syvi, nevedanti į modernumą. 

Klasika pirmiausia buvo literatūros tyrinėjimai, tačiau 
jie, suprantama, susipynė su Graikijos ar Romos istorija. 
Norėdami sukurti kitokią nei filosofija (ir teologija) dis- 
cipliną, klasikai tyrinėjo visas literatūros rūšis (ne tik tas, 
kurias pripažino filosofai), menus (ir jų palydovę arche- 
ologiją) ir istoriją, kurioje buvo taikomi naujosios istori- 
jos tyrimo metodai (nors pirminiai šaltiniai buvo labai ne- 
gausūs). Šis derinys klasikos studijas suartino su tuo pa- 
čiu metu plėtojamomis Vakarų Europos valstybių nacio- 
nalinės literatūros studijomis. 

Beletristinis klasikinių studijų pobūdis skatino didelę 
Rytų studijų, pradėjusių įsitvirtinti universitetų struktū- 
rose, įvairovę. Tačiau Rytų tyrinėtojai vadovavosi itin spe- 
cifiniais metodais. Jie nesiekė atkurti diachroninės sekos 
(kaip Europos istorikai), nes manyta, kad Rytų istorija ne- 
veda pažangos link. Stengtasi suvokti ir įvertinti esmines 
Rytų civilizacijų vertybes bei tradicijas, pagimdžiusias šias 
civilizacijas, kurios, nors ir laikomos nukštomis, tačiau vis 
tiek suprastos kaip statiškos. Buvo teigiama, kad tai ge- 

riausiai galima suvokti skaitant tekstus, kuriuose įkūny- 
ta tų civilizacijų išmintis. Tam reikėjo filologinio ir kalbi- 
nio pasiruošimo, tokio kaip vienuolių, skaitančių senuo- 
sius krikščionybės tekstus. Šiuo požiūriu Rytų studijos 
priešinosi modernizavimui ir buvo nepasiekiamos moks- 
linei etikai. Rytų specialistai labiau nei istorikai abejojo so- 
cialinių mokslų dorybėmis. Jie mieliau priskyrė save Ju- 
manitarams ir vengė bet kokių sąsajų su socialiniais moks- 
lais. Nepaisant to, ilgą laiką jie užėmė svarbią socialinių 
mokslų nišą, nes vieninteliai iš universiteto mokslininkų 
studijavo Kinijos, Indijos ar Persijos socialines realijas. Su- 
prantama, buvo ir mokslininkų sociologų, kurie domėjo- 
si lyginamosiomis Rytų ir Vakarų civilizacijos perspekty- 
vomis (pavyzdžiui, Maxas Weberis, Arnoldas Toynbee, ne 
taip nuosekliai - Karlas Marxas). Tačiau šie komparaty- 
vistai, kitaip nei Rytų specialistai, nesidomėjo Rytų civi- 
lizacija per se. Labiausiai jie norėjo paaiškinti, kodėl Va- 
karų, o ne kitų civilizacijų šalyse tobulėjo modernios sis- 
temos (arba kapitalizmas). 

Derėtų pasakyti keletą žodžių apie trejetą sričių, ku- 
rios niekada iki galo taip ir nepriklausė socialiniams 
mokslams: geografiją, psichologiją ir teisę. Geografija, pa- 
našiai kaip istorija, labai senas mokslas. XIX a. pabaigoje 
vokiečių universitetuose ji pavirto nauja disciplina ir taip 
paskatino geografijos plėtrą kitur. Nors geografijos objek- 
tas ir sutapo su socialinių mokslų objektu, tačiau geogra- 
fai ypač vengė apibendrinimų ir domėdamiesi fizine bei 
vadinamąja humanistine geografija (panašia į antropolo- 
giją, tik daugiau dėmesio skiriančia aplinkai) stengėsi nu- 
tiesti tiltus tarp gamtos ir humanitarinių mokslų. Geogra- 
fija buvo vienintelė disciplina, kuri dar iki 1945-ųjų są- 
moningai siekė aprėpti pasaulines temas. Tai buvo ir pri- 

valumas, ir trūkumas. Kai XIX a. socialinės realybės tyri- 
nėjimai vis labiau skilo į atskiras, turinčias aiškias ribas 
disciplinas, geografija, linkstanti apibendrinti, sintetinti ir 
neanalizuoti, darėsi anachronistiška. 

Tikriausiai todėl visą tą laiką geografija buvo tik nedi- 
delis, neturintis prestižo ir kiekybiškai smulkus istorijos 
priedėlis. Erdvės ir vietos sampratą socialiniai mokslai ig- 
noravo. Sutelktumas į pažangą ir socialinių pokyčių val- 
dymą socialinio gyvenimo laiko matmenį pavertė svar- 
biausiu, o erdvę paliko periferijoje. Teoriškai tai reiškė, kad 
universaliems ir determinuotiems procesams erdvės veiks- 
nys nesvarbus, o unikaliems ir nepakartojamiems - erdvė 
buvo vienintelis (beveik nereikšmingas) savitumą lemian- 
tis veiksnys. Laikantis šio požiūrio galima teigti, jog erd- 
vė tapo įvykius lemiančiu kontekstu (tą rodo ideografinė 
istorija, tarptautinių santykių realistinės perspektyvos, kai- 
mynystės efektas ir net Marshallo aprašyti kraštutinumai 
(externalities)). Tačiau dažniausiai pastarieji konteksto 
veiksniai suvokiami kaip paprasčiausia įtaka, konstanta, į 
kurią reikia atsižvelgti, bet analizei ji nėra labai svarbi. 

Vis dėlto praktiškai socialiniai mokslai rėmėsi savitu 
požiūriu į erdvę, tačiau aiškiai įvardytas jis nebuvo. Anot 
sociologų, erdvinių struktūrų sistema, kurioje veikė orga- 
nizuotos suverenios teritorijos, sudarė politinį pasaulio že- 
mėlapį. Beveik visi socialinės srities mokslininkai manė, 
kad politinės sienos reiškė pagrindinių sąveikų erdvės 
kontūrus - sociologams tai buvo visuomenė, makroeko- 
nomistams - nacionalinė ekonomika, politologams - po- 
litika, istorikams - tauta. Kiekvienos disciplinos atstovai 
politinius, socialinius ir ekonominius procesus laikė su- 
tampančiais. Šia prasme socialiniai mokslai buvo valsty- 
bių kūrinys, o jų ribos - svarbiausios socialinės erdvės. 

Visai kitaip atsitiko su psichologija. Ši disciplina taip 
pat atsiskyrė nuo filosofijos ir siekė įgyti savitą mokslinę 
formą. Tačiau praktiškai ji buvo tapatinama ne su socia- 
line, bet su medicinos sritimi, vadinasi, jos pagrįstumas 
priklausė nuo santykio su gamtos mokslais. Pozityvistai, 
remdamiesi Comte'o principu „akis negali žvelgti pati į 
save“, dar toliau stūmė psichologiją šia kryptimi. Dauge- 
liui psichologija tikras mokslas galėjo būti tik tuo atveju, 
jei ji tiria biologinius ar net cheminius dalykus. Tad psi- 
chologai stengėsi pralenkti socialinius mokslus ir tapti bio- 
logijos mokslu. Atitinkamai daugelyje universitetų psicho- 
logijos disciplina iš socialinių mokslų fakulteto buvo per- 
kelta į gamtos mokslų fakultetą. 

Žinoma, būta ir psichologijos teorijų, dėmesį telkusių 
į individo visuomenėje analizę. Vadinamieji socialiniai 
psichologai taip pat nesistengė likti socialinių mokslų sto- 
vykloje. Tačiau socialinei psichologijai nesisekė gauti vi- 
siškos institucinės autonomijos, ji buvo išstumta į psicho- 
logijos pakraščius, panašiai kaip ekonomikos istorija at- 
sidūrė ekonomikos pakraščiuose. Daugeliu atvejų išgry- 
ninta ji išliko tik kaip sociologijos atšaka. Vis dėlto būti- 
na pabrėžti, jog buvo daug nepozityvistinės psichologi- 
jos rūšių, pavyzdžiui, geisteswissenschaftliche psichologija 
arba Gestalt psichologija. 

Freudo teorijai - stipriausiai ir įtakingiausiai psicho- 
loginei teorijai, kurią nedvejodami galėtume priskirti so- 
cialiniams mokslams, to irgi nepavyko padaryti dėl dvie- 
jų priežasčių. Pirma, ji atsirado iš medicinos praktikos, 
ir antra, skandalingas pobūdis pavertė ją savotišku raup- 
suotuoju - psichoanalizė buvo tiesiog išstumta iš univer- 
sitetinių struktūrų. Suprantama, tai galėjo išsaugoti psi- 
choanalizę kaip praktiką ir mąstymo būdą, tačiau taip pat 

reiškė, jog Freudo sąvokos universitetuose įsitvirtino ne 
psichologijos, bet kitose disciplinose. 

Teisės studijos yra trečioji disciplina, taip niekada ir ne- 
tapusi socialiniu mokslu. Kodėl? Pirmiausia todėl, kad jau 
būta teisės fakultetų, o jų programos buvo pritaikytos tei- 
sininkams ruošti. Nomotetinės socialinės srities mokslinin- 
kai į jurisprudenciją žvelgė skeptiškai. Ji atrodė per daug 
normatyvinė ir reikalavo per mažai empirinių tyrinėjimų. 
Jos dėsniai nebuvo moksliniai, o kontekstas - perdėm ide- 
ografinis. Politiniai mokslai atsiribojo nuo tokių dėsnių ir 
jų kilmės analizės mainais į abstrakčių taisyklių, apibrė- 
žiančių politinį elgesį (šių taisyklių pagrindu buvo kuria- 
mos atitinkamos racionalios teisės sistemos), analizę. 

Dėmesio reikėjo dar vienam socialinių mokslų institu- 
cionalizacijos bruožui. Šis procesas vyko tuo metu, kai Eu- 
ropa baigė įsitvirtinti visame likusiame pasaulyje. Natūra- 
liai kilo klausimas, kodėl šis nedidelis žemės lopinėlis ge- 
bėjo nugalėti visus priešus ir įsitvirtino Amerikoje, Afrikoje 
ir Azijoje? Jis buvo svarbus ir daugelis atsakymų į jį buvo 
suformuluota ne suverenių valstybių lygmenyje, o lygina- 
mojoje civilizacijų (apie kurias jau kalbėta) perspektyvoje. 
Europa, o ne atskirai paimta Didžioji Britanija, Prancūzija 
ar Vokietija (kad ir kokia būtų atskirų imperijų apimtis) 
kaip Vakarų civilizacija pasižymėjo didesniu gamybiniu ir 
kariniu produktyvumu. Klausimas, kaip Europa išplėtė sa- 
vo galias, sutapo su Darwino intelektiniais atradimais. 
Švietimo epochoje paskatintai pažinimo sekuliarizacijai 
antrino evoliucijos teorija, ir Darwino teorija buvo pradė- 
ta taikyti ne tik biologijos reiškiniams tirti. Nors Newtono 
fizika išliko svarbiu socialinių mokslų elementu, tačiau 
Darwino biologija jiems turėjo daugiau įtakos, nes evoliu- 
cinėje kovoje už būvį pabrėžė stipriųjų išlikimo idėją. 

Stipriųjų išlikimo idėja buvo tiesiog piktnaudžiaujama, 
ji dažnai tapatinta su sėkmės ar konkurencijos sąvokomis. 
Netiksli evoliucinės teorijos interpretacija mokslinio pa- 
grįstumo įspūdį galėjo suteikti teiginiui, kad šiuolaikinės 
Europos visuomenės sėkmė savaime įrodo jos pranašu- 
mą: teorijos apie laipsnišką socialinę pažangą, pasiekusią 
viršūnę atsiradus pramoninei civilizacijai, whigų istorijos 
interpretacijos, klimatologinis determinizmas, Spencerio 
sociologija. Šios ankstyvosios lyginamosios civilizacijų stu- 
dijos vis dėlto nebuvo taip orientuotos į valstybę, kaip vi- 
siškai institucionalizuoti socialiniai mokslai. Jie tapo dvie- 
jų pasaulinių karų aukomis ir liudijo, kad dingo libera- 
lusis optimizmas, kurio dvasia buvo kurtos progresyvių 
civilizacijų teorijos. XX a. istorija, antropologija ir geogra- 
fija, tradiciškai linkstančios apibendrinti, atsidūrė pačia- 
me mokslų paribyje, o į valstybę orientuotas mokslų tre- 
jetas (sociologija, ekonomika ir politologija) įsitvirtino kaip 
pagrindiniai (nomotetiniai) socialiniai mokslai. 

Taigi nuo 1850 iki 1945 m. visa grupė disciplinų bu- 
vo pradėta vadinti socialiniais mokslais. Pagrindiniuose uni- 
versitetuose įsikūrė pirmosios katedros ir padaliniai, ku- 
riuose dėstytos šios disciplinos ir suteikti jų moksliniai 
laipsniai. Mokymo institucionalizaciją lydėjo tyrinėjimų 
institucionalizacija: įsteigta specializuotų šių disciplinų 
žurnalų, įkurta mokslininkų draugijų (pirmiausia nacio- 
nalinių, o vėliau ir tarptautinių), įsteigta specializuotų šių 
disciplinų bibliotekų. 

Pagrindinis šio disciplinų institucionalizacijos proceso 
elementas buvo kiekvienos iš jų siekis apibūdinti savo 
skirtybes nuo kitų, ypač įvardyti, kuo jos skiriasi nuo so- 
cialines realijas tyrinėjančių disciplinų, kurių turinys joms 
pats arčiausias. Istorikai, pradedant Leopoldu von Ranke, 

Bartholdu Niebuhru ir Johannu Droysenu, pabrėžė išskir- 
tinius santykius su savita medžiaga, ypač archyviniais šal- 
tiniais, ir į juos panašiais tekstais. Šie mokslininkai akcen- 
tavo, kad jiems svarbu rekonstruoti praeitį susiejus ją su 
dabarties kultūrinėmis reikmėmis ir interpretuoti ją her- 
meneutiniu būdu, jie pabrėžė tokių sudėtingų reiškinių, 
kaip kultūra ir tauta, tyrinėjimo poreikį laikantis indivi- 
dualios ir momentinės diachroninio ir sinchroninio kon- 
teksto sampratos. 

Antropologai aprašinėjo socialinės organizacijos rūšis, 
visiškai nepanašias į žinomas Vakaruose. Jie atskleidė, 
kad, Vakarų požiūriu, keisti papročiai nėra iracionalūs ir 
labai naudingi išlaikant bei reprodukuojant populiacijas. 
Rytų specialistai studijavo, aiškino ir vertė į savo kalbas 
nevakarietiškus aukštų civilizacijų tekstus ir pasitarnavo 
įteisinant pasaulio religijų sąvoką, žymėjusią svarbų, į 
krikščionybę orientuotos pasaulėžiūros lūžį. 

Dauguma nomotetinių socialinių mokslų pirmiausia 
pabrėžė savo skirtumus nuo istorijos: domėjimąsi bendrų- 
jų dėsnių, tariamai veikiančių žmonių elgesį, atradimu, 
pasirengimą suvokti reiškinius, kuriuos galima nagrinėti 
kaip atskirus atvejus (o ne individualias duotybes), po- 
reikį skaidyti žmonių patirtį, kad galėtų ją analizuoti, ga- 
limybę ir poreikį naudoti konkrečius mokslinius metodus 
(formuluoti teoriškai pagrįstas hipotezes, kurias galima 
patikrinti taikant apibrėžtas ir dažniausiai kiekybiškai pa- 
grįstas procedūras, pavyzdžiui, apklausų duomenis; kon- 
troliuoti įžvalgas apie turimus tekstus ir kitus dalykus). 

Socialiniams mokslams atsiskyrus nuo ideografinės is- 
torijos, nomotetiniai socialinės srities mokslininkai - eko- 
nomistai, sociologai, politologai - stengėsi griežtai atskirti 
savo tyrinėjimo sritį ir parodyti, kuo ji iš esmės (objektu 

ir metodologija) skiriasi nuo gretimų sričių. Ekonomistai 
tai darė pabrėždami ceteris paribus prielaidos svarbą stu- 
dijuojant rinkos veiklą. Politologai apsiribojo formaliosio- 
mis valdžios struktūromis. Sociologai teigė, kad kiekvie- 
noje visuomenėje ypač svarbi ekonomistų ir politologų ig- 
noruojama socialinė sritis. 

Galima teigti, kad visa, kas pasakyta, yra istorija su 
laiminga pabaiga (success story). Sukūrus vientisą discip- 
linų struktūrą buvo įtvirtinta gyvybinga, veiksminga ty- 
rinėjimo, analizės ir mokymo sistema, kuri ir lėmė dau- 
gelio tekstų, laikomų šiuolaikinių socialinių mokslų pa- 
veldu, atsiradimą. Maždaug 1945 m. socialinius mokslus 
sudarančių disciplinų grupė buvo iš esmės instituciona- 
lizuota daugelyje pasaulio universitetų. Šiam procesui 
priešintasi (arba jis tiesiog atmestas) fašistinėse ir komu- 
nistinėse šalyse. Po Antrojo pasaulinio karo Vokietijos ir 
Italijos institucijos priėmė institucionalizuotą socialinių 
mokslų modelį, o sovietinio bloko šalys jį perėmė maž- 
daug XX a. 6-ąjį dešimtmetį. Apie 1945 m. socialiniai 
mokslai aiškiai atsiskyrė nuo gamtos mokslų, kurių atsto- 
vai tyrė nehumanines sistemas, ir nuo humanitarinių 
mokslų, kurių atstovai studijavo kultūrinį, protinį ir dva- 
sinį civilizuotų visuomenių klodą. 

Tačiau po Antrojo pasaulinio karo, t. y. kaip tik tuo- 
met, kai atrodė, jog socialiniai mokslai yra visiškai insti- 
tucionalizuoti ir kuo aiškiausiai apibrėžti, socialinės sri- 
ties mokslininkų naudojami metodai ėmė keistis. Tai at- 
vėrė vis gilėjančią prarają tarp mokslininkų sociologų 
veiklos bei intelektinių pozicijų ir formaliosios socialinių 
mokslų sandaros. 


II. SOCIALINIŲ MOKSLŲ DISKUSIJOS 
(NUO 1945 m. IKI ŠIOL) 


Tapatindamosi su aplinkos dalykais ir 
nuolat atnaujindamos veikiančias taisykles, 
disciplinos sudaro diskurso kūrimo kontrolės 
sistemą ir fiksuoja jo ribas. 

Michelis FoucaulF 


Per šimtmečius įsitvirtinusią socialinių mokslų struk- 
tūrą po 1945 m. smarkiai paveikė trys veiksniai. Pirmasis 
jų - politinės pasaulio sandaros pokyčiai. Po Antrojo pa- 
saulinio karo dvi naujas geopolitines realijas (vadinamąjį 
šaltąjį karą tarp JAV ir SSRS bei atsinaujinusį neeuropinių 
tautų istorinį įsitvirtinimą) vienijančiame pasaulyje iškilo 
ekonomiškai galingos Jungtinės Amerikos Valstijos. Ant- 
rasis - po 1945 m. pasaulyje kaip niekada iki tol sparčiai 
didėjo gamyba ir augo gyventojų skaičius, atitinkamai iš- 
siplėtė žmonių veiklos apimtys. Trečiasis veiksnys - ypač 
didelė kiekybinė ir geografinė universitetų plėtra, skatinusi 
spartų profesionalių socialinės srities mokslininkų skai- 
čiaus augimą. Visos trys minėtos naujosios socialinės rea- 
lijos tokiems socialiniams mokslams, kokie buvo istoriškai 
susiformavę iki to laiko, kėlė nemažai problemų. 

Didelė JAV galia kitų valstybių atžvilgiu smarkiai vei- 
kė aktualių problemų suvokimą ir lėmė jų sprendimo bū- 
dus. Ekonominis Jungtinių Valstijų pranašumas, išryškė- 
jęs praėjus 15-20 m. po Antrojo pasaulinio karo, rodė, kad 

bent jau tam tikrą laiką socialinių mokslų madas diktuos 
Amerikos institucijos ir šis diktatas lems socialinių moks- 
lų prioritetus. Kita vertus, politinis neeuropinių tautų at- 
gimimas reiškė, kad galima ginčytis dėl daugelio sociali- 
niuose moksluose prigijusių prielaidų, nes tapo akivaizdu, 
jog jose atsispindi politinės praėjusio laikmečio pažiūros. 

Sparti universitetų plėtra visame pasaulyje turėjo savi- 
tų organizacinių padarinių. Ji skatino struktūrinį didėjan- 
čios specializacijos poreikį, nes mokslininkai tiesiog ieškojo 
nišų, kuriose galėtų įtvirtinti savo originalumą ar bent jau 
parodyti esą visuomenei naudingi. Akivaizdus to rezulta- 
tas - socialinės srities mokslininkų invazija į gretimas dis- 
ciplinas, ignoruojant iki tol vykusį atskirų mokslų įtvirtini- 
mo procesą. Ekonominė gerovė teikė išteklių, kurių reikė- 
jo šioms naujovėms įgyvendinti. 

Dar vienas pertvarkos padarinys yra tas, kad pasau- 
lio ekonominis augimas buvo didžiulis šuolis ne tik vals- 
tybės aparatų ir verslo įmonių, bet ir tyrinėtojų darbe. Di- 
džiosios valstybės, akinamos šaltojo karo principų, ėmė 
daug investuoti į mokslą, kartu ir į socialinius mokslus. 
Nors pastariesiems skiriamų finansų procentinė išraiška 
buvo gana kukli, tačiau konkrečios investicijų sumos sie- 
kė iki tol dar niekada neregėtą dydį. Tokia ekonominė pa- 
rama skatino tolesnį socialinių mokslų tobulėjimą. Atsi- 
rado centralizuoti mokslo centrai, kuriuose buvo sutelk- 
ta informacija, kompetencija ir finansiniai ištekliai, dau- 
giausia gaunami iš JAV ir kitų didžiųjų valstybių, tačiau 
nemažą finansinę paramą ėmė siūlyti ir tarptautinės kor- 
poracijos. 

JAV mokslininkai ir institucijos, vadovaudamosi jau 
esamu modeliu, tiesiogiai ir netiesiogiai skatino socialinių 
mokslų raidą didesnio dėmesio nomotetinėms socialinių 

mokslų disciplinoms kryptimi. Didžiulės valstybinės ir pri- 
vačios investicijos į mokslo tyrinėjimus socialinei moksli- 
nio darbo krypčiai suteikė neginčytiną pirmenybę mažiau 
rigoristinių ir kitaip politiškai orientuotų mokslinių studi- 
jų atžvilgiu. Ekonominė plėtra visame pasaulyje paskati- 
no plačiau tirti mokslinį kontekstą, pagrindžiantį techno- 
loginius laimėjimus. Tačiau kartu politinio Vakarų pasau- 
lio vyravimo pabaiga reiškė, kad ne tik į politiką, bet ir į 
socialinius mokslus ima skverbtis naujos įtakingos idėjos. 

Toliau minėtų pokyčių įtaką socialiniams mokslams 
aptarsime trimis aspektais: 1) suskirstymo į disciplinas pa- 
grįstumas; 2) paveldėtų žinių ir metodų ribotumas; 3) po- 
reikis ir pagrindas skirti dvi kultūras. 


1. Socialinių mokslų skirstymas 
į disciplinas 


XIX a. buvo labai aiškios trys socialinių mokslų skirs- 
tymo į disciplinas takoskyros: modernaus/civilizuoto (is- 
torija ir nomotetiniai socialiniai mokslai) ir nemodernaus 
pasaulio tyrinėjimai (antropologija ir Rytų studijos); stu- 
dijuojant modernų pasaulį aiškiai skirta praeitis (istorija) 
ir dabartis (nomotetiniai socialiniai mokslai); nomoteti- 
niuose socialiniuose moksluose išskirtos rinkos (ekonomi- 
ka), valstybės (politologija) ir pilietinės visuomenės (so- 
ciologija) studijos. Po 1945 m. visomis šiomis tako- 
skyromis imta abejoti. 

Tikriausiai pats svarbiausias akademinis atradimas po 
1945 m. buvo tas, kad kaip atskira intelektinio darbo ins- 
titucinė kategorija sukurtos regioninės studijos. Ši sąvoka 
pirmiausia pavartota JAV (Antrojo pasaulinio karo me- 

tu). Per dešimtį metų ji įsigalėjo Amerikos ir viso pasau- 
lio universitetuose. Iš esmės regioninių studijų idėja 1a- 
bai paprasta. Regionas yra didelė geografinė zona, taria- 
mai koherentiška kultūriniu, istoriniu ir paprastai kalbi- 
niu požiūriu. Regionų sąrašas labai įvairus: SSRS, Kinija 
(arba Rytų Azija), Lotynų Amerika, Artimieji Rytai, Afri- 
ka, Pietų Azija, Pietryčių Azija, Centrinė ir Rylų Europa, 
vėliau atsirado ir Vakarų Europa. Kai kurios valstybės, 
pavyzdžiui, Jungtinės Valstijos (arba Šiaurės Amerika), 
taip pat tapo regioninių studijų objektu. Žinoma, ne visi 
be išimties universitetai rėmėsi tokiu geografiniu skirsty- 
mu. Apskritai būta gana didelės skirstymo įvairovės. 

Regioninės studijos buvo ir tyrinėjimo, ir studijų sri- 
tis, vienijanti įvairių socialinių ir kai kurių humanitarinių 
(o retkarčiais ir gamtos) mokslų atstovus, gvildenančius 
su regionu (arjo dalimi) susijusias temas. Regioninės stu- 
dijos iš esmės laikytos tarpdisciplininėmis. Politiniai jų at- 
siradimo motyvai gana akivaizdūs. Visame pasaulyje vy- 
raujančioms JAV reikėjo visų sričių specialistų bei žinių 
apie įvairius regionus, juolab kad tų regionų politinė svar- 
ba vis augo. Regioninių studijų programos ir turėjo pa- 
rengti reikiamų specialistų: taip atsirado SSRS ir Vakarų 
Europos studijos, vėliau išaugo kitų pasaulio kraštų (pa- 
vyzdžiui, Japonijos, Indijos, Australijos bei įvairių Loty- 
nų Amerikos valstybių) tyrinėjimai. 

Regioninės studijos draugėn subūrė (bent jau daliai in- 
telektinio gyvenimo) asmenis, pagal jau aprašytą tako- 
skyrų sistemą priklausančius skirtingoms disciplinoms: is- 
torikai ir nomotetinių socialinių mokslų atstovai akis į akį 
susidūrė su antropologais ir Rytų studijų specialistais, is- 
torikai - su nomotetinių socialinių mokslų žinovais, o at- 
skirų nomotetinių mokslų atstovai atsidūrė akistatoje vie- 

nas su kitu. Kartais dar įsiterpdavo ir geografai, meno is- 
torikai, nacionalinės literatūros specialistai, epidemiologai 
ir netgi geologai. Šie žmonės kartu kūrė mokslo ir mo- 
kymo programas, steigė doktorantūros komitetus savo 
studentams, rengė bendras konferencijas, skaitė vieni ki- 
tų knygas, publikavo straipsnius naujuose tarpdisciplini- 
niuose žurnaluose, skirtuose jų regionams. 

Tokių tarpusavio sąsajų intelektine verte galima kiek ir 
suabejoti, bet jų organizaciniai padariniai socialiniams 
mokslams didžiuliai. Nors regioninės studijos laikytos tik 
siaura tarpdisciplininių studijų atmaina (ši sąvoka moks- 
lo diskusijose jau vartota tarpukaryje), tačiau iš tiesų visų 
akis ji atkreipė į tai, kad instituciniai socialiniai mokslai pa- 
dalyti visiškai dirbtinai. Istorikai ir nomotetinių socialinių 
mokslų atstovai pirmą kartą ėmėsi tirti nevakarietiško po- 
būdžio visuomenes. Ši praeityje tik į Vakarus orientuotų 
mokslų invazija į nevakarietišką pasaulį naikino ankstes- 
nius argumentus apie atskiras etnografinių ir Rytų studi- 
jų sritis. Paaiškėjo, kad istorijos ir nomotetinių socialinių 
mokslų metodai bei modeliai gali pasitarnauti ir nevaka- 
rietiškųjų regionų bei Europos ir Šiaurės Amerikos tyrinė- 
jimams. Praėjus dvidešimčiai metų antropologai ėmė atsi- 
sakyti etnografinės veiklos ir pradėjo ieškoti kitokių savo 
srities tyrinėjimo būdų. Rytų specialistai pasielgė dar ra- 
dikaliau: jie iš viso atsisakė atskiro savo studijų pavadini- 
mo ir prisijungė prie istorijos, filosofijos, kalbų ar religijų 
studijų fakultetų arba įkūrė atskirus šiuolaikinės kultūros 
ir tradicinės Rytų literatūros tyrinėjimų centrus. 

Regioninės studijos paveikė istorijos ir trijų nomoteti- 
nių socialinių mokslų fakultetus. Maždaug XX a. septin- 
tąjį dešimtmetį daugelis šių fakultetų specialistų ėmėsi 
empirinio nevakarietiškų pasaulio kraštų tyrinėjimo. Dau- 

giausia tai buvo istorikai, mažiau - ekonomistai, o poli- 
tologai ir sociologai užėmė tarpinę padėtį. Tai reiškė, jog 
vidines šių disciplinų diskusijas neišvengiamai turėjo pa- 
veikti nauji duomenys, naujos studijų programos, naujos 
tyrinėjimų, apimančių didelius geografinius plotus, kryp- 
tys. Prie aptartos geografinės plėtros pridėję išplitusią ge- 
ografinę mokslininkų atrankos erdvę galime teigti, jog pa- 
žinimo institucijų situacija po 1945 metų iš esmės pakito. 
Išnykus intelektinei Vakarų ir ne Vakarų studijų tako- 
skyrai, iškilo nauja mokslo problema, turinti svarbių poli- 
tinių padarinių. Ar šios abi, t. y. Vakarų ir ne Vakarų, zo- 
nos yra ontologiškai tapačios, ar skirtingos? Ankstesnė 
prielaida teigė, jog jos pakankamai skirtingos ir reikia, kad 
jas studijuotų skirtingų socialinių disciplinų atstovai. Ar 
dabar reikėjo teigti visiškai kitaip, t. y. kad nėra jokio svar- 
baus skirtumo, kuris pagrįstų nevakarietiškų zonų analizės 
specifiką? Nomotetinių socialinių mokslų atstovai ginčijosi, 
ar jų sukurti bendrieji dėsniai gali būti taikomi ir nevaka- 
rietiško pasaulio realijoms paaiškinti. Labiau į ideografiją 
linkusiems istorikams kilo rimtas klausimas: „Ar Afrika tu- 
ri istoriją?“ O gal istoriją turi tik istorinės tautos? 
Intelektiniai atsakymai į šiuos klausimus buvo tik apy- 
tikriai kompromisai. Iš esmės teigta, kad nevakarietiškas 
pasaulis analitiškai yra beveik vakarietiškas, bet tik be- 
veik! Šis argumentas pirmiausia įgijo modernizavimo te- 
orijų formą. Savaime suprantama, kad jis rėmėsi dauge- 
liu tiesioginių ir netiesioginių prielaidų bei diskusijų, pa- 
veldėtų iš ankstesnės mokslinės literatūros, tačiau socia- 
liniuose moksluose modernizavimo teorija buvo labai 
svarbi ir išskirtinė. Pagrindinis jos teiginys buvo: „Visos 
valstybės, tautos ir geografinės zonos eina tuo pačiu mo- 
dernizavimo keliu, tačiau valstybės, tautos ir geografinės 

zonos yra skirtingose (tad nevisiškai vienodose) šio kelio 
atkarpose.“ Viešojoje politikoje šią pažiūrą atspindėjo rū- 
pinimasis plėtra, kuri reiškė kiekvienos šalies pažangą uni- 
versaliame modernizavimo kelyje. Organizaciniu požiū- 
riu domėjimasis modernizavimu ir plėtra vienijo daugelį 
socialinių mokslų disciplinų ir jų atstovus skatino užimti 
panašias pozicijas viešojoje politikoje. Politiniai valstybių 
įsipareigojimai eiti modernizavimo keliu tapo vienu svar- 
biausių argumentų socialinės srities mokslininkams sie- 
kiant geresnio finansavimo. 

Modernizacijos ir plėtros modelį galima taikyti ir Va- 
karams, istorinę Vakarų pasaulio raidą suvokiant kaip 
ankstyvus ir pažangius modernizavimo laimėjimus. Toks 
požiūris rėmė į dabartį orientuotų nomotetinės socialinės 
srities atstovų siekį naudoti ne tik šiuolaikinius, nors ir 
negalutinius, duomenis, tačiau istorikai ėmė atsižvelgti į 
kai kuriuos nomotetinių socialinių mokslų apibendrini- 
mus, kurie padėtų nušviesti paprastai hermeneutiškai jų 
suvoktą praeitį. Bandymų susieti ideografinę istoriją ir no- 
motetinius socialinius mokslus būta ir iki 1945 metų. Va- 
dinamasis naujosios istorijos judėjimas Jungtinėse Valstijose 
ir Prancūzijoje kilo XX a. pradžioje (ryškus pavyzdys yra 
Annales ir jų pirmtakai). Tačiau tik po 1945 m. istorikai 
ėmė plačiai remti šias pastangas. 

Tik XX a. septintąjį dešimtmetį ir vėliau artimas (dalies) 
istorijos ir (kai kurių sričių) socialinių mokslų bendradar- 
biavimas, net derinimas, tapo pastebimu ir svarbiu reiški- 
niu. Istorikai įsitikino, kad esamas šio mokslo profilis ne- 
atitinka modernių poreikių. Jiems geriau sekėsi tyrinėti 
praeities politiką, o ne socialinį ar ekonominį gyvenimą. Is- 
torijos studijų dėmesys sutelktas į įvykius, o ne į individų 
ir institucijų lygmenį, o patys istorikai nelabai buvo pasi- 

rengę analizuoti ilgalaikius (longue dureė) anonimiškus pro- 
cesus bei struktūras. Struktūros ir procesai tiesiog ignoruo- 
ti. Ši situacija turėjo pasikeisti išplėtus istorinius tyrinėji- 
mus: daugiau dėmesio skiriant ekonominei ir socialinei is- 
torijai per se ir kaip raktui į bendresnės istorijos suvokimą. 

Padedant kaimyniniams socialiniams mokslams imta 
skatinti esminius istorijos disciplinos pokyčius. Socialiniai 
mokslai turėjo susikūrę būdus, kuriais buvo galima ana- 
lizuoti praeitį, susijusią su istorinių institucijų, įvykių bei 
idėjų vidumi ir aplinka (ekonominių pokyčių, gyventojų 
skaičiaus augimo, socialinės nelygybės ir mobilumo, vi- 
suotinių pažiūrų ir elgesio, socialinio protesto ir balsavi- 
mo modelių matmenyse). Šie būdai buvo visiškai neįpras- 
ti istorikams: jie netaikė kiekybinių metodų ir nevartojo 
analitinių sąvokų klasė, vaidmens lūkesčiai ar statuso neati- 
tikimas; socialinių pokyčių modeliai jiems taip pat buvo 
nauji. Kai kurie istorikai mėgino remtis apibendrintais duo- 
menimis, t. y. vedybų registru, rinkimų rezultatais, mokes- 
čių dokumentais ir todėl neišvengiamai į pagalbą telkėsi 
socialinius mokslus. Istorijai (ir antropologijai) tampant 
vis atviresnei kiekybiniams tyrinėjimams, prasidėjo abi- 
pusės paskatos procesas: pinigų ir mokslininkų skaičius 
buvo susiję ir stiprino pasitikėjimo konceptualiomis socia- 
linių mokslų struktūromis jausmą. 

Kartais istorijos disciplinos pokyčių paieškos skatino 
norą įsitraukti į socialinės ir kultūrinės kritikos verpetus. 
Buvo teigiama, kad istorikai perdėtai pabrėžia veikiančių 
institucijų ir socialinės santvarkos dalykus, o pražiūri kon- 
fliktus, trūkumus, klasinę, etinę ir lytinę nelygybę. Turimų 
paradigmų kritika metė iššūkį profesijos viduje ir išorėje 
įsitvirtinusiems autoritetams. Kai kur, pavyzdžiui, Vokie- 
tijoje, toks revizionistinis požiūris lėmė istorikų postūmį į 

socialinės srities mokslininkų pusę. Remiantis analitinėmis 
sąvokomis ir teorinėmis perspektyvomis, savaime buvo ga- 
lima išreikšti opoziciją įsitvirtinusiai istoricizmo paradig- 
mai, kuri vadovavosi hermeneutiniu požiūriu, ir rašyti kuo 
artimesnius šaltiniams tekstus. Iš kai kurių socialinių 
mokslų tradicijų tarsi išplaukė saviti būdai plėtoti kritinę is- 
toriją, o ne kritinį socialinį istorijos mokslą. Tačiau kitose ša- 
lyse, pavyzdžiui, JAV, kur susiklostė kitos, ne tokios isto- 
ricistinės istorijos tradicijos, ir kartu mažiau kritiški socia- 
liniai mokslai, radikaliems istorikams revizionistams socia- 
linių mokslų perspektyvos buvo ne tokios patrauklios. 
Ekonomika, sociologija ir politologija pokariu klestė- 
jo, tarpdamos gamtos mokslų šlovės apmąstymuose, o jų 
aukštas socialinis prestižas ir didelė įtaka tapo dar viena 
priežastimi, dėl kurios istorikai mieliau jomis rėmėsi. Tuo 
pačiu metu kai kurie socialinės srities mokslininkai ėmė 
domėtis sritimis, anksčiau traukusiomis tik istorikus. Ši 
nomotetinių socialinių mokslų invazija į istorijos discip- 
liną įgavo dvi gana skirtingas formas. Viena vertus, bu- 
vo bandoma taikyti gana siauras ir savitas socialinių 
mokslų teorijas, modelius ir procedūras duomenims apie 
praeitį (kartais tie duomenys buvo iš praeities), pavyz- 
džiui, balsavimo modeliams, socialiniam mobilumui ir 
ekonomikos augimui analizuoti. Tokie duomenys buvo 
traktuojami kaip ir kiti socialinių mokslų kintamieji ar ro- 
dikliai, t. y. standartizuoti (laiko matmens), izoliuoti ir ko- 
reliuoti. Socialinės srities mokslininkai duomenų sėmėsi 
iš anksčiau nenaudotų šaltinių, tačiau nematė jokios pras- 
mės kaip nors keisti tų duomenų analizės būdus; jie iš tie- 
sų nebuvo tradiciniai istorikai. Daugelis jų iš praeities nie- 
ko nesitikėjo, o tuo labiau nerado joje ko nors nauja ar 


ypač skirtinga. Duomenys apie praeitį patvirtino arba tik 

truputėlį modifikavo bendruosius dėsnius, kuriais iš es- 
mės domėjosi socialinės srities mokslininkai. Vis dėlto kar- 
tais jų darbo rezultatai buvo labai svarbūs istorikams, pa- 
dėjo geriau suprasti praeitį. 

Tačiau kai kurių kitų socialinių mokslų atstovų požiū- 
ris į istoriją buvo visai kitoks: jie siekė aprašyti ir paaiš- 
kinti didelius socialinius pokyčius ir rėmėsi kartais We- 
berio, kartais Marxo teorija, o dažniausiai - jų abiejų de- 
riniu. Šie mokslininkai sukūrė vadinamąją istorinę socio- 
logiją. Jie kritikavo savo kolegų neistoriškumą ir prarastą 
santykį su ankstesnėmis geromis socialinių mokslų tradi- 
cijomis. Šių mokslininkų darbas yra ne tiek mokslinis, kiek 
istorinis. Jie kruopščiai tyrė savitą istorinį kontekstą, 0 so- 
cialinę kaitą laikė savo studijų centru. Taip dirbdami jie 
nesiekė patikrinti, patikslinti ar suformuluoti dėsnius (pa- 
vyzdžiui, modernizavimo), o taikė bendrąsias taisykles, 
paaiškinančias sudėtingus ir kintamus reiškinius, ar inter- 
pretavo juos bendrųjų modelių pagrindu. Apie 1960 m. 
neistoriškumą pradėjo kritikuoti jauni socialinės srities 
mokslininkai, besižavintys socialine kritika. Jie kritikavo 
pagrindinių socialinių mokslų menką dėmesį socialinei 
kaitai, palankumą mitologizuotai santarvei, naiviam ir net 
arogantiškam įsitikinimui, kad vakarietiškos sąvokos tin- 
ka visų kultūrų ir reiškinių analizei. 

Socialinių mokslų istorijos pagrindu sparčiai besiplečian- 
čios socialinės srities mokslininkai atsigręžė į istoriją. Ta- 
čiau jie nenorėjo užpildyti spragos tarp socialinių moks- 
lų ir istorijos - jiems reikėjo daugiau ir įvairesnių duo- 
menų. Toks požiūris netenkino istorinių sociologų, kritika- 
vusių vyraujančią metodologiją. Panašiais motyvais rėmė- 
si ir daugelis istorikų, kurie naudojosi socialinių mokslų 
technologijomis ir apibendrinimais. Istorinės krypties (ar 

istorizuojančių) socialinių mokslų atstovų ir istorikų struk- 
tūralistų, išpopuliarėjusių apie 1970 m., darbo metodai 
buvo gana panašūs, tačiau vis dėlto šie mokslininkai iš- 
laikė tam tikrus darbo stiliaus skirtumus: artumą šalti- 
niams, apibendrinimų lygmenį, pasakojamojo pobūdžio 
tekstus ir net skirtingo pobūdžio išnašas. 

Istorikų ir socialinės srities mokslininkų noras artimiau 
bendradarbiauti vis dėlto liko gana ribotas. Šalia istorijos ir 
sociologijos diskusijų kilo dar ir kitų: su ekonomika (naują- 
ja ekonomikos istorija), politologija (naujuoju instituciona- 
lizmu), antropologija (istorine antropologija) ir su geografi- 
ja (istorine geografija). Visose šiose srityse atsirado tam tik- 
rų bendrybių: kartais vien dėl paprasčiausio vienos kon- 
krečios socialinių mokslų teorijos duomenų paplitimo, o 
kai kur net imta iš esmės peržiūrėti metodiką ir nagrinėja- 
mas temas. 

Augantis trijų nomotetinių socialinių mokslų - sociolo- 
gijos, ekonomikos ir politologijos - sąlytis nekėlė tiek prieš- 
taravimų. Sociologai tarsi rodė kelią, t. y. politikos sociologiją 
ir ekonomikos sociologiją pavertė svarbiomis šios disciplinos 
atšakomis 1950-aisiais. Paskui juos sekė politologai. Jie iš- 
plėtė savo domėjimosi sritį - peržengė formalias valdymo 
institucijų ribas, iš naujo įvardijo savo tyrimų objektus, ku- 
rie nuo šiol apėmė visus socialinius procesus, turėjusius 
bent minimalių politinių padarinių ar tikslų: analizavo in- 
teresų grupes, protesto judėjimus, bendruomenės struktū- 
rą. Kai sociologų kritikų dėka buvo atnaujinta politinės eko- 
nomijos sąvoka, ne tokie kritiški politologai norėjo jai su- 
teikti klasikinį nomotetinį pobūdį. Politologai pradėjo dau- 
giau domėtis ekonominiais procesais. Ekonomistai, tebevy- 
raujant ankstyvuoju pokariu populiaraus Keyneso idėjoms, 
vėl ėmė domėtis makroekonomika ir taip skiriamoji riba tarp 

politologų ir ekonomistų dar labiau išbluko, nes pastarieji 
pradėjo kelti klausimus apie vyriausybės politiką ir tarpvy- 
riausybinę veiklą. Vėliau ekonomistai, nesivadovaujantys 
Keyneso principais, pradėjo įrodinėti, kokie vertingi yra 
neoklasikiniai ekonominiai modeliai, kai studijuojant tra- 
diciškai sociologijai priskiriami tokie objektai kaip šeima ar 
socialinė deviacija. 

Pokariu visos trys disciplinos vis daugiau dėmesio sky- 
rė kiekybiniams metodams ir net matematiniam modelia- 
vimui: jų metodologiniai skirtumai vis mažėjo. Kai socia- 
linis kriticizmas ėmė kurstyti vidines šių disciplinų disku- 
sijas, paaiškėjo, kad sociologų kritikų įvardyti pozityvisti- 
nių doktrinų trūkumai atskirose disciplinose daugiausiai 
sutampa. Tačiau nereikia perlenkti lazdos. Organizaciniu 
požiūriu trys disciplinos išliko atskiros ir netrūko balsų, 
reikalaujančių dar aiškesnių ribų tarp jų. Vis dėlto ilgainiui 
tiek pagrindinių, tiek kritinių atskirų disciplinų atšakose 
vis dažniau pradėta rengti bendrus tyrinėjimus, nagrinėti 
bendras temas ir taikyti bendrus metodus. 

Daugybė anksčiau aptartų disciplinų sąlyčio taškų lė- 
mė dviprasmius padarinius. Disciplinas pasidarė ne tik 
sunkiau vieną nuo kitos atskirti ir nurodyti jų objektus bei 
duomenų apdorojimo būdų ribas, bet kiekviena iš jų, plės- 
dama nagrinėjamų temų sąrašą, darėsi vis heterogeniškes- 
nė. Tai sukėlė vidinių diskusijų apie disciplinų koheren- 
tiškumą ir intelektinių prielaidų, kuriomis buvo pagrįsta 
kiekvienos jų autonomija, prasmingumą. Vienas iš būdų 
suvaldyti šiuos ginčus - sukurti naujus tarpdisciplininius 
pavadinimus, pavyzdžiui, komunikacijų studijos, adminis- 
travimo mokslai ar biheviorizmas. 

Didėjantis tarpdiscipliniškumas daugeliui reiškė vis 


lankstesnius socialinių mokslų atsakus į pasitaikančias 

problemas ir intelektinius priekaištus, kylančius struktūri- 
zuojant disciplinas. Socialiniai mokslai ir istorija, susilieję 
į vieną išsamesnį socialinį mokslą, davė puikų rezultatą: 
abiejose pusėse prasmingai dirbta, todėl šis reiškinys ver- 
tas tolesnio dėmesio. Kai kurie mokslininkai skeptiškiau 
vertino naująsias tendencijas. Jie teigė, kad tarpdiscipliniš- 
kumo nuolaidos sumažino esamų mokslų patikimumą ir 
kone niekais pavertė visas ankstesnes pastangas atskirti 
konkrečias disciplinas. Pastarieji reikalavo iš esmės atkur- 
ti buvusią situaciją ir vengti intelektinės sumaišties. 

Kad ir kaip būtų vertinamas tarpdiscipliniškumas, or- 
ganizaciniai jo padariniai yra akivaizdūs. 1850-1945 m. vis 
mažėjo socialinių mokslų pavadinimų, tačiau maždaug 
1945 m. kreivė vėl apsivertė, atsirado naujų pavadinimų ir 
naujų institucinių mokslų pagrindai: naujų programų ar 
net naujų padalinių universitetuose, naujų mokslo draugi- 
jų, naujų žurnalų, naujų knygų katalogų bibliotekose. 

Socialinių mokslų skirtumų tema tikriausiai buvo pa- 
grindinis kritinių diskusijų objektas 1950-1960 metais. 
Apie 1970-uosius kilo du nauji klausimai: kiek eurocentriš- 
ki yra socialiniai mokslai (ir visas akademinių žinių pa- 
saulis) ir kiek tai lemia jų ribotumą; kokią vertę turi įsi- 
galėjęs intelektinės veiklos skirstymas į dvi kultūras. Apie 
tai ir bus kalbama toliau. 


2. Ar socialinių mokslų paveldas 
yra ribotas 


Siekti universalumo, kad ir kaip jį vadintume - uni- 
versalus pritaikomumas, universali svarba, universalus 
pagrįstumas - yra įprasta norint įprasminti bet kurią aka- 

deminę discipliną. Tai institucionalizacijos proceso dalis. 
Įteisinimas galimas moraliniu, praktiniu, estetiniu ar po- 
litiniu pagrindu arba jų deriniu, tačiau visos instituciona- 
lizuotos žinios remiasi prielaida, kad jau žinomi atvejai 
gali bent kiek paaiškinti būsimus ir kad potencialių įvy- 
kių sąrašas yra begalinis. Tiesą sakant, tokia pozicija nė- 
ra įtikinama sykį ir visiems laikams. Trys pagrindinės 
šiuolaikinio pažinimo sritys (humanitariniai, gamtos ir so- 
cialiniai mokslai) ir su jomis susijusios disciplinos ilgą lai- 
ką kovojo daugelyje barų - intelektiniame, politiniame ir 
ideologiniame, įrodinėdamos savo universalumą. Visos 
universalumo prielaidos buvo istoriškai savitos, suvokia- 
mos tik tam tikroje socialinėje aplinkoje, jas visada stip- 
rino istorinės, t. y. kintamos institucijos ir tradicijos. 

Bet kurios disciplinos ar disciplinų grupės universa- 
lumas remiasi savitu ir kintamu intelektinių prielaidų bei 
socialinės veiklos deriniu. Šios prielaidos ir veikla remia 
viena kitą, o jas sustiprina institucinis disciplinos ir esa- 
mos struktūros nuolatinis atsinaujinimas. Pokyčiai daž- 
niausiai įgauna adaptacijos formą, tęstinio prisitaikymo 
prie tariamai perimamų universalumo pamokų ir jų per- 
davimo būdų pavidalą. Istoriniu požiūriu tai reiškia, kad 
jeigu disciplina kartą jau institucionalizuota, tai jos uni- 
versalistines prielaidas sunku tinkamai pakeisti, nepaisant 
to, kiek intelektualiai patikimos jos būtų. 

Socialinių mokslų universalumo lūkesčiai dar niekada 
neišsipildė, nors jų atstovai nuoširdžiai stengėsi tai pada- 
ryti. Pastaruoju metu kritikai, kalbėdami apie socialinių 
mokslų nesėkmes įprasminti šias pastangas, tapo dar griež- 
tesni. Patys griežčiausi kritikai netgi teigė, kad universalūs 
socialiniai mokslai realiai iš viso neįmanomi. Tačiau dau- 


guma sociologų tebetiki, kad universalumas - svarbus, ver- 

tingas ir realus tikslas net ir tuo atveju, jei socialiniai moks- 
lai iki šiol ir tebėra gana siauri ir riboti. Kai kas mano, kad 
pastarojo laikmečio kritikos autoriai yra anksčiau sociali- 
niams mokslams nepriklausiusių šakų atstovai, tad pats šis 
faktas sukuria sąlygas siekti tikrojo universalumo. 

Daugeliu atvejų didžiausių problemų kyla trims nomo- 
tetiniams socialiniams mokslams. Vadovaudamiesi gam- 
tos mokslais kaip modeliu, jų atstovai iškėlė idėjas, kurių, 
paaiškėjo, neįmanoma įgyvendinti universaliai: progno- 
zių valdymo ir kiekybinio tikslumo idėją. Humanitarinių 
mokslų diskusijų sėkmė priklausė nuo subjektyvios tyri- 
nėtojų nuomonės, o nomotetiniai socialiniai mokslai rėmė- 
si prielaida, kad socialiniai laimėjimai gali būti konkrečiai 
pamatuoti, ir tas matas gali būti universalus. 

Mintis, kad nomotetiniai socialiniai mokslai gali sukur- 
ti universalių žinių, retrospektyvos požiūriu, atrodo labai 
drąsi ir prieštaringa. Kitaip negu gamtos mokslų tiriamas 
gamtos pasaulis, socialiniams mokslams priklauso patys 
tos srities specialistai, kurie turi bendrauti su kitais tyri- 
nėtojais, ginčytis ir įrodinėti jiems savo tiesas. Paprastai 
gamtos mokslų prieštaravimai išsprendžiami nesiremiant 
paties studijų objekto nuomone. O žmonės (ir jų palikuo- 
nys), kuriuos tiria sociologai, atvirkščiai, patys įsiterpia į 
diskusiją, nepaisant to, ar mokslininkai pageidauja jų nuo- 
monės, ar ne (dažniausiai tokia invazija laikoma nepagei- 
dautina). Taip įsiveržę žmonės dažniausiai siekia nugin- 
čyti mokslininkų teiginius, pretenduojančius į universa- 
lumą. Disidentai, pavyzdžiui, feministės (ir ne tik) kelia 
klausimą, ar socialiniai mokslai iš viso pajėgūs perprasti 
jų realybę. Jie tarsi teigia: „Jūsų analizė tinka jūsų gru- 
pei, bet ji visai netinka mūsų atveju.“ Kartais tokie disi- 


dentai abejoja netgi pačiu universalumo principu. Jie tei- 

gia, kad tai, ką socialiniai mokslai pristato kaip visame 
pasaulyje galiojančias taisykles, tėra mažos žmonių sau- 
jelės gyvenimą paaiškinantys dėsniai ir šios mažumos pa- 
žiūros pradėjo vyrauti visame pažinimo pasaulyje papras- 
čiausiai todėl, kad toji mažuma vyrauja ir pasaulyje, esan- 
čiame už universitetų sienų. 

Skeptiška nuomonė apie tai, jog socialiniai mokslai ne- 
šališkai interpretuoja žmonių pasaulį, atsirado dar prieš 
jų institucionalizaciją ir buvo išsakyta žymių Vakarų in- 
telektualų darbuose (Herderio, Rousseau, Marxo, Webe- 
rio). Daugeliu atvejų dabartiniai šių disciplinų kritikai 
smerkia minėtų autorių eurocentrizmą, maskulinizmą, 
buržuaziškumą ir iš dalies atkartoja ankstesnę tiesioginę 
ir netiesioginę kritiką, kurią išsakė šių disciplinų specia- 
listai ir pašaliečiai, tačiau į jų kritines pastabas buvo krei- 
piama mažai dėmesio. 

Nenuostabu, kad socialiniai mokslai, atsiradę XIX a. 
Europoje ir Šiaurės Amerikoje, buvo europocentriški. Eu- 
ropa tuomet jautėsi kultūriškai labai svarbi, ir tai buvo 
tiesa. Ji politiškai ir ekonomiškai užkariavo pasaulį. Jos 
technologijų laimėjimai buvo esminis šių užkariavimų ele- 
mentas, todėl visai logiškai aukštesnioji technologija pri- 
skirta aukštesniesiems mokslams, aukštesniajai pasaulė- 
žiūrai. Atrodė, kad Europos laimėjimus tinka tapatinti su 
jos pažangos siekiu visame pasaulyje. Tarpukario laiko- 
tarpiu įvyko pirmasis sprogimas, sudrebinęs Vakarų skel- 
biamą moralinę pažangą, o 1945 m. Vakarų pasaulis ir vėl 
atsigavo. Kai politinis Vakarų vyravimas patyrė rimtų iš- 
bandymų, po 1945 m. Vakarų autoritetu pradėta abejoti, 
o maždaug 1970-aisiais, Rytų Azijoje plėtojantis naujam 
labai galingam ekonominės veiklos centrui, kultūriniu Va- 
karų universalumu pradėta abejoti dar rimčiau. Šias abe- 

jones skelbė ne tik socialiniams Vakarų mokslams nepri- 
klausantys asmenys, bet ir patys tyrinėtojai Vakaruose. 
Vakarų savikritika, būdinga tik nedidelei mažumai, da- 
bar išplito plačiai. 

Šiame kintančiame pasaulinės valdžios ir įtakos pasi- 
dalijimo kontekste istoriškai susiformavusio socialinių 
mokslų kultūrinio ribotumo tema pateko į dėmesio cen- 
trą. Ją sustiprino civilizacijos iššūkiai politiniam ir ekono- 
miniam Vakarų vyravimui visame pasaulyje. Tačiau šie 
klausimai nebuvo sprendžiami tik aštriu konfliktu. Požiū- 
ris į juos buvo dviprasmis: nei Vakarų, nei ne Vakarų 
mokslininkai neturėjo vieningos nuomonės šiuo klausimu 
(a fortiori jie galėjo parodyti akivaizdžią opoziciją). Struk- 
tūriškai jų tarpusavio ryšiai buvo labai sudėtingi. Daugelis 
nevakariečių mokslininkų buvo gavę išsilavinimą Vaka- 
rų universitetuose ir dar daugiau rėmėsi epistemologija, 
metodologija bei teorijomis, susijusiomis su Vakarų moks- 
lu. Atvirkščiai, Vakaruose buvo mokslininkų (nors ir ne- 
daug), išsamiai susipažinusių su nevakariečių mokslinin- 
kų darbais ir juos labai vertinusių. 

Apskritai nuo 1945 iki 1970 m. Europoje ir Šiaurės Ame- 
rikoje vyravęs mokslinis socialinis požiūris išliko aktualus 
ir ne Vakarų pasaulyje. Tuo metu socialiniai mokslai labai 
išplito ne Vakaruose, dažnai padedant Vakarų instituci- 
joms, kurios padėjo įsigalėti Vakaruose palyginti tobuloms 
ir labai normatyviškoms disciplinoms. Sociologai (panašiai 
kaip politikos ar religijos lyderiai) atliko savo misiją; jie no- 
rėjo, kad visur būtų laikomasi tam tikrų veiklos principų ir 
buvo įsitikinę, kad taip lengviau ir paprasčiau sieks tam 
tikrų tikslų, pavyzdžiui, ieškos tiesos. Iškėlę mokslo uni- 
versalumo vėliavą jie stengėsi apibrėžti moksliškai pagrįstų 
ir mokslui nepriimtinų žinių formas. Dėl to, kad vyraujanti 

ideologija laikyta atspindinčia ir įprasminančia mąstymą, 
einančia pirma veiklos bei determinuojančia tariamai uni- 
versalias paradigmas, atmesti ją (tą ideologiją) reiškė leis- 
tis į avantiūras, o ne dirbti mokslinį darbą, ir toks pasirin- 
kimas prilygintas pasirinkimui panirti į nežinomybę, užuot 
siekus intelektinio ir dvasinio aiškumo. Tuo metu sociali- 
niai mokslai Vakaruose tebeturėjo tvirtas socialines pozi- 
cijas ir naudojosi ekonominiais privalumais bei moraline 
įtaka propaguodami savo, kaip pavyzdinių socialinių 
mokslų, pažiūras. Dar daugiau, ši Vakarų socialinių moks- 
lų misija visame pasaulyje teikė labai patrauklų pagrindą 
socialinės srities mokslininkams, kurie, priimdami minė- 
tas teorines prielaidas ir veiklos būdus, jautėsi įsilieja į uni- 
versaliąją mokslo bendruomenę. 

Nuo pradžių, t. y. apie 1960 m., socialiniai mokslai bu- 
vo iš esmės kritikuojami už pretenzijas į universalumą. Kri- 
tikai teigė, kad socialiniai mokslai yra siauri, riboti. Femi- 
nistės prieštaravo maskulinistinei jų orientacijai, įvairios vi- 
suomenės grupės buvo nepatenkintos eurocentrizmu, o vė- 
liau kitos grupės pradėjo kelti klausimus apie kitokio po- 
būdžio socialinių mokslų šališkumą, įsitvirtinusį pačiuose 
jų pagrinduose. Argumentų forma buvo panaši, skyrėsi tik 
istorinės jų detalės: buvo atskleidžiamos neobjektyvios tie- 
sos, smerkiama šališka aptariamų temų atranka, metami 
kaltinimai dėl istoriškai siauro mokslininkų socialinės kil- 
mės arealo, iškeliami episteminiai analizės klystkeliai. 

Svarstant šią kritiką svarbu išskirti epistemines ir po- 
litines pretenzijas, net jei intelektiniame ginče jos tarpu- 
savyje ir labai susijusios. Politiniai priekaištai buvo susi- 
ję su personalo (studentų, profesorių) atranka į universi- 
tetus (tai sutapo su panašiais priekaištais platesniame po- 
litiniame pasaulyje). Buvo pabrėžiama, kad socialiniai 
mokslai „pamiršo“ daugelį žmonių - moteris, nevakarie- 

čius, mažumų grupes Vakaruose bei kitas istorijos eigoje 
politiškai ir socialiai pažeidžiamomis paverstas grupes. 

Vienas iš personalo atrankos argumentų pažinimo ins- 
titucijose buvo susijęs su potencialiais žinių gavimo ir kū- 
rimo padariniais. Paprasčiausiai teigta, kad dauguma 
mokslininkų sociologų per pastaruosius du šimtmečius 
studijavo save, nesvarbu, kaip jie tai apibrėždavo, ir net- 
gi tie, kurie studijavo kitus, juos apibrėždavo kaip savo 
atspindį arba kontrastą. Iš to sekė labai aiški išvada: iš- 
plėtus atrankos į mokslinę bendriją apimtis, tikriausiai pa- 
didėtų ir tyrinėjamų objektų sąrašas. Ši prielaida iš tiesų 
pasitvirtino - tai matyti iš dabartinių mokslinių konferen- 
cijų ar išspausdintų knygų pavadinimų sąrašo, jei paly- 
ginsime jį su analogiškais 1950 m. sąrašais. Iš dalies šis 
prieaugis buvo natūralus (dėl kiekybinės sociologų plėt- 
ros ir poreikio įtvirtinti specializacijos nišas), tačiau šis 
reiškinys buvo susijęs ir su siekiu sukurti platesnę socia- 
linės srities mokslininkų atrankos bazę bei padidinti nau- 
jųjų tyrimo sričių pagrįstumo įspūdį. 

Vis dėlto priekaištai dėl ribotumo buvo gilesni negu pa- 
prastas nepasitenkinimas socialine tyrinėtojų kilme. Nau- 
jos kartos mokslininkai sociologai kėlė naujus teorinius 
klausimus, peržengiančius ankstesnių įprastų ir pagrįstų 
temų ribas ir netgi pateikė argumentų apie tai, kad skirtin- 
gos perspektyvos skirtingai vertina problemas. Be to, šie 
naujieji balsai teigė, kad teoriniuose socialinių (beje, ir gam- 
tos bei humanitarinių) mokslų pagrinduose esama prielai- 
dų, iš tiesų a priori įkūnijančių išankstinę nuomonę ar mąs- 
tymo bei argumentavimo būdą, kurie nepateisinami nei te- 
oriniu, nei empiriniu pagrindu, ir kad šie a priori elemen- 
tai turi būti nušviesti, išanalizuoti ir pakeisti tinkamesniais. 

Taip reikalauta plačiau atverti socialinių mokslų gel- 
mes. Tai, žinoma, nereiškia, kad kiekvienas naujas argu- 

mentas, iškeltas minėtu pagrindu, t. y. priklausantis naujai 
kuriamai teorijai, buvo teisingas ar pagrįstas. Iš esmės bu- 
vo aišku tai, kad teorinės prielaidos, turinčios paslėptų ne- 
pagrįstų a priori elementų, pateko į patį mokslinio dėme- 
sio centrą ir dabar sudaro vieną iš socialinių mokslų veik- 
los prioritetų. Naujieji analizės būdai reikalauja, kad 
mokslas, analizė ir mąstymas į savo objektų sąrašus 
įtrauktų, intelektualiai įvardytų ir aptartų skirtybes (ra- 
sinę, lytinę, seksualinę, klasinę). 

1978 m. afrikietis mokslininkas Engelbertas Mvengas 
rašė: „Šiandien Vakarai sutinka su mumis, kad kelių į tie- 
są yra daug - ne tik Aristotelio, Tomo Akviniečio logika 
ar Hėgelio dialektika. Tačiau reikia dekolonizuoti pačius 
socialinius ir humanitarinius mokslus.“* Tai buvo kvieti- 
mas dekolonizuoti, pripažinti, nušviesti teorines prielai- 
das, pertvarkyti galios pasiskirstymą, socialiniams moks- 
lams suteikusį dabartinę institucionalizacijos formą. 

Atskiros modernizavimo teorijos nušvietė tradicinių vi- 
suomenių aspektus, nesutampančius su modernių visuo- 
menių, tačiau šiame procese jos pražiūrėjo pastarųjų vidi- 
nės tvarkos sudėtingumą. Sociologams svarbios sąvokos 
valdžia ir tapatybė suprantamos skirtingai. Daugelyje neva- 
karietiškų diskursų galima aptikti minčių, padedančių iš- 
sakyti, kad valdžia yra laikina ir nereali, arba kad teisėtu- 
mą veiklai suteikia esminis jos turinys, o ne forma. Pavyz- 
džiui, Mahayana budistų sąvoka maya, taikoma valstybei, 
galingiesiems, valdantiesiems klanams, neapima visuotinės 
valdžios logikos, vyraujančios daugelyje monoteistinių dis- 
kursų. Daoistų teisingo kelio (dao) sąvoka teisėtumą apibrė- 
žia kaip egzistencinį santykį su chaotiška realybe, peržen- 

giančia biurokratinį konfucionizmo teisėtumą. Mahayana 
budistai tiki, kad tapatybė nėra absoliuti ir kad ją visada 
turi lydėti žinojimas ir supratimas apie kitas bendruome- 
nes. Karibų jūros pakrančių gyventojams (ir kitiems, pvz., 
afroamerikiečiams) ribos tarp kalinių, religinių ir muziki- 
nių formų bei etninių ir rasinių kategorijų yra nepastovios, 
takios, kintamos, ir individai jas nesunkiai peržengia. Nors 
kai kurie Vakarų mokslininkai su pašaipa kalbėjo apie dau- 
gybinės tapatybės atvejų gausą, tačiau vietos gyventojams 
tokia situacija buvo privalumas, o ne trūkumas. 

Vis dėlto neverta diskutuoti dėl skirtingų pažiūrų į 
valdžią ir tapatybę privalumų - svarbiau atkreipti socio- 
logų dėmesį į pačią diskusiją, griaunančią esamų anali- 
tinių konstrukcijų pagrindus. Jei socialiniai mokslai - uni- 
versalaus pažinimo paieškos, tai logiškai mąstant kitų 
negali būti, nes kiti yra mūsų dalis, o tie mes yra studi- 
juojami ir patys studijuoja. 

Trumpai tariant, universalumas ir išskirtinumas nebū- 
tinai prieštarauja vienas kitam. Kaip išsiveržti iš šios ribo- 
jančios schemos? Įtampa tarp universalumo ir išskirtinumo 
nėra naujai atrasta, ši tema socialinių mokslų įvairiais as- 
pektais svarstyta jau keletą šimtmečių. Universalumas bu- 
vo kritikuojamas, nes jis tam tikra prasme maskavo, slėpė 
išskirtinumą ir įgavo gana agresyvią išraišką. Be abejo, kai 
kurie dalykai yra universalūs. Problemą kelia tai, kad tie, 
kurie šiandien turi socialinę valdžią, linkę manyti, jog ši si- 
tuacija natūrali, nes ji jiems palanki. Tad universalios tie- 
sos apibrėžimas priklauso nuo valdžios sklaidos. 

Mokslinė tiesa savaime yra istorinė. Iš tiesų problema 
yra ne tai, kas universalu, bet tai, kas vyksta, ir ar tai, kas 
vyksta, tikrai reiškia progresą. Kaip socialiniai mokslai tu- 
ri vertinti faktą, kad jų atstovai aprašo ir pateikia teisin- 
gus teiginius apie neteisingą pasaulį, kuriame gyvena pa- 

tys sociologai? Universalumo prielaidas visada skelbia at- 
skiri individai, o pastarieji paprastai oponuoja kitaip ma- 
nantiems asmenims. Kadangi esama konkuruojančių iš- 
skirtinių požiūrių apie universalius dalykus, kyla rimtas 
klausimas apie mokslininkų neutralumą. Gamtos moks- 
lai jau seniai susitaikė su faktu, kad vertintojas paveikia 
vertinamąjį. Tačiau socialiniuose moksluose šis reiškinys 
tebelieka kontroversiškas. 

Tikslinga pabrėžti, kad pastarosios diskusijos apie uni- 
versalumą į vieną suplakė tris klausimus: skirtumą tarp 
aprašomojo pobūdžio ir analitinių teiginių (abu gali būti 
teisingi vienu metu); konkuruojančių pusių interesus grin- 
džiančių teiginių teisingumą (visi jie gali būti vienodai tei- 
singi ir vienodai savanaudiški); kritinį racionalumą kaip 
mokslinio bendravimo pagrindą. Galima nustatyti tai, kas 
slypi už universalumo ir išskirtinumo kategorijų: objek- 
tai, tikslai, kalbos ir metakalbos. Daugiau dėmesio skiriant 
metakalboms ir jas kritiškai racionaliai studijuojant šiaip 
taip galima susivokti universalių ir išskirtinių objektų, 
tikslų ir kalbų įvairovėje. 

Jeigu universalumas (įvairaus pobūdžio) yra susiklos- 
tęs istoriškai, tai ar įmanoma kokiu nors būdu pastaruoju 
metu pasiekti tinkamą ir vienintelį universalumą? Kas le- 
mia universalumą - geto ar socialinės integracijos strategi- 
ja? Ar esama nuoseklesnio universalizmo, peržengiančio 
formalų modernių visuomenių ir modernaus mąstymo 
universalumą, t. y. tokio, kuris apimtų ir prieštaravimus? 
Ar įmanoma skatinti pliuralistinį universalizmą, kuris, tarsi 
Indijos panteono vienatinis dievas, turėtų daug pavidalų? 

Asmenys, turintys mažai valdžios, yra dvigubai suvar- 
žyti: galiojančiam universalizmui nėra tinkamo atsako. 
Priėmę šio universalizmo tiesas, jie netenka pačios teori- 
jų kūrimo galimybės. Tačiau nepriėmę vyraujančių uni- 

versalizmo nuostatų, jie tampa politiškai ir intelektualiai 
neveiksnūs esamoje sistemoje ir todėl negali jos tobulin- 
ti. To padarinys pirmiausia yra tai, kad atskirtieji (atsi- 
skyrusieji) laviruoja tarp politinės ir kultūrinės integraci- 
jos ir separacijos. Kai nuo to pavargsta, pradeda kritikuoti 
visą šiandieninį universalizmą apskritai. Pastaruoju me- 
tu socialiniai mokslai ir patiria tokį puolimą. Kyla klau- 
simas, kaip socialinius mokslus paversti atvirais, galinčiais 
tinkamai ir išsamiai atsakyti į teisėtus priekaištus dėl ri- 
botumo ir taip pagrįsti savo skelbiamus universalios svar- 
bos, pritaikomumo ir patikimumo principus. 

Pradėti galima mėginant įtikinti, kad tam tikra univer- 
salumo rūšis būtina siekiant diskursų bendrumo. Tuo pat 
metu dera pripažinti, kad bet koks universalumas yra nu- 
lemtas istoriškai, nes pateikia supratimo galimybę ir kartu 
riboja intelektinę diskusiją, t. y. iškyla kaip intelektinės ga- 
lios šaltinis. Taip pat tinka manyti, kad bet kurio pobūdžio 
universalizmas pats atsako į savo pateiktus klausimus ir tie 
atsakymai priklauso nuo vyraujančio universalizmo kil- 
mės. Todėl reikia susitaikyti su skirtingų prieštaringo ir su- 
dėtingo pasaulio interpretacijų sambūviu. Tik pliuralistinis 
universalizmas padės suvokti socialinių realijų, kurių su- 
pami gyvename ir gyvensime, įvairovę. 


3. „Dviejų kultūrų“ skirtumo 
realumas ir pagrįstumas 


Nuo XX a. septintojo dešimtmečio pažinimo pasauly- 
je pastebėtos dvi keistos tendencijos. Jos atsirado skirtin- 
gose universitetinės žinių struktūros dalyse ir abi buvo 
susijusios su abejonėmis dviejų kultūrų skirtumo realumu 
bei pagrįstumu. Gamtos mokslų užkulisiuose ilgai bran- 

dintos abejonės Newtono prielaidomis (jas galima atsekti 
nuo Poincarė XIX a.) ėmė sparčiai reikštis įvairiais būdais: 
intelektinėje produkcijoje, šalininkų skaičiumi, pasirody- 
mu viešumoje. Be abejo, šį reiškinį iš dalies nulėmė pa- 
našus spaudimas, kilęs dėl paprasčiausio socialinių moks- 
lų kiekybinio išplitimo. Tačiau daug svarbiau pabrėžti, jog 
tai - senųjų mokslinių teorijų nesugebėjimo pateikti pati- 
kimus sprendimus nugalint pasitaikančius sunkumus, pa- 
mėginus įvaldyti vis sudėtingesnius reiškinius, rezultatas. 

Gamtos moksluose ir matematikoje vykę procesai so- 
cialiniams mokslams buvo svarbūs dėl dviejų priežasčių: 
pirma, nomotetinės epistemologijos modelio, socialiniuo- 
se moksluose įtvirtinto po 1945 m., pagrindą sudarė ne- 
mažai niutoninių sąvokų. Taigi sudrebinti šio modelio tai- 
kymo socialiniuose moksluose pagrindai; antra, nauji 
gamtos mokslų procesai pirmenybę teikė nelinijiškumui 
vietoje vienakryptiškumo, kompleksiškumui vietoje pa- 
prastumo, bei teigė, jog neįmanoma atskirti vertintojo nuo 
vertinamojo, ir netgi (kaip teigė kai kurie matematikai) 
kokybinių interpretacijų privalumą kiekybinio tikslumo, 
kuris labiau ribojo teisingumą, atžvilgiu. Svarbiausia, kad 
visi šias idėjas skelbę mokslininkai pabrėžė laiko veiks- 
nį. Trumpai tariant, gamtos mokslų atstovai pradėjo do- 
mėtis tuo, kas buvo laikoma paniekos vertais socialinių 
mokslų tirtais minkštais (soft) dalykais ir atsisakė vien sa- 
vo kietųjų (hard) studijų. Tai ne tik paveikė galios pasi- 
skirstymą vidinėje socialinių mokslų kovoje, bet ir padė- 
jo sumažinti ribų, skiriančių gamtos ir socialinių mokslų 
supersritis, aiškumą. Šis prieštaravimų tarp gamtos ir so- 
cialinių mokslų atoslūgis dabar, kitaip negu anksčiau, ne- 
reiškia, kad žmonija suvokiama kaip mechaninis tvarinys, 
dabar gamta suvokiama kaip aktyvi ir kūrybinga. 

Pagal dekartiškąjį klasikinio mokslo principą pasaulis 
laikytas determinuotu automatu, kurį įmanoma aprašyti 
priežasties ir pasekmės, arba gamtos, dėsniais. Šiandien 
daugelis gamtos mokslo specialistų teigtų, kad pasaulį rei- 
kia aiškinti kitaip“ Tai ne toks stabilus ir gana sudėtin- 
gas pasaulis, kuriame sumaištis atlieka svarbų vaidmenį, 
ir labai sunku paaiškinti, iš kur kyla tas sudėtingumas. 
Daugelis gamtos mokslų atstovų jau netiki, kad makros- 
kopinius dalykus paprasčiausiai galima dedukuoti iš mik- 
roskopinio pasaulio. Dauguma mano, kad sudėtingos sis- 
temos kuria pačios save ir atitinkamai gamta neturi būti 
suvokiama kaip pasyvi. 

Tačiau tai visai nereiškia, kad Newtono fizika yra klai- 
dinga. Tiesa yra tai, kad stabilios, grįžtamosios laike sis- 
temos, kurias aprašė niutoniniai mokslai, sudaro tik ne- 
didelę realybės dalelę. Newtono fizika paaiškina, pavyz- 
džiui, planetų judėjimą, bet nepaaiškina planetų sistemos 
atsiradimo. Ji aprašo pusiausvyros arba beveik pusiausvy- 
rą pasiekusias sistemas, tačiau neturi ko pasakyti apie ne- 
stabilias sistemas, nors pusiausvyros nebuvimo momen- 
tų daug (gal net daugiau negu pusiausvyros). Nestabilių 
sistemų būtis nėra grįžtama laike ir nepakanka žinoti dės- 
nio bei pradinių sąlygų, kad būtų galima prognozuoti sis- 
temos būklę ateityje. Nestabilias sistemas padeda paaiš- 
kinti sąvoka Iniko strėlė, kurios vaidmuo yra esminis ir 
struktūruojantis. Minėtų sistemų ateitis yra nežinoma, o 
sąlygos negrįžtamos. Dėsniai, kuriuos galima joms pritai- 
kyti, nurodo tik galimybes, o ne būtinybes. 

Dėl šios priežasties negrįžtamumas jau netraktuojamas 

taros rezultatas. Dabar gamtos mokslo specialistai, atsi- 
žvelgdami į negrįžtamumo ir tikimybės veiksnius, stengia- 
si išplėsti dinaminių dėsnių formuluotes. Pastaruoju metu 
manoma, kad tik taip įmanoma suvokti mechanizmus, val- 
dančius nestabilią visatą, kurios dalis esame mes patys. 
Gamtos mokslų atstovai viliasi suderinti gamtos dėsnius su 
įvykių, kūrybingumo ir naujovių dėsniais. Galima teigti, 
jog fizinių reiškinių nestabilumas analogiškas biologijoje 
Darwino aprašytai natūraliajai atrankai. Natūralioji atran- 
ka yra būtina, bet nepakankama evoliucijos sąlyga. Tam 
tikros rūšys atsirado visai neseniai, o kai kurios išgyveno 
jau milijonus metų. Tikimybės teorijos bei laiko simetrijos 
pažeidimai taip pat yra evoliucijos sąlygos. 

Socialinių mokslų atstovai privalo tyrinėti sudėtingas 
sistemas. Akivaizdu, kad istoriškai susiformavusios socia- 
linės sistemos sudarytos iš daugybės tarpusavyje sąveikau- 
jančių vienetų, kuriems būdinga viduje susiformavusi ir 
evoliucionuojanti hierarchinė organizacija bei struktūra ir 
sudėtingas elgesys erdvėje bei laike. Šalia sudėtingų nelini- 
jinių dinaminių sistemų, turinčių fiksuotus mikroskopinius 
sąveikų mechanizmus, istorines socialines sistemas sudaro 
ir individai, gebantys adaptuotis ir mokytis iš savo patir- 
ties. Tai daro sistemas dar sudėtingesnes ir taip peržengia- 
mos (kitaip negu evoliucinėje biologijoje ar ekologijoje) ne- 
linijinės tradicinių fizinių sistemų dinamikos ribos. 

Sudėtingų sistemų analizės metodai jau taikomi įvai- 
riose srityse, pavyzdžiui, sprendžiant spontaniškai atsi- 
randančių naujovių ir ilgalaikių ekonominių svyravimų 
santykio problemą, kuriai būdingi deterministinio chao- 
so bruožai. Nesudėtinga pademonstruoti, kaip didėjant 
apyvartai konkuruojančios technologijos gali užsiblokuo- 
ti ir nesinaudoti esamomis alternatyvomis. Konceptuali 

gamtos mokslų sukurta sudėtingų evoliucijos sistemų 
schema socialiniams mokslams teikia koherentiškų idėjų 
rinkinį, atitinkantį įsitvirtinusius socialinių mokslų prin- 
cipus, ir ypač tinkamą tiems asmenims, kurie nesutinka 
su nomotetine linijinės pusiausvyros mokslo siūloma ana- 
lize. Mokslinė analizė, besiremianti nepusiausvyros dina- 
mika ir pabrėžianti įvairius ateities modelius, bifurkaci- 
ją, pasirinkimą, istorinę priklausomybę, vidinį bei įgimtą 
netikrumą, pateikdama svarių argumentų, prieštarauja 
svarbiomis laikomoms socialinių mokslų tradicijoms. 

Antroji svarbi pažinimo padalijimo į tris dideles sritis 
problema kilo dėl humanistinio įtampos tarp dviejų kul- 
tūrų pobūdžio. Jį sukėlė vadinamosios kultūros studijos. 
Kaip minėta anksčiau, antropologai ir humanitarai jau se- 
niai vartojo sąvoką kultūra, tačiau be naujojo, gana poli- 
tiško atspalvio. Kultūros studijos, laikytos kvazidiscipli- 
na, prasiveržė gausybe programų, žurnalų, draugijų ir 
bibliotekų, rinkinių. Šis proveržis buvo susijęs su trimis 
kultūrologų nagrinėtomis temomis. Nė viena iš jų nebu- 
vo nauja, bet nauja buvo tai, jog tos temos, susietos tar- 
pusavyje, tapo tokios galingos, kad paveikė institucines 
pažintinės veiklos sritis ir pirmąkart po dviejų šimtme- 
čių tam tikras mokslas filosofiją išstūmė iš vyraujančių pa- 
žinimo įteisinimo pozicijų. 

Taigi, kaip minėta, kultūros studijos susiejo tris klau- 
simus: 1) socialinių sistemų analizėje pagausėjo su lyti- 
mi ir neeurocentriškais dalykais susijusių istorinių tyrimų; 
2) vietinės, istoriškai siauros analizės svarba, susijusi su 
naujuoju /ermeneutiniu postūmiu; 3) vertybių, susijusių su 
technologijų laimėjimais, santykio su kitomis vertybėmis 
suvokimas. Kultūros studijos patraukė visas disciplinas, 
tačiau labiausiai jas vertino įvairių literatūros rūšių tyri- 

nėtojai, domėjęsi socialiniais ir politiniais dabarties bruo- 
žais, taip pat antropologai, kuriems naujieji akcentai vėl 
suteikė galimybę atsiriboti ar bent konkuruoti su etno- 
grafija, prarandančia savo vadovaujamas pozicijas, ir as- 
menų, besidominčių naujosiomis kvazidisciplinomis, sie- 
jančiomis modernybės pamirštąsias grupes (lyties, rasės, 
klasės ir t. t.), kurioms jos taikė teorinę (postmoderniąją) 
schemą, skirtybėms išryškinti. 

Apie siekį įveikti ribotą socialinių mokslų paveldą 
jau kalbėta. Kuo gi jis papildo diskusiją apie dviejų kul- 
tūrų išskyrimo pagrįstumą? Diskutuojant dviejų kultūrų 
tema, daryta gana aiški, nors tiesiogiai ir neįvardyta 
prielaida - mokslas yra racionalesnis, tvirtesnis, tikslesnis, 
galingesnis, rimtesnis, veiksmingesnis, todėl nuoseklesnis 
negu filosofija, menai ar literatūra. O latentiškai impli- 
kuota, jog mokslas yra modernesnis, europietiškesnis ir 
vyriškesnis. Šiuos įsitikinimus pradėjo pulti lyčių ir ne- 
europietiškų objektų tyrinėtojai, išreiškę savo pažiūras ir 
pageidavimus naujai įvertintos kultūros studijose. 

Iš esmės ta pati problema iškilo ir priešinant vietinius 
bei universalius dalykus, veiklą ir struktūrą. Struktūra ir 
universalumas buvo suvokiami beasmeniškai, kaip amžini 
ar bent jau ilgalaikiai elementai, nepavaldūs žmogaus va- 
liai, tačiau vis dėlto įmanomi kontroliuoti: struktūromis 
manipuliavo ne paprasti žmonės ar asmenys, neturintys 
jose galios, bet racionalūs mokslo ekspertai. Pripažįstant, 
kad socialinių reiškinių analizėje svarbus efektyviai vei- 
kiančių struktūrų tęstinumas, buvo implikuojama, jog so- 
cialinė mobilizacija nėra svarbi, todėl nesvarbios ir galios 
neturinčių asmenų pastangos pakeisti esamą socialinę si- 
tuaciją. Universalumo idėja laikyta atgyvenusia, o lokalu- 
mas reiškė neatidėliotiną intelektinę problemą. Vietinėje 

aplinkoje lyties ir rasės arba etninės grupės laikytos sa- 
vaime suprantamomis centrinėmis analizės ašimis. Many- 
ta, kad kuo didesnė tiriamoji erdvė, tuo sunkiau suvokti 
ateities perspektyvas, apginti savo interesus konkurenci- 
nėje kovoje ir įgyvendinti skirtingas pažintines nuostatas. 

Trečiasis kultūros studijų elementas - skepticizmas 
technologijos laimėjimų atžvilgiu. Skepticizmo lygis svy- 
ravo nuo nuosaikių abejonių iki noro iš esmės atmesti 
technologijos produktus. Skepticizmas įgavo politinę įvai- 
raus pobūdžio ekologinių idėjų ir judėjimų formą, o inte- 
lektiniame lygmenyje sugrįžta prie mokslinės analizės ver- 
tybinių akcentų (kai kurie mokslininkai tai vadino filoso- 
fijos sugrįžimu). Susidūrus su ekologine krize, suabejota 
teiginiais apie technologijų universalumą. Postmodernus 
skepticizmas pakeitė modernų kriticizmą ir beveik visos 
vadinamosios didžiosios teorijos tapo abstraktaus pobū- 
džio teorijų kritikos objektu. Kultūrų studijų įtaką jautė 
daugelio disciplinų atstovai. Hermeneutinis požiūris atga- 
vo kadaise prarastas pozicijas. Atskirų disciplinų kalba ta- 
po pagrindiniu diskusijų objektu - ir kaip studijų tema, ir 
kaip pažintinės disciplinos savianalizės metodas. 

Nors kultūros studijos pateikė kelių esamų problemų 
sprendimo būdus, tačiau sukūrė ir naujų problemų. Visuo- 
menėje akcentuojant veiklą ir svarbą, kartais kvazivoliun- 
taristiškai pražiūrėti realūs struktūriniai žmonių elgesio 
apribojimai. Pabrėžiant vietinės aplinkos svarbą, nepaisy- 
ta platesnių ryšių su istoriškai susiformavusiais veiksniais. 
Postmodernusis skepticizmas kartais išsireikšdavo net įžū- 
liais antiteoriniais pareiškimais, kuriuose smerktos kitos 
perspektyvos, beje, taip pat kritikavusios pozityvistinį po- 
žiūrį. Tad dera manyti, kad rekonstruotam istoriniam so- 
cialiniam mokslui ir toliau lieka svarbu siekti vientisumo. 

Iškilusios kultūros studijos paveikė socialinius mokslus 
panašiai kaip visą mokslą veikė naujieji atradimai. Naujieji 
mokslininkų gamtininkų argumentai kėlė abejonių organi- 
zacine takoskyra tarp didžiųjų gamtos ir visuomenės 
mokslų, o kultūros studijų specialistų argumentai leido 
abejoti organizacine socialinių ir humanitarinių mokslų ta- 
koskyra. Kultūros studijų projektai metė iššūkį visoms esa- 
moms teorinėms paradigmoms, net ir toms, kurios kritika- 
vo vyraujančius nomotetinius socialinius mokslus. Šį po- 
žiūrį rėmė įvairios humanitarinių ir socialinių mokslų dis- 
ciplinos, jos skatino intelektinį bendradarbiavimą nepai- 
sant socialinių ir humanitarinių mokslų tradicinės skiria- 
mosios ribos. 

Iki 1945 m. socialiniai mokslai buvo pasidaliję į dviejų 
kultūrų tyrimo atšakas, ir pasigirsdavo nemažai balsų, rei- 
kalavusių, kad socialiniai mokslai iš viso išnyktų pasirink- 
tinai susiliedami arba su humanitariniais, arba su gamtos 
mokslais. Tam tikra prasme socialiniai mokslai buvo ska- 
tinami susitaikyti su dviejų kultūrų sampratos realybe ir iš 
esmės įsilieti į kurią nors išjų. Tačiau pastaruoju metu ben- 
drų studijų temų ir pažiūrų randama kitokiu negu anks- 
čiau būdu. Gamtos mokslų atstovai diskutuoja apie laiko 
strėlę, vieną iš pagrindinių humanistinės pakraipos socia- 
linių mokslų temų. Tuo pačiu metu literatūros tyrinėtojai 
kalba apie teoriją. Kad ir koks hermeneutiškas būtų šis te- 
oretizavimas, kad ir kaip priešiškai jo skleidėjai vertintų 
priimtas normas, vis dėlto literatūros specialistai nėra pratę 
kurti teorijų. Be abejo, tai nėra viena iš tų teorijų, visada su- 
dariusių svarbiausią moksliškesnių socialinių mokslų sekė- 
jų darbo dalį. Vis dėlto grupei specialistų vartoti sąvokas 
tapo taip svarbu, jog būtent kultūros studijos teoriją pavertė 
vienu iš savo raktinių, kodinių žodžių. 

Sunku kalbėti apie tikrą daugialypį dviejų (ar trijų) 
kultūrų suartėjimą. Tačiau diskusijos sukėlė abejonių dėl 
tų kultūrų tarpusavio skirtumų aiškumo. Atrodo, kad da- 
bar išsakomas mažiau prieštaringas požiūris į daugialy- 
pes pažinimo sritis. Paradoksalu, bet atrodo, jog visų sri- 
čių pažiūros po truputį kisdamos ne tolsta, o artėja prie 
tradicinių socialinių mokslų atskaitos taškų. Ar būtų ga- 
lima teigti, jog pamažu įveikiamos dviejų kultūrų sam- 
pratos ribos? Tuo įsitikinti dar reikia laiko. Tačiau aišku, 
kad gamtos, socialinių ir humanitarinių mokslų atskyri- 
mas nustojo būti toks akivaizdus, koks buvo kadaise. Da- 
bar atrodo, kad socialiniai mokslai nebėra vargšai gimi- 
naičiai, besiblaškantys tarp priešinguose poliuose esančių 
gamtos ir humanitarinių mokslų, atvirkščiai, jie tapo po- 
tencialaus jų susitaikymo erdve (locus). 


III. KOKIUS SOCIALINIUS MOKSLUS 
REIKIA KURTI? 


Bet kokiomis socialinėmis aplinkybėmis tėra 
ribotas skaičius būdų, kuriais galima įveikti 
esamą vertybių konfliktą. Vienas iš jų yra ge- 
ografinis atskyrimas... Kitas, veiksmingesnis 
būdas, yra atmetimas... Trečiasis būdas indi- 
vidualiems ar kultūriniams skirtumams įveikti 
yra dialogas. Šiuo atveju vertybių konfliktas 
iš principo veikia teigiamai - jis gali tapti di- 
dėjančios komunikacijos ir tarpusavio supra- 
timo priemone... Pagaliau vertybių konfliktą 
galima išspręsti jėga ar smurtu... Globalėjan- 
čioje visuomenėje, kurioje dabar gyvename, 
dviejų pirmųjų iš minėtų keturių būdų tikimy- 
bė yra labai sumažėjusi. 


Anthony Giddensas* 


Kokie yra daugybės socialinių mokslų vidinių disku- 
sijų, vykstančių nuo 1945 m., padariniai pastaraisiais lai- 
kais kuriamiems socialiniams mokslams? Ir kokį konkre- 
tų poveikį turi tie padariniai? Intelektiniai minėtų disku- 
sijų padariniai nevisiškai atitinka paveldėtą organizacinę 
socialinių mokslų struktūrą. Taigi prieš pradedant spręs- 
ti intelektualų ginčus, reikia nuspręsti, ką daryti organi- 
zaciniame lygmenyje. Gali pasirodyti, kad pirmąją užduo- 
tį įveikti lengviau negu antrąją. 

Pats aktualiausias klausimas yra socialinių mokslų or- 
ganizacinė struktūra. Žinoma, jie turi atitinkamas discip- 
linas, vadinasi, ruošdavo būsimus mokslininkus, ir tai da- 
rė sėkmingai. Tačiau galiausiai reikia pripažinti, jog stu- 

dentų mokymas niekada nebuvo pats svarbiausias socia- 
linių mokslų kontrolės mechanizmas. Svarbesnis yra fak- 
tas, kad disciplinos tarsi kontroliavo studijas baigusių 
mokslininkų karjeros kelią. Universitetuose ir mokslo ty- 
rimo institucijose tiek mokymo, tiek tyrinėjimo postui už- 
imti reikėjo turėti daktaro laipsnį (arba jo ekvivalentą), to- 
dėl pretendentams buvo privalomas tam tikros discipli- 
nos doktoratas. Publikacijos oficialiuose ir kvazioficialiuo- 
se disciplinos, su kuria struktūriškai susijęs pretendentas, 
žurnaluose buvo ir dažnai tebėra suvokiamos kaip svar- 
bus dalykas siekiant karjeros. Studentams patariama (tas 
patarimas yra naudingas) įgyti standartinėmis laikomų 
disciplinų mokslo laipsnį. Mokslininkai pirmiausia linkę 
dalyvauti nacionalinėse (ir tarptautinėse) savo disciplinos 
konferencijose. Disciplinų struktūros saugojo savo narius 
ir atsargiai vertino disciplinų ribų pažeidinėjimą. 
Tačiau kai kurių svarbiomis tapusių mokslo sričių ap- 
tartieji disciplinų prerekvizitai nuo 1945 m. pradėjo griū- 
ti. Į dažnai vykstančias pasaulines konferencijas ir semina- 
rus, tokius svarbius pastarojo laikotarpio moksliniam ben- 
dravimui, dalyvius pradėta atrinkinėti pagal specifines ty- 
rimų temas, nedaug paisant jų priklausomybės konkrečiai 
disciplinai. Dabar daugėja mokslinių leidinių, kuriuose į 
disciplinų ribas sąmoningai nekreipiama dėmesio. Žinoma, 
pastaraisiais dešimtmečiais atsirado daugybė naujų kvazi- 
disciplinų ir programų, kurioms paprastai priklauso žmo- 
nės, turintys skirtingų mokslo sričių laipsnius. 
Svarbiausia yra tai, kad po ilgo dosnaus finansinio lai- 
kotarpio amžinoji kova dėl lėšų pastaraisiais metais ap- 
ribojus biudžetą tapo ypač nuožmi. Naujos kvazidiscip- 
linų struktūros universitetuose reikalauja daug lėšų ir mė- 
gina tiesiogiai kontroliuoti būsimą paskirstymą, taip ma- 


KOKIUS SOCIALINIUS MOKSLUS REIKIA KURTI? 73 


žindamos esamų pagrindinių disciplinų galią. Šioje lėšų 
skirstymo kovoje mažiau finansuojamos grupės siekia in- 
telektualiai įteisinti pageidaujamus poslinkius. Iš čia ir ky- 
la pagrindinis spaudimas pertvarkyti socialinius mokslus. 
Problema ta, kad šis struktūros pokyčių poreikis skirtin- 
gai išreiškiamas atskirose šalyse ir atskiruose universite- 
tuose. Dažnai iniciatyvos tiesiogiai imasi ne ten dirban- 
tys mokslininkai, bet administratoriai, kuriems labiau rūpi 
finansiniai, o ne intelektiniai dalykai. Taigi atsiveria or- 
ganizacinės įvairovės perspektyva, situacija su daugybe 
pavadinimų, panašiai kaip pirmojoje XIX a. pusėje. Tai 
reiškia, kad 1850-1945 m. kuriant disciplinas trumpėjo ka- 
tegorijų, į kurias buvo skirstomi socialiniai mokslai, są- 
rašas; dabar tas sąrašas žinomas ir iš esmės priimtas vi- 
same pasaulyje. Aptarėme, kaip ir kodėl šis procesas il- 
gainiui pradėjo vykti kita kryptimi. Reikėtų pamąstyti 
apie naujai ryškėjančios struktūros racionalumą. 
Suprantama, minėtos organizacinės problemos apima 
daugiau negu nykstančias trilypio didžiųjų mokslo sričių 
(gamtos, socialinių ir humanitarinių mokslų) modelio ri- 
bas. Kyla klausimas ne tik dėl įmanomai atnaujintos so- 
cialinių mokslų organizacinių ribų konfigūracijos, bet ir 
dėl didesnių vadinamųjų fakultetų struktūrų pertvarkų. 
Suprantama, kova dėl ribų vyko ir vyksta nuolat. Tačiau 
kai kuriais momentais reikalaujama ypač didelių pokyčių. 
XIX a. pradžios didžiųjų pokyčių pagrindu atsirado anks- 
čiau aprašytasis mokslų modelis. Dabar kyla klausimas, 
ar XXI a. pradžia taip pat yra didžiulių pokyčių metas. 
Esama dar ir trečio galimų pokyčių lygmens. Proble- 
ma slypi ne tik fakultetus sudarančių katedrų ir univer- 
sitetus sudarančių fakultetų ribose. Iš dalies XIX a. poky- 
čiai paskatino ir pačių universitetų, kaip pagrindinių ži- 

nių kūrimo ir platinimo buveinių, atgimimą. Po 1945 m. 
institucijų, dėstytojų ir studentų požiūriu vykusi univer- 
sitetinių struktūrų plėtra visame pasaulyje pakylėjo tiria- 
mąją veiklą į aukštesni mokymo sistemos lygmenį. Iki 
1945 m. kai kurie tyrinėtojai dar dėstė vidurinėse mokyk- 
lose. Apie 1990 metus tokių atvejų jau nebepasitaikė, o 
daugelis mokslininkų netgi kiek įmanydami vengė dės- 
tyti pirmajam ar žemesniems universitetinės sistemos ly- 
giams. Šiandien kai kurie iš jų nenori konsultuoti net dok- 
torantų. Todėl daugėja aukštųjų studijų institutų ir kitų 
nepedagoginių struktūrų. 

Pagrindinė intelektinio bendravimo XIX a. forma bu- 
vo nacionaliniai moksliniai renginiai ir nacionaliniai 
moksliniai leidiniai. Šias augančias struktūras pakeitė įvai- 
rūs seminarai, pasaulyje tapę populiarūs ir suklestėję po 
1945 metų. Dabar ir ši forma ištobulėjo, atsiranda mažų, 
nuolatinių fiziškai tolimų atskirų mokslininkų grupių, ku- 
rioms dirbti drauge leidžia didžiulė komunikacijos prie- 
monių pažanga (elektroniniai tinklai). Visi minėti poky- 
čiai kelia klausimą, ar per artimiausius penkiasdešimt me- 
tų universitetai gebės išlikti svarbiausiais mokslinių tyri- 
nėjimų organizaciniais vienetais. Ar jų smarkiai nepakeis 
kitos struktūros - nepriklausomi tyrimų institutai, aukš- 
tųjų studijų centrai, tinklai, episteminės bendruomenės, 
veikiančios per elektroninę žiniasklaidą? Tokie pokyčiai 
gali reikšti, kad bus lengviau išsprendžiamos problemos, 
susijusios su gausia universitetinių struktūrų plėtra. Ta- 
čiau manant, kad tyrimai turėtų ir galėtų būti atskirti nuo 
mokymo ir nuo universitetinės sistemos, vis dažniau 
stengiamasi viešai įteisinti tuos pokyčius, nes priešingu 
atveju nebus skiriama pakankamai materialinių moksli- 


niams tyrimams reikalingų lėšų. 

Minėtos organizacinės problemos, būdingos, supran- 
tama, ne tik socialiniams mokslams, sudaro būsimo inte- 
lektinio praskaidrėjimo kontekstą. Galima išskirti tris pa- 
grindinius teorinius metodologinius aspektus, kurie, no- 
rint siekti efektyvios pažintinės veiklos, turi padėti rasti 
naują heuristinį sutarimą. Pirmasis aspektas susijęs su ty- 
rinėtojo ir tyrimo santykiu. Amžiaus pradžioje Maxas We- 
beris modernios minties trajektoriją apibūdino kaip pasau- 
lio atkerėjimą. Tiksliau, jo frazė apibendrino keletą šimt- 
mečių trukusį procesą. La nouvelle alliance autoriai Ilya Pri- 
goginas ir Isabelle Stengers kvietė užkerėti pasaulį. Pasau- 
lio atkerėjimo sąvoka atstovavo objektyvaus pažinimo pa- 
ieškoms, nevaržomoms atrastų ir pripažintų žinių ar ide- 
ologijos. Socialinių mokslų atstovai reikalavo neperraši- 
nėti istorijos pagal esamų valdžios struktūrų pageidavi- 
mą. Šis principas buvo esminis žingsnis išlaisvinant inte- 
lektinę veiklą nuo amžinojo politinio spaudimo ir mito- 
logijos, toks svarbus jis išlieka ir dabar. Negalima pasuk- 
ti atgal ir vėl patirti nemalonumus, nuo kurių mus turė- 
jo išgelbėti pasaulio atkerėjimas. 

Kvietimas užkerėti pasaulį reiškia visai ką kita. Tai nėra 
kvietimas mistifikuoti. Tai kvietimas panaikinti dirbtines 
ribas tarp gamtos ir žmonių, pripažinti, jog jie yra vienos 
ir tos pačios visatos, kurioje veikia laiko strėlė, dalis. Pa- 
saulio užkerėjimas turėtų dar labiau išlaisvinti žmogaus min- 
tį. Problema ta, kad žmogaus sielos laisvės labui mokslo 
neutralumas (išgarsintas ne Weberio, bet pozityvistinio so- 
cialinio mokslo) taip sureikšmino objektyvumą, kad moks- 
lą tiesiog atleido nuo arbitrarinių išvadų. Joks mokslinin- 
kas niekada negali būti atsietas nuo savo fizinės ir sociali- 
nės aplinkos. Kiekvienas matavimas keičia realybę, siek- 
damas ją aprašyti. Kiekviena teorija pagrįsta filosofiniais 

įsipareigojimais. Tuometinis plačiai paplitęs tikėjimas ta- 
riamuoju neutralumu tapo didžiausia kliūtimi mėginant 
padidinti turimų duomenų patikimumą. Tai kelia proble- 
mų gamtos mokslams, o socialinių mokslų atveju tos pro- 
blemos dar didesnės. Nebus lengva pasaulio užkerėjimą pa- 
versti priimtina, nuosaikia darbine praktika. Tačiau tai - 
neatidėliotina socialinės srities mokslininkų užduotis. 

Antrasis aspektas susijęs su poreikiu laiką ir erdvę 
įterpti į analizę kaip sudedamuosius vidinius kintamuo- 
sius, o ne nekintamas fizines duotybes, kuriose egzistuo- 
ja socialinis pasaulis. Teigdami, kad laiko ir erdvės sąvo- 
kos, kurias žmonija (ir mokslininkai) vartoja veikdami ir 
interpretuodami socialinę realybę, yra socialiai sukonst- 
ruotos, pripažįstame poreikį sukurti metodologiją, kuri 
leistų šias socialines duotybes laikyti analizės centre ir ne- 
leisti jų suvokti ar vartoti kaip sąlygiškų reiškinių. Nuo 
to, ar pavyks tai pasiekti, priklausys, ar atgyvenusi riba 
tarp ideografinių ir nomotetinių epistemologijų praras sa- 
vo vis dar tebeturimą kognityvinę vertę. Tačiau tai leng- 
viau įvardyti negu įgyvendinti. 

Trečiasis aktualus aspektas - klausimas, kaip įveikti 
dirbtines XIX a. įtvirtintas tariamai autonomiškų politinės, 
ekonominės, socialinės ir kultūrinės sferų ribas. Dabarti- 
nė praktika neatitinka oficialiųjų pagrindinių disciplinų 
principų. Minėtų skirtingų sferų egzistencijos klausimą 
reikia spręsti tiesiogiai arba, dar geriau, išsamiai jį išnag- 
rinėti. Kartą taip padarius, t. y. pradėjus įsišaknyti nau- 
joms formuluotėms, intelektiniai disciplinų pertvarkymo 
pagrindai gali tapti aiškesni. 

Paskutinė pastaba. Jei tyrinėtojas negali būti neutralus, 
o laikas ir erdvė yra vidiniai analizės kintamieji, vadina- 
si, socialinius mokslus gali padėti pertvarkyti tik įvairių 

šalių ir tyrimo krypčių mokslininkų (įskaitant ir lyties, ra- 
sės, klasės bei kalbos skirtumus) bendravimas, ir kad šis 
visą pasaulį apimantis bendravimas turi būti realus, o ne 
virsti formaliu etiketu, pridengiančiu vienos srities moks- 
lininkų pažiūrų primetimą. Tokią pasaulinę sąveiką pra- 
smingai suorganizuoti nebus labai lengva. Taigi ir toles- 
niame kelyje bus kliūčių. Vis dėlto įveikus šią kliūtį, ki- 
tas nugalėti bus daug lengviau. 

Taigi kaip rasti reikiamų būdų, kurie padėtų atverti so- 
cialinių mokslų gelmes? Nėra jokio lengvai sudaromo eski- 
zo, kaip pertvarkyti esamas pažinimo struktūras. Tikslin- 
ga skatinti kolektyvinę diskusiją ir teikti siūlymus bei ieš- 
koti būdų, kurie padėtų rasti sprendimus. Prieš svarstant 
perstuktūravimo siūlymus, reikėtų aptarti keletą svarbių 
momentų, kuriuos vertėtų analizuoti ir pakomentuoti pla- 
čiau. Tai: 1) ontologinio skirtumo tarp žmonių ir gamtos, 
moderniame mąstyme įsigalėjusio nuo Descartes'o, atme- 
timo padariniai; 2) valstybės, kaip vienintelių ir svarbiau- 
sių socialinės veiklos atsiradimo ir analizavimo ribų šal- 
tinio, atmetimo padariniai; 3) neišsenkamos įtampos tarp 
vienetinių ir daugybinių, universalių ir išskirtinių daly- 
kų kaip nuolatinių Žmonių visuomenės bruožų, pripaži- 
nimo ir nelaikymo anachronizmu padariniai; 4) nuolat to- 
bulėjančių mokslo prielaidų šviesoje iškylantys patikimo 
objektyvumo bruožai. 


1. Žmonės ir gamta 
Plėtojant socialinius mokslus ugdoma vis didėjanti pa- 


garba gamtai, o gamtos mokslų atstovai kartu ima suvok- 
ti, kad visata yra nestabili ir neprognozuojama ir šitaip 

laiko ją aktyvia realybe, o ne žmonių, kurie gamtai tarsi 
nepriklauso, valdomu mechanizmu. Gamtos ir socialiniai 
mokslai vis labiau suartėja nagrinėdami sudėtingas siste- 
mas, kurių būsimi pokyčiai suvokiami kaip negrįžtamų 
laikinų procesų rezultatas. 

Kai kurie socialinės srities mokslininkai į pastarojo lai- 
kotarpio elgsenos genetikos atradimus sureagavo taip: pa- 
reikalavo aiškesnės socialinių mokslų orientacijos į biolo- 
giją. Remdamiesi žmogaus genomo projekto išvadomis, 
šie sociologai net atgaivino genetinio determinizmo idė- 
jas. Tačiau tokia socialinių mokslų raidos kryptis būtų la- 
bai klaidinga ir reikštų postūmį. Pagrindinė pastarųjų 
gamtos mokslų atradimų išvada yra ta, jog suvokta, kad 
ypač rimtai vertintina socialinė dinamika. 

Utopija yra socialinių, bet ne gamtos mokslų proble- 
ma, nes ji, žinoma, remiasi esamomis mąstymo tendenci- 
jomis. Nors jau dabar esame tikri, jog nėra ir negali būti 
jokių neabejotinų būsimų faktų, vis dėlto dar labai įvai- 
riai įsivaizduojama, kaip ateitis paveiks Žmonių veiklą. 
Pasaulyje, kuriame, kadangi nėra jokių absoliučiai tikrų 
dalykų, intelektualų vaidmuo neišvengiamai kinta, o idėja 
apie neutralų mokslininką yra itin abejotina ir universi- 
tetai negali laikytis nuošaliai. Utopijos sampratos susie- 
tos su galimos pažangos idėjomis, bet ar šios idėjos bus 
įgyvendintos, priklauso ne tik nuo gamtos mokslų pro- 
greso (kaip buvo manyta anksčiau), bet ir nuo didėjan- 
čio žmonių kūrybingumo bei saviraiškos šiame sudėtin- 
game pasaulyje. 

Mes ateiname iš socialinės konfliktinių neabejotinų 
reiškinių praeities, nesvarbu, ar tie faktai susiję su moks- 
lu, etika arba socialinėmis sistemomis, ar su dabartiniais 


svarstymais, apimančiais ir neabejotinų reiškinių vidines 

galimybes. Tikriausiai esame liudytojai to, kaip išsenka 
mūsų laikotarpio neatitinkantis racionalumo pobūdis. 
Turbūt nesuklysime teigdami, kad vis didesnį pagreitį 
įgyjančias tarpdalykinės sklaidos tendencijas lydi kom- 
pleksiškumas, laikinumas ir nestabilumas. Tai jokiu bū- 
du nereiškia, kad reikėtų atmesti esminio racionalumo 
sampratą. Čia tiktų puiki Whiteheado išsakyta mintis, jog 
žmonių socialinio gyvenimo tyrinėtojams ir gamtos moks- 
lų atstovams esminiu pasaulio suvokiamumo tyrimo už- 
daviniu išlieka: „Suformuluoti koherentišką, logišką, bū- 
tiną bendrųjų idėjų sistemą, pagal kurią būtų įmanoma 
interpretuoti bet kurį mūsų patirties elementą.“ 
Ieškant įmanomos ateities finansai yra svarbūs. Kartu 
visame pasaulyje kyla poreikis kolektyviai dalyvauti pri- 
imant sprendimus. Tad reikia, kad socialiniai mokslai tap- 
tų atviri šiems klausimams. Tai, suprantama, nereiškia ra- 
ginimo, kaip XIX a. plėtoti socialinę fiziką. Tai greičiau 
pripažinimas, kad nors mūsų tiesos apie istorines visatos 
ir žmonių patirties struktūras ir nėra neginčytinos, vis dėl- 
to jos vienos kitoms neprieštarauja, ir tiek vienos, tiek ki- 
tos yra susijusios su evoliucija. Per pastaruosius du šimt- 
mečius materialusis pasaulis intelektinei veiklai vis pri- 
mesdavo aktualias politines problemas ir skatino moksli- 
ninkus laikyti universaliais atskirus reiškinius, kurie da- 
rė tiesioginę įtaką tuometinei politinei situacijai. Kyla 
klausimas, kaip išvengti trumpalaikių dabarties suvaržy- 
mų, kad galėtume sukurti ilgalaikes, patvarias ir naudin- 
gas socialinės realybės interpretacijos tezes? Dėl poreikio 
diferencijuoti ir specializuoti socialinius mokslus mes gal- 


u A. N. Whitehead, Process and Reality corrected ed. (New York: Mac- 
millan, 1978), p. 3. 

būt per mažai dėmesio kreipėme į vieną bendrą sociali- 
nę problemą, kylančią pažinimo kelyje: „Kaip išvengti 
atotrūkio tarp tų, kurie žino, ir tų, kurie nežino?“ 

Atsakomybė už šias neatidėliotinai spręstinas proble- 
mas priklauso ne vien sociologams: ji taip pat gula ant 
intelektinę veiklą kontroliuojančių biurokratų pečių (uni- 
versitetų administratorių, mokslinių bendrijų, fondų, vy- 
riausybinių agentūrų, atsakingų už mokslą ir švietimą). 
Tenka pripažinti, kad pagrindinės problemos, kurių iškyla 
sudėtingai visuomenei, negali būti išspręstos jas suskirs- 
tant į mažas dalis, su kuriomis lengva susidoroti anali- 
tiškai - būtina mėginti šias problemas interpretuoti, tyri- 
nėti visus sudėtingus Žmonių ir gamtos reiškinius bei jų 
tarpusavio ryšius. 


2. Valstybė kaip mokslinės 
analizės objektas 


Socialiniai mokslai buvo smarkiai orientuoti į valsty- 
bę - valstybės buvo suvokiamos kaip akivaizdžios sche- 
mos, kuriose vyko socialinių mokslų analizuojami visuo- 
meniniai procesai. Toks analizės būdas ypač būdingas 
tiems mokslininkams, kurie (bent jau iki 1945 m.) studi- 
javo Vakarų istoriją ir tris nomotetinius socialinius moks- 
lus (ekonomiką, politologiją ir sociologiją). Nei antropo- 
logijoje, nei Rytų studijose valstybės tema nevyravo, nes 
šių mokslų tyrinėjami dalykai nelaikyti moderniomis so- 
cialinėmis struktūromis. Tokios modernios socialinės 
struktūros tapatintos su valstybėmis. Nuo 1945 m., plė- 
tojant regionines studijas ir kartu empirinei analizės sri- 
čiai plečiantis nuo istorijos ir minėtų trijų nomotetinių so- 
cialinių mokslų į nevakarietiškąjį pasaulį, nevakarietiški 

regionai taip pat tapo į valstybę orientuotos analizės ob- 
jektu. Pagrindinė po 1945 m. vartota sąvoka „raida“ pir- 
miausiai buvo glaudžiai susijusi su kiekvienos valstybės, 
kaip atskiro vieneto, raida. 

Be abejo, visada pasitaikė socialinių mokslų atstovų, 
nelaikančių valstybės (dabartinės valstybės, istorinės ar- 
ba atsilikusios ikivalstybinės valstybės, tariamosios vals- 
tybės) natūraliu dariniu ir analizėje neteikiančių jai pir- 
mumo, bet tokių atskalūnų nedaug ir jie neturėjo įtakos 
1850-1950 m. mokslinei minčiai. Tariamai akivaizdžiu 
valstybės, kaip darinio, natūraliai apibrėžiančio socialinio 
gyvenimo ribas, pobūdžiu kiek rimčiau pradėta abejoti 
nuo 1970 metų. Tai buvo dviejų transformacijų konjunk- 
tūros neatsitiktinės jungties padarinys. Pirmoji buvo re- 
alaus pasaulio transformacija. Populiariuose samprotavi- 
muose ir mokslinėje analizėje valstybės pradėjo nepatei- 
sinti savo, kaip modernizacijos agento bei ekonominės 
gerovės garanto, vaidmens. Antrajai transformacijai bū- 
dinga tai, kad pažinimo pasaulyje vyko jau mūsų minė- 
ti pokyčiai, mokslininkus paskatinę naujai pažvelgti į 
anksčiau neginčytinas prielaidas. 

Kai kurias socialinės sferos mokslininkų žadėtas moks- 
linių tyrinėjimų išvadas lėmė jų tikėjimas pažanga. Šią 
nuostatą išreiškė ir tikėjimas nuolatiniu tobulėjimu, kurį 
įprasmins „ekspertai“, kai juos įgaliojanti valstybė atliks 
pagrindinį vaidmenį įgyvendindama visuomenės refor- 
mas. Buvo tikimasi, kad socialiniai mokslai paskatins šį 
racionalaus ir laipsniško tobulėjimo procesą. Tai atitiko 
nuostatą, kad valstybės sienos gali būti laikomos natūra- 
liomis ribomis, kuriose tas tobulėjimo procesas vyksta. Ži- 
noma, pažinimo pasaulyje ir socialiniuose moksluose (pa- 
vyzdžiui, XIX a. pabaigoje) nuolatos buvo metami nauji 
iššūkiai supaprastintai pažangos idėjai. Atrodė, kad anks- 

tesnius iššūkius ištirpdydavo nuolat tobulėjančios techno- 
logijos. Be to, esminis postūmis demokratizacijos link ska- 
tino kelti vis didesnių reikalavimų valstybei bei greitino 
poreikį naudoti jos fiskalines ir biudžeto galias perskirs- 
tant ir gerinant visuomenės gyvenimą. Teoriškai pagrįs- 
ta buvo valstybę laikyti pažangos garantu. 

Tačiau pastaraisiais dešimtmečiais, kai perskirstymo 
mastai didėjo lėčiau negu patys reikalavimai perskirstyti, 
valstybė pradėjo teikti mažiau pasitenkinimo negu tikėta- 
si. Tam tikro nusivylimo valstybe ėmė rastis nuo 1960 me- 
tų. Tuo metu, kai pasaulio pokyčiai daugelyje šalių kėlė 
skepticizmą ir mintį apie tai, ar žadamasis progresas iš tie- 
sų yra realus ir ar valstybės vykdomos reformos gali lem- 
ti tikrą pagerėjimą, valstybės, kaip natūralaus analizės ob- 
jekto, statusui buvo smarkiai pakenkta. Šūkis „Galvok glo- 
baliai, veik lokaliai“, kuriame sąmoningai ignoruojama 
valstybė, parodo nepasitikėjimą ja kaip reformų mechaniz- 
mu. Tai būtų buvę neįmanoma XX a. šeštąjį dešimtmetį, 
kai ir paprasti žmonės, ir mokslininkai mąstė ir veikė rem- 
damiesi valstybe kaip tam tikra kategorija. 

Įvykus poslinkiui nuo veiklos valstybės lygiu, laikytos 
tam tikra ateities garantija, prie veiklos globaliniu ir loka- 
liniu lygiais, kuriuose esama daugiau netikrumo ir kuriais 
sunkiau manipuliuoti, daugeliui patikimesniais pradėjo 
atrodyti nauji analizės būdai, taikomi tiek gamtos moks- 
lams, tiek kultūros studijoms. Abu analizės būdai netikru- 
mą (vietos specifiką) laikė svarbiausiu kintamuoju, kurio 
negalima palaidoti po deterministinio universalizmo prie- 
danga. Iš viso to aiškėjo, kad tariamai akivaizdi valstybių, 
kaip konceptualaus pagrindo, prigimtis - analitinis socia- 
linių mokslų darinys (ideografinės istorijos ir universales- 
nių visuomenės mokslų) - tapo atvira puolimui ir svar- 
biems ginčams. 

Į valstybę orientuotas mąstymas, žinoma, netrukdė 
studijuoti tarpvalstybinių, vadinamųjų (galbūt klaidingai) 
tarptautinių santykių, ir visi socialiniai mokslai turėjo at- 
šakų, skirtų tirti tarptautinius dalykus. Buvo galima tikė- 
tis, kad būtent šių sričių specialistai pirmiausia atsilieps 
į iššūkį, mestą ligi tol tarpvalstybiniams reiškiniams tirti 
taikytoms socialinių mokslų schemoms. Tačiau taip neat- 
sitiko, nes tarptautinės studijos (kaip ir kitos socialinių 
mokslų sritys) rėmėsi į valstybę orientuotomis analizės 
schemomis. Pirmiausia jos buvo įgavusios lyginamųjų stu- 
dijų pavidalą (valstybės buvo lyginamos tarpusavyje) ar- 
ba „užsienio politikos“ pavidalą, kur tyrimo objektas buvo 
vienų valstybių politika kitų valstybių atžvilgiu tyrinėji- 
mas, o ne besikuriančių tarpvalstybinių struktūrų anali- 
zė. Institucionalizuotuose socialiniuose moksluose kom- 
pleksinės struktūros, būdingos globaliam ir lokaliam lyg- 
meniui, ilgą laiką buvo ignoruojamos. 

Nuo septintojo dešimtmečio pabaigos įvairių discipli- 
nų atstovai mėgino mažiau orientuotis į valstybę. Daž- 
niausiai tokia pozicija buvo susijusi su istorizmo metodu, 
ypač su ilgesnio empirinės analizės periodo pasirinkimu. 
Šis analizės objekto pokytis buvo vadinamas įvairiai: tarp- 
tautine politine ekonomija, pasaulio miestų studijomis, 
globaline institucine ekonomika, pasaulio istorija, pasau- 
linių sistemų analize, civilizacijos studijomis. Nuolatos vis 
buvo grįžtama prie domėjimosi regionais - ir dideliais, 
apimančiais kelias valstybes (pvz., palyginti neseniai do- 
mėtasi Rytų Azija kaip atskiru pasaulio regionu), ir ma- 
žais, valstybės viduje esančiais regionais (pvz., ekonomi- 
kos istorijoje vartojama priešindustrializavimo sąvoka). Čia 
netinka aptarti visų jų bendrybių ir skirtybių, tačiau svar- 
bu pabrėžti, kad jie savotiškai prieštaravo tradicinėms teo- 

rinėms socialinių mokslų orientacijoms į valstybę. Dabar 
lieka tik stebėti, kokių rezultatų pavyks pasiekti šių te- 
orijų šalininkams. Kai kurie autoriai pirmiausia norėtų, 
kad būtų aiškiai atsiskirta nuo tradicinių disciplinų ir ne- 
nori likti periferijoje, bet siekia sukurti naują heterodok- 
siją, pagrįstą orientacija į globalius erdvinius dalykus. 

Tradicinių socialinių mokslų analizės orientacija į vals- 
tybę buvo tik teorinis supaprastinimas; analizė rėmėsi 
prielaida apie homogeniškas ir ekvivalenčias erdves: kiek- 
viena iš jų sudaro autonomišką sistemą, kurioje vyksta iš 
esmės adekvatūs procesai. Tokio pobūdžio supaprastini- 
mas tapo dar akivaizdesnis, kai imtos studijuoti komplek- 
sinės istorinės socialinės sistemos, o ne atominiai ir mo- 
lekuliniai reiškiniai, kuriuos tiriant šitie metodai dabar lai- 
komi tiesiog atgyvena. 

Suprantama, jei ir atmetama valstybės kaip socialinio ir 
geografinio visuomeninių procesų analizės objektas, tai jo- 
kiu būdu nereiškia, jog ji negali būti laikoma esmine mo- 
dernaus pasaulio institucija, smarkiai veikiančia ekonomi- 
nius, kultūrinius ir socialinius procesus. Visų šių procesų 
analizė įmanoma gerai išmanant valstybės mechanizmus. 
Tačiau visiškai nebūtina laikytis prielaidos, kad valstybė 
yra natūrali ar netgi pati svarbiausia socialinės veiklos ri- 
ba. Ši socialinių mokslų tendencija, prieštaraujanti minčiai, 
kad socialinis pažinimas yra geriausiai realizuojamas per 
valstybės sienų apibrėžtus vienetus, iškelia keletą svarbių 
pokyčių, padedančių apibrėžti pačius mokslinės socialinės 
analizės objektus. Sykį atsiribojus nuo orientacijos į valsty- 
bę, kuri praeityje buvo fundamentali istorijos bei nomote- 
tinių socialinių mokslų aksioma, ir pritarus nuostatai, kad 
šis požiūris gali trukdyti perprasti pasaulį, galima kelti 
klausimą apie pačias disciplinų takoskyras, kurios kilo iš 
minėtos prielaidos (tiesą sakant, ja rėmėsi). 

3. Universalumas ir išskirtinumas 


Įtampa tarp sąvokų universalus ir išskirtinis visada kė- 
lė smarkius socialinių mokslų atstovų ginčus, nes minė- 
tos sąvokos visada buvo suprantamos kaip turinčios tie- 
sioginių politinių padarinių, o tai trukdė rutuliotis ramiai 
ir nuosaikiai diskusijai. Į šią temą buvo sutelkta roman- 
tizmo atstovų reakcija ir naujosios Švietimo epochos ša- 
lininkų formuluotės, o jų debatai neliko nuošalyje nuo po- 
litinių kontroversijų, sukeltų Didžiosios Prancūzijos revo- 
liucijos ir kulminaciją pasiekusių Napoleono laikais. Ši te- 
ma vėl tapo dabartinių socialinių mokslų diskusijų epi- 
centru daugiausia dėl to, kad nevakarietiškasis pasaulis 
politiškai yra labai svarbus ir tai sutapo su tų Vakarų pa- 
saulio grupių, kurios save laikė kultūriškai engiamomis, 
išnaudojamomis, slopinamomis, politiniais pareiškimais. 
Pagrindinės šios socialinių mokslų diskusijos formos jau 
buvo aprašytos anksčiau. Viena iš svarbesnių atgimusio 
ginčo organizacinių padarinių yra daugiakultūrių ir tarp- 
kultūrių socialinių mokslų poreikis. 

Pastangos įtraukti naujas prielaidas, kurios atitiktų mi- 
nėtą tarpkultūrinių studijų poreikį, į teorines socialinių 
mokslų schemas įgavo įvairių socialinio darvinizmo for- 
mų. Socialinis darvinizmas yra svarbus ir gana įtakingas 
doktrinos, skelbiančios, kad pažanga yra neišvengiama, 
variantas. Pagrindinis jo argumentas: pažanga yra socia- 
linės kovos rezultatas, kur laimi kompetencija, ir kištis į 
šią kovą, vadinasi, kištis į socialinės pažangos procesą. Šį 
argumentą papildo jau aptartas genetinis determinizmas. 
Socialinio darvinizmo diskursas bet kokią su pralaimėji- 
mu evoliuciniame „stipriųjų išlikimo“ procese susijusią 
sampratą vadina iracionalia ir/arba nerealia. Kategoriš- 
kai smerkiant silpnuosius dažnai slėptos vertybės, kurias 

turėjo grupės, užimančios neįtakingas socialines pozicijas, 
o alternatyviuose projektuose buvo kritiškai vertinamas 
įsitikinimas, jog industrializavimas, modernizavimas ir 
Vakarų kultūra yra neišvengiamai susijusios. 
Technokratinis racionalumas, jo atstovų sureikšmintas 
kaip pats pažangiausias modernaus racionalumo variantas, 
iš esmės buvo socialinio darvinizmo atmaina. Jis nepripa- 
žino nė vienos sąvokos, kuri nedera su racionaliu priemo- 
nių ir tikslų modeliu, ir nė vienos institucijos, kuri neduo- 
da tiesioginės funkcinės naudos. Schemose, pagal kurias 
individai pirmiausia egzistuoja valstybių viduje, linkstama 
į šias schemas netelpančius aktorius laikyti ikimodernių 
laikų palikuonimis, kurie vykstant progresui bus neišven- 
giamai eliminuoti. Rimtai išanalizavus šią schemą teko pri- 
pažinti, kad daugybė patenkančių į nepalankią silpnųjų ka- 
tegoriją sampratų, vertybių, tikėjimų, normų ir institucijų 
darė modernumo tezę nemoksline. Daugeliu atvejų pati al- 
ternatyvi pasaulėžiūra ir jos autoriai buvo pamirštami, iš- 
stumiami iš kolektyvinės modernių visuomenių atminties. 
Šiandien daugelis žmonių, tarp jų ir mokslininkai, atsi- 
sako sutikti su tokiu alternatyvių tiesų sistemų ignoravimu, 
o šią tendenciją dar labiau stiprina esminių iracionalumo 
principų, apimančių modernų racionalų mąstymą atradi- 
mas. Kyla klausimas, kaip į socialinius mokslus įtraukti pa- 
saulėžiūros pliuralizmą, neprarandant suvokimo, jog iš tie- 
sų egzistuoja galimybė pažinti ir taikyti vertybių sistemas, 
kurios iš tikrųjų galėtų būti ar tapti bendros visai žmoni- 
jai. Pagrindinė užduotis šiuo atveju yra susprogdinti her- 
metišką sąvokų kalbą, kuria apibūdinami kiti žmonės ir 
grupės, kurie yra tik socialinių mokslų analizės objektas ir 
priešpriešinami tiems, kurie laikomi teisėtais ir visas teises 
turinčiais subjektais - tarp jų analizuotojai mato ir save. 
Priedanga bei sumaištis ideologinių ir episteminių dalykų 

kontekste neišvengiamos. Daugeliui nevakariečių sociali- 
nės sferos mokslininkų politikos, religijos ir mokslo skirtu- 
mai nėra akivaizdūs ar pagrįsti. 

Daugelis siaurų ribotų temų kritikų akcentavo neigia- 
mą šio mokslinio ginčo aspektą, būtent, siūlė atmesti klai- 
dingąjį universalizmą. Jie daugeliu konkrečių atvejų abe- 
jojo deklaruojamų universaliųjų principų tinkamumu ir/ 
arba universalumo galimybe ar tikimybe bei siūlė jas keisti 
platesnėmis kvazimokslinėmis kategorijomis, kurias varto- 
ja patys socialiniai tiriamieji. Pagrindinis tokios veiklos re- 
zultatas buvo išskirtinumo didėjimas. Šalia akivaizdaus ar- 
gumento, kad vyraujančiųjų (todėl ilgą laiką ignoruotų) 
grupių balsus reikia išgirsti, iškyla ir sudėtingesnė užduo- 
tis - parodyti, kaip šių grupių sukaupta patirtis gali iš es- 
mės pagerinti objektyvųjį socialinių procesų supratimą. 

Pabrėžtina, kad universalumas visada yra susiklostęs 
istoriškai, todėl užuot dar sykį parodžius, į ką socialiniai 
mokslai neatkreipė dėmesio atmesdami didelę žmogiško- 
sios patirties dalį, reikia stengtis išryškinti, ką jie laimėjo, 
kai ėmė tirti vis didėjančią pasaulio istorinės patirties seg- 
mentų gausą. Ir nors ankstesni universalumo variantai bu- 
vo riboti, tačiau tai nereiškia, kad galima paprasčiausiai 
nepaisyti tradicinių disciplinų, tebesilaikančių ribotų nuo- 
statų. Norėdami atkurti pusiausvyrą turime ir polemizuoti 
su esamomis disciplinomis, ir kartu ieškoti naujų dialo- 
gų bei diskusijų, peržengiančių esamų disciplinų ribas (o 
ne paprasčiausiai vykstančių tarp disciplinų). 

Svarbu, kad moksle būtų vartojama daugiau kalbų. Pa- 
prastai pasirinkta kalba lemia tyrimo rezultatą. Štai aki- 
vaizdus pavyzdys: viduriniosios klasės sąvoka bourgeoisie 
ir Biirgertum (iš pirmo žvilgsnio panašios) iš tikrųjų reiškia 
labai skirtingas kategorijas ir implikuoja skirtingus empi- 
rinius rodiklius. Mažiausia, ko galima tikėtis iš socialinės 

sferos mokslininkų, yra tai, kad jie suprastų, jog egzistuo- 
ja didelė konceptualių reikšmių įvairovė. Pasaulyje, kuria- 
me socialinės sferos mokslininkai mokėtų bent po keletą 
pagrindinių mokslo kalbų, patobulėtų ir patys socialiniai 
mokslai. Kalbų mokėjimas padeda mokslininkui suvokti, 
kad esama įvairių žinių pateikimo būdų. Tai gali padėti 
kurti efektyvų ir vaisingą supratimą apie neišvengiamai 
kylančią universalumo ir išskirtinumo antinomijos įtampą. 
Tačiau daugiakalbystė tik suklestėtų, jei ji būtų įteisinta or- 
ganizacine ir intelektine prasme: pedagogikoje ir moksli- 
niuose renginiuose galėtų būti vartojama keletas kalbų. 
Dialogas ir mainai įmanomi tik tuomet, kai kolegos 
gerbia ir vertina vienas kitą. Pikta retorika, įsiveržianti į 
tokio pobūdžio diskusijas, atspindi esminę socialinę įtam- 
pą. Paprastas kvietimas civilizuotai diskutuoti pačios dis- 
kusijos nepavers civilizuota. Gebėjimas tenkinti univer- 
salaus reikšmingumo (pritaikomumo, svarumo) reikala- 
vimus ir kartu atspindėti nuolatinę kultūrų gausą pri- 
klausys nuo pateikiamų atsakymų kūrybiškumo ir nuo 
tolerancijos socialinių mokslų intelektiniams eksperimen- 
tams. Socialinių mokslu, atstovai turi išsiugdyti labai pla- 
tų požiūrį į visų kultūrų (visuomenių, bendruomenių) ty- 
rimą ir mokėti apie jas perteikti žinias radę naujesnio, iš- 
plėtoto ir prasmingo pliuralistinio universalumo. 


4. Objektyvumas 


Objektyvumo problema nuo pat pradžių atsidūrė so- 
cialinių mokslų metodologinių diskusijų centre. Šios ata- 
skaitos pradžioje minėta, kad socialiniai mokslai - tai pa- 
stangos moderniame pasaulyje „sukurti sisteminį, pasau- 
lietišką tikrovės pažinimo būdą, kurį būtų įmanoma kaip 

nors empiriškai pagrįsti“. Sąvoka objektyvumas vartojama 
kaip tinkamų pastangų siekiant šio tikslo atitikmuo. Ob- 
jektyvumo supratimas labai susijęs su nuostata, kad a pri- 
ori pažinimo nebūna, ir tyrinėjant galima išmokti to, ko 
dar nemokame, susidurti su išankstinių lūkesčių kontekste 
netikėtais dalykais. 

Objektyvaus antonimu laikomas subjektyvus dažniausiai 
reiškia šališką mokslininkų požiūrį renkant ir interpretuo- 
jant duomenis. Ilgą laiką tai buvo suprantama kaip duome- 
nų iškraipymas, mažinantis duomenų patikimumą. Socia- 
liniai mokslai objektyvumo siekė įvairiausiais būdais. Vy- 
ravo du modeliai. Labiau į nomotetiką linkę socialinių 
mokslų atstovai pabrėžė, kad subjektyvumo pavojaus ga- 
lima išvengti didinat duomenų kietumą, t. y. galimybę juos 
patikrinti ir palyginti. Šis principas skatino rinkti duome- 
nis apie dabartį, nes tokiu atveju tyrinėtojas gali nesunkiai 
kontroliuoti duomenų kokybę. Labiau į ideografiją linkę is- 
torikai šią problemą traktavo savaip. Jie teigė, kad pirmi- 
niai šaltiniai yra svarbiausi, nes jų neiškraipė jokie tarpinin- 
kai (ankstesni mokslininkai), be to, jie labai vertino duome- 
nis, su kuriais mokslininkai nėra susiję asmeniškai. Dėl šios 
priežasties jie rėmėsi praeityje surinktais duomenimis, t. y. 
duomenimis apie praeitį, bei kokybiniais duomenimis, nes 
turtingas kontekstas leido tyrinėtojui apčiuopti gausybę 
tuomet veikusių motyvų, kitaip negu situacijoje, kur tyri- 
nėtojas stebimus duomenis paprasčiausiai įspraudžia į sa- 
vo paties sukurtą modelį, kupiną išankstinių jo nuostatų. 

Dėl abiejų šių modelių nulemtų galimybių nuolat abe- 
jojama, ar įmanoma surinkti objektyvius duomenis. Pas- 
taraisiais dešimtmečiais, keičiantis socialinių mokslų situ- 
acijai, tos abejonės išsakytos gana plačiai. Keltas klausi- 
mas: „Kieno objektyvumas?“ Tokia klausimo formuluotė 
išreiškė skepticizmą ar net visišką netikėjimą galimybe pa- 

siekti objektyvų pažinimą. Buvo siūlančių manyti, kad tai, 
kas vadinama objektyviomis žiniomis, nėra kas kita, kaip 
socialiai ir politiškai stipresniųjų žinios. 

Mes irgi manome, kad visi mokslininkai susiję su savi- 
ta socialine aplinka, todėl jie neišvengia prielaidų ir išanks- 
tinių nuostatų, kurios susiduria su jų socialinės realybės 
samprata ir interpretacija. Šiuo požiūriu mokslininkas ne- 
gali būti neutralus. Mes taip pat sutinkame, kad neįmano- 
ma kone fotografiškai pavaizduoti socialinę realybę. Visi 
duomenys renkami iš realybės, remiantis to laikotarpio pa- 
saulėžiūra ar teoriniais modeliais, išgrynintais pagal atski- 
rų to laikotarpio grupių skelbtus principus. Šiuo požiūriu 
atrankos pagrindas yra istoriškai sukonstruotas ir neišven- 
giamai kinta kartu su pasauliu. Tačiau jei objektyvumu lai- 
komi visiškai nuo realybės atsieti mokslininkai, atkurian- 
tys socialinį pasaulį, kuriam jie nepriklauso, tuomet mes 
manome, kad toks reiškinys iš viso neegzistuoja. 

Tačiau yra ir kita objektyvumo samprata. Objektyvu- 
mą galima suvokti kaip žmonių mokymosi rezultatą, t. y. 
erudicijos siekį ir įrodymą, kad ji įmanoma. Mokslinin- 
kai mėgina vienas kitą įtikinti, kad jų surinkti duomenys 
ir tų duomenų interpretacija yra patikimi. Jie remiasi me- 
todais, kuriuos kiti gali nukopijuoti ir pasinaudoti, taip 
pat atvirai kalba apie savo metodų detales. Šie moksli- 
ninkai apeliuoja į savo interpretacijų nuoseklumą ir nau- 
dą aiškinant daugybę turimų duomenų, t. y. teigia paaiš- 
kiną daugiau duomenų negu įmanoma kitais alternaty- 
viais atvejais. Trumpai tariant, jie tarsi stoja prieš inter- 
subjektyvų teismą tų, kurie taip pat tyrinėja arba nuola- 
tos sprendžia tam tikrą konkrečią problemą. 

Mes sutinkame, kad iki šiol minėtas tikslas siekti objek- 
tyvumo nebuvo visiškai pasiektas. Sociologams dirbant 
praeityje nuolatos būta klaidų ir dažnai maskuotasi objek- 

tyvumu įrodinėjant savo subjektyvius įsitikinimus. Anks- 
čiau mėginome aprašyti šių dažnų nukrypimų kilmę. Prita- 
riame minčiai, kad tokių klaidų negalima ištaisyti papras- 
čiausiai kviečiant laikytis intersubjektyvumo idealo - tam rei- 
kia smarkiai ir organizuotai sutelkti kolektyvines pastangas. 
Tačiau nemanome, kad socialinius mokslus būtų galima 
įsprausti į asmeninių vienodo patikimumo pažiūrų rinkinį. 

Manome, kad socialinius mokslus reikia skatinti įveik- 
ti žinių fragmentaciją, o tai reikštų ir prasmingo objektyvu- 
mo lygmens kilimą. Skatinti, kad socialiniai mokslai žengtų 
plėtros kryptimi (personalo atrankos, atvirumo įvairialypei 
kultūrinei patirčiai, pagrįstų tyrinėjimui reikalingų temų 
apimties požiūriu), vadinasi, didinti objektyvesnio pažini- 
mo tikimybę. Pabrėžti visų socialinių reiškinių istoriškumą, 
vadinasi, mažinti tendenciją skubotai ir naiviai interpretuo- 
ti realybę. Nuolat ginčytis dėl subjektyviųjų mūsų teorinių 
modelių elementų, vadinasi, didinti tikimybę, kad šie mo- 
deliai bus naudingi ir tinkami. Dėmesys anksčiau aptar- 
toms trims problemoms - geresniam ontologinio skirtumo 
tarp Žmonių ir gamtos suvokimui, platesniam socialinės 
veiklos ribų apibrėžimui bei tinkamai universalios ir išskir- 
tinės antinomijos pusiausvyrai - mums labai padėtų sukur- 
ti patikimesnes žinias, kurių taip siekiame. 

Trumpai tariant, faktas, kad pažinimas yra nulemtas 
socialiai, reiškia ir tai, kad socialiai įmanomas ir patiki- 
mesnis pažinimas. Pripažįstant socialinę pažinimo pagrin- 
do prigimtį, visiškai neprieštaraujama objektyvumo sam- 
pratai. Atvirkščiai, neabejodami teigiame, kad įgyvendi- 
nus socialinių mokslų perstruktūravimo idėją, apie kurią 
kalbame, gali padidėti šio objektyvumo galimybė, ypač jei 
bus atsižvelgia į kritiką, adresuojamą praeities praktikai, 
veiklai, tradicijoms, ir kuriamos iš tiesų pliuralistiškesnės 
ir universalesnės struktūros. 


IV. PABAIGA: SOCIALINIŲ MOKSLŲ 
PERSTRUKTŪRAVIMAS 


Šioje ataskaitoje bandyta aptarti tris dalykus. Pirma, 
parodyti, kokia buvo istorinė socialinių mokslų kaip pa- 
žinimo formos struktūra ir kodėl nuo XVIII a. pabaigos 
iki 1945 m. šie mokslai skirstyti į savitą palyginti standar- 
tinių disciplinų kompleksą. Antra, atskleisti, kaip po 
1945 m. pasaulyje vykę pokyčiai kėlė intelektinio darbo 
pasidalijimo klausimus ir taip atnaujino temas, susijusias 
su anksčiau įsitvirtinusia organizacine struktūra. Trečia, 
nušviesti pagrindines intelektines problemas, dėl kurių 
dabar daug ginčijamasi ir pasiūlyti, mūsų grupės many- 
mu, optimalią poziciją, įpareigojančią judėti pirmyn. Da- 
bar derėtų aptarti, kaip, atsižvelgiant į istorinę patirtį ir 
aktualias diskusijas, būtų galima išmintingiau pertvarky- 
ti socialinių mokslų struktūrą. 

Iš karto prisipažįstame, kad neturime paprastų ir aiš- 
kių formulių, todėl pateiksime bandomuosius siūlymus, 
kurie veda, mūsų supratimu, tinkama linkme. Šiandieni- 
nė socialinių mokslų klasifikacija turi neaiškumų, neryš- 
kių kontūrų, kurių istorines šaknis bandėme paaiškinti. 
Tiksliau tariant, visada galima tobulinti esamus dalykus, 
ir tai nuolatos daroma siekiant moksle sumažinti neracio- 
nalumo apraiškas. Mes nepropaguojame idėjos, kad so- 

cialinių mokslų struktūroje reikėtų atsisakyti darbo pasi- 
dalijimo, kurį atspindi disciplinų formos. Disciplinos at- 
lieka savo funkcijas, t. y. disciplinuoja protą ir tinkamai 
nukreipia mokslinę energiją. Tačiau jei norima, kad būtų 
laikomasi darbo pasidalijimo principų pagrįstumo, reikia 
bent šiek tiek dėl jų tartis. Mėginome aprašyti, kaip isto- 
rinė socialinių mokslų institucionalizacijos trajektorija iš- 
vengė kelių svarbių realybės aspektų. Diskusija apie rea- 
lybės trūkumus moksle reiškė, kad mažiau sutariama dėl 
tradicinių disciplinų. 

Socialinių mokslų klasifikacija pagrįsta dviem antino- 
mijomis, kurios dabar ne tokios populiarios kaip anksčiau: 
praeities ir dabarties antinomija bei ideografinių ir nomo- 
tetinių disciplinų antinomija. Apie trečiąją - tarp civilizuo- 
to ir barbariško pasaulio - antinomiją dabar viešai beveik 
nekalbama, tačiau ji vis dar tebeveikia daugelio moksli- 
ninkų mąstymą. 

Intelektualų diskusijose apie dabartinių disciplinų ri- 
bų tikslingumą iškyla ir finansų problema. Pagrindinis ad- 
ministracinis būdas kovoti su protestu dėl esamų ribų bu- 
vo kurti tarpdalykines mokymo ir tyrimo programas; šis 
procesas neatslūgsta ir dabar, nes išsakoma vis papildo- 
mų reikalavimų. Tačiau daugėjant tokių programų reikia 
papildomo personalo ir lėšų. O XX a. pabaigoje - ypač 
palyginti su ankstesniaisiais dešimtmečiais - pažinimo pa- 
saulis atsidūrė tokioje padėtyje, kad fiskalinė krizė, jau- 
čiama beveik visose valstybėse, reikalauja riboti išteklius. 
Taigi sociologai dėl intelektinių dilemų sukelto vidinio 
spaudimo mėgina didinti pedagoginių ir tyrinėjimo struk- 
tūrų įvairovę bei tyrinėtojų skaičių, o administratoriai ieš- 
ko būdų taupyti ir konsoliduoti. Neteigiame, kad tarpda- 
lykiškumo būta per daug. Toli gražu. Mes tik atkreipia- 

me dėmesį į tai, kad organizaciniame lygmenyje vyko ne 
unifikuojamoji, vienijamoji veikla, o daugėjo universitetų 
pavadinimų ir programų. 

Laiko klausimas, kada ši įtampa pasieks aukščiausią 
tašką, tačiau dviejų minėtų problemų sandūra bus skaus- 
minga. Galime viltis, kad dabar sociologai praktikai įdė- 
miai peržvelgs esamas struktūras ir pagal naujai kon- 
struojamą struktūrinę schemą pamėgins įgyvendinti aukš- 
čiau aprašytą intelektinę efektyvaus darbo pasidalijimo 
idėją. Jei dirbantys mokslininkai nesiims šios veiklos, tai 
už juos padarys pažinimo institucijų administratoriai. 
Tiksliau tariant, niekas negalės paskelbti visapusės per- 
tvarkos, o jeigu net kas nors ir imtųsi to, tai nebūtų ge- 
rai. Vis dėlto ūmios, visapusės ir dramatiškos pertvarkos 
alternatyva nėra lėtas kapstymasis tikintis, kad reikalai 
kažkokiu būdu išsispręs savaime. Taip yra todėl, kad su- 
maištis, disciplinų susipynimas ir išteklių trūkumas au- 
ga vienu metu ir iš pagrindų stabdo pažinimą. 

Detaliau prisiminkime realią dabartinę situaciją. Nors 
aprašėme bendrąjį dabartinių socialinių mokslų modelį, vis 
dėlto detali jų disciplinų klasifikacija skirtingose šalyse ir 
skirtingose institucijose paprastai skiriasi. Be to, varijuoja 
ir disciplinų, ir formų, kurias disciplinos pasaulyje įgyja vi- 
dinio vientisumo ir disciplinų lankstumo laipsnis. Taigi po- 
reikis keistis nėra vienodas. Be to, šis poreikis priklauso 
nuo įvairių socialinės srities mokslininkų perspektyvų ir 
nuo to, kiek atskiros sociologų grupės yra įsitraukusios 
spręsti viešosios politikos reikalus ir problemas. Pagaliau 
skirtingos sociologų bendruomenės veikia skirtingomis po- 
litinės situacijos (nacionalinės politikos, universitetų poli- 
tikos) sąlygomis ir tie skirtumai turi įtakos jų interesams 
bei galimybėms palaikyti ar atmesti administracinę reformą. 

Be abejo, galėtume paprasčiausiai maldauti daugiau 
lankstumo. Taip iš tiesų elgiamės jau tris ar net keturis 
dešimtmečius. Šiuo požiūriu pasiekta tam tikrų kompro- 
misų, tačiau toks minėtos problemos sprendimo būdas ne- 
tiko, nes ji nuolat intensyvėja. Priežastis paprasta. Mažų 
universitetų padaliniuose, kur esama daug realių kasdie- 
nio sprendimų priėmimo galių, disciplinos yra tarsi sau- 
gesnės. Fondai gali paremti įsivaizduojamas mokslininkų 
grupes, bet esminius sprendimus dėl kursų programų ar 
dėstytojo karjeros priima katedros. Be to, žinoma, kad at- 
skirų individų išsakoma iniciatyva ne visada labai veiks- 
minga esant organizaciniam spaudimui. 

Atrodo, labiau verta ne raginti pakeisti struktūrines ri- 
bas, o plėtoti intelektinę veiklą, kurios atstovai nekreiptų 
dėmesio į tas disciplinų ribas. Kad galėtum remtis istorijos 
sąvokomis, neprivalu vadintis istoriku. Tad plėtoti intelek- 
tinę veiklą - visų socialinės srities mokslininkų pareiga. Ta- 
čiau remtis sociologijos sąvokomis nėra tik sociologų teisė. 
Tai visų socialinės srities mokslininkų pareiga. Ekonomi- 
kos problemos nepriklauso tik ekonomistų kompetencijai. 
Ekonominiai klausimai svarbūs visoms bet kurio pobūdžio 
socialinėms analizėms. Ir nebūtinai profesionalūs istorikai 
geriau už bet kuriuos kitus socialinės srities mokslininkus 
gali paaiškinti istoriją, sociologai kompetentingesni socia- 
linėmis temomis, ekonomistai tiksliau supranta ekonomi- 
kos svyravimus. Trumpai tariant, nereikia manyti, kad esa- 
ma išminties monopolijų ar žinių zonų, atvirų tik tam tik- 
ro mokslo laipsnį turintiems asmenims. 

Suprantama, atsiranda socialinės srities (o iš tiesų - ne- 
socialinės srities) mokslininkų grupių, vienijamų nagrinė- 
jamų temų ar interesų, pradedant gyventojų sveikata ir 
baigiant kalba bei panašiais dalykais. Randasi grupių, ku- 

rios naudoja tą patį analizės lygmenį (telkia dėmesį į in- 
dividualią socialinę veiklą; domisi ilgalaikiais, plataus 
masto socialiniais procesais). Nors neaišku, ar objektų 
skirtumai ir mikro arba makro atskirtis idealiai tinka šiuo 
metu organizuoti socialinių mokslų darbo pasidalijimą, 
vis dėlto šis būdas yra tiek pat patikimas, kiek, pavyz- 
džiui, atskirti politiką ir ekonomiką. 

Kur ieškoti galimybių kūrybingai eksperimentuoti? 
Skaitytojas nemažai jų jau tikriausiai įžvelgė. Galima nu- 
rodyti keletą, kurios įmanomos gana skirtingose akade- 
minio spektro dalyse. Viename šio spektro gale yra Jung- 
tinės Valstijos, turinčios tankiausią universitetų tinklą pa- 
saulyje ir patiriančios labai stiprų vidinį politinį spaudi- 
mą socialinių mokslų perstruktūravimo klausimais. Kita- 
me gale - Afrika, kurioje universitetų atsirado palyginti 
vėlai, o tradicinės disciplinos nėra gerai institucionalizuo- 
tos. Menki viešieji ištekliai lemia situaciją, kuri sociologus 
verčia imtis naujovių. Savaime aišku, kad visos pasaulio 
valstybės turi savitų bruožų, kurie tarsi skatina atlikti įdo- 
mius eksperimentus. Vienas iš tokių išskirtinių regionų 
yra pokomunistinės šalys, kuriose plačiai pertvarkoma 
akademinė veikla. Be abejo, kuriant Europos Sąjungos 
struktūras, ir Vakarų Europos universitetų sistemoje at- 
sivers didelė kūrybingų bandymų, erdvė. 

Jungtinėse Valstijose yra daug įvairių ir decentralizuo- 
tų universitetų struktūrų. Daugiakultūriškumo iniciatyva, 
mokslo tiriamasis darbas jau tapo viešų politinių disku- 
sijų objektu. Naujųjų mokslo atradimų iškelti klausimai 
gali sudominti ir visada skubančius politinių diskusijų da- 
lyvius. Tai sociologams suteikia dar vieną impulsą kon- 
troliuoti tyrimo objektus ir taip mėginti apsisaugoti nuo 
trumpalaikio ir aktyvaus politinio dėmesio procesui, ku- 

ris yra per daug nuoseklus, kad galėtų būti valdomas pa- 
gal rinkimų motyvus. Jungtinės Valstijos turi ilgalaikę eks- 
perimentavimo su universitetinių sistemų struktūromis 
patirtį - XIX a. pabaigoje čia įsteigta aukštųjų podiplomi- 
nių mokyklų (graduate schools) - tai buvo vokiškųjų semi- 
narijų sistemos atmaina; taip pat XIX a. pabaigoje sukur- 
ta laisvai renkamos studentų atstovybės sistema; po Pir- 
mojo pasaulinio karo įkurtos socialinių mokslų tyrimų ta- 
rybos; taip pat sudaryti pagrindinių kurso reikalavimų są- 
rašai; XX a. aštuntąjį dešimtmetį įsteigtos įvairios moterų 
studijos ir sudarytos etninės programos. Mes nei pritaria- 
me, nei kritikuojame šias naujoves, jomis paprasčiausiai 
pagrindžiame faktą, kad JAV universitetų sistemoje bu- 
vo daug erdvės eksperimentuoti. Tikriausiai JAV sociali- 
nių mokslų bendruomenė vėl galėtų pasiūlyti, kaip kū- 
rybingai išspręsti prieš tai aprašytas problemas. 
Pokomunistinėse šalyse matome situaciją, kai daugelis 
ankstesnių struktūrų yra išformuotos, o kai kurios univer- 
sitetinės kategorijos pripažintos nereikalingomis. Finansų 
trūkumas privertė daugelį mokslininkų palikti universite- 
tus ir įsidarbinti kitose srityse, todėl šiose šalyse taip pat at- 
sirado daug galimybių eksperimentuoti. Be abejo, yra tam 
tikras pavojus, kad mokslininkai bandys urmu adaptuoti 
Vakarų universitetų struktūras, nes jos atstovauja ateičiai, 
kuri ypač skiriasi nuo labai netolimos praeities, ir ne- 
įžvelgs, kad Vakarų universitetų sistema taip pat turi pro- 
blemų. Vis dėlto čia esama tam tikrų eksperimentavimo 
ženklų. Pavyzdžiui, buvusios Rytų Vokietijos Berlyno 
Humboldto universiteto Istorijos katedra tapo pirmoji Vo- 
kietijoje (ir tikriausiai Europoje), sukūrusi Europos etnolo- 
gijos padalinį, kuriame dirbantys mokslininkai mėgina va- 
dinamajai istorinei antropologijai suteikti droit de citė isto- 

rijoje. Istorinė antropologija taip pat tapo formaliai pripa- 
žinta Aukštojoje Paryžiaus socialinių mokslų mokykloje 
(Ecole des Hautes Etudes en Sciences Sociales) tik ne kaip is- 
torijos padalinys, o kaip lygias teises su istorija ir socialine 
antropologija turinti disciplina. Tuo pačiu metu daugelyje 
pasaulio universitetų fizinė antropologija buvo įtraukta į 
žmogaus biologijos disciplinų sąrašą. 

Europos Sąjunga, diegdama pasikeitimų programas ir 
skatindama naujus paneuropinius tyrimo projektus, daug 
dėmesio skiria ryšiams tarp universitetų stiprinti. Univer- 
sitetų mokslininkai mėgina kūrybingai pažvelgti į daugy- 
bę moksle vartojamų kalbų, ir galima tikėtis, kad jų pa- 
siūlyta išeitis padės atkurti kalbinę socialinių mokslų įvai- 
rovę ir pateiks atsakymą į vieną iš universalumo - išskir- 
tinumo principo iškeltų klausimų. Turint omenyje, kad 
gali atsirasti naujų europinio pobūdžio universitetų (pa- 
vyzdžiu gali būti Frankfurte prie Oderio esantis Europos 
Viadrinos universitetas), visai tikėtina, jog socialinius 
mokslus galima be problemų perstruktūruoti transfor- 
muojant jau esamas organizacines jų struktūras. 

Bandymų procesas jau prasidėjo Afrikoje. Dabartinėje 
situacijoje daugeliu aspektų niūri Afrika duoda pagrin- 
dą alternatyvioms mokslo formoms, kurios nebūtinai at- 
spindi kitiems pasaulio regionams įprastą disciplinų mo- 
delį. Daugelis socialinės ekonominės evoliucijos tyrimų 
reikalauja, kad tyrimo metodai nebūtų statiški ir galėtų 
būti pritaikomi prie naujų mokslo žinių, o tai skatina 
griežtai nepaisyti socialinius ir gamtos mokslus skirian- 
čių ribų. Kitose, ne Vakarų pasaulio šalyse, taip pat vyks- 
ta eksperimentai. Per pastaruosius trisdešimtį metų ribo- 
tų išteklių dilema ir silpna socialinių mokslų institucio- 
nalizacija Lotynų Amerikoje sudarė pagrindą sukurti la- 

bai efektyvių FLACSO (Facultad Latinoamericana de Cien- 
cias Sociales) tyrimo ir mokymo struktūrų, kurios veikia 
kaip parauniversitetinės institucijos ir nepriklauso nuo 
tradicinių pažinimo kategorijų. 

Afrikoje ir Lotynų Amerikoje atsiradus, nors ir nedaug, 
nepriklausomų tyrimo institutų, atsivėrė alternatyvios ty- 
rinėjimų galimybės. Vienas iš įdomių tokių institucijų 
bruožų yra tas, kad jos siekia suderinti socialinių bei gam- 
tos mokslų patirtį ir mažai paiso disciplinų ribų. Kartu 
jos tapo pagrindiniu politinių sprendimų idėjų šaltiniu 
valdininkams. Panaši padėtis susidarė ir pokomunistinė- 
se šalyse. Tokių institucijų, savaime suprantama, atsira- 
do ir Vakaruose. Pavyzdžiui, pusė Sussexo universitete 
įsikūrusio Mokslo politikos tyrimų centro (the Science Po- 
licy Research Unit) programos skirta socialiniams, o kita 
pusė - gamtos mokslams. 

Nors kol kas dar nėra garantijų, kad šiuose naujuose 
struktūriniuose padaliniuose vykdomų socialinių mokslų 
tyrimų pagrindu bus sukurta alternatyvi pažinimo veiklos 
klasifikacija, tačiau jau dabar galima teigti, kad kai kurių 
pasaulio šalių senosios paradigmos ir jas prižiūrinčios, 
puoselėjančios bei ginančios institucijos niekada iš tiesų ne- 
veikė arba jau sužlugo. Prieš tai minėti regionai nepaten- 
ka į tokį seno pobūdžio intelektinį akligatvį, todėl dabar 
palyginti atviresni yra intelektinėms ir institucinėms nau- 
jovėms. Savaiminės organizacijos tendencija, išryškėjanti 
tarsi chaotiškose situacijose, gali pasitarnauti skatinant 
remti savaiminės organizacijos iniciatyvas, kylančias žen- 
giant pasaulio universitetinių sistemų neišmintais takais. 

Tačiau esama disciplinų struktūra dar nesubyrėjo. Dėl 
jos ginčijamasi ir atsiranda naujų konkuruojančių struk- 
tūrų. Mūsų manymu, dabar svarbiausia išsamiai aptarti 

esmines temas. Pagrindinė šios ataskaitos užduotis - pa- 
skatinti tokią diskusiją ir nuosekliai pristatyti iškilusius 
bei dalykiškai tarpusavyje susijusius klausimus. Be to, ma- 
nome, kad tikslinga paminėti bent ketvertą socialinių 
mokslų sistemos struktūrinių pokyčių, kuriuos administ- 
ratoriai (universitetų administracijos, socialinių mokslų ty- 
rimo tarybos, švietimo ir/ arba mokslo ministerijos, moks- 
lo fondai, UNESCO, tarptautinės socialinių mokslų orga- 
nizacijos ir kt.) galėtų ir turėtų skatinti kaip būdus, pa- 
dedančius siekti didesnio intelektinio aiškumo ir nuosek- 
lesnio socialinių mokslų pertvarkymo galimybių: 

1. Universitetinių ir neuniversitetinių institucijų, kurios vie- 
neriems metams suburtų mokslininkus bendrai nagrinėti 
specifines aktualias problemas, plėtra. Žinoma, tokios ins- 
titucijos jau veikia, tačiau jų labai nedaug. Vienas iš 
galimų modelių yra Vokietijoje Bielefeldo universitete 
nuo aštuntojo dešimtmečio šia kryptimi veikiantis ZiF 
(Zentrum fiūr interdisziplinūre Forschung). Pastarųjų metų 
jo tyrimo temos apėmė kūną ir sielą, sociologinius ir 
biologinius kaitos modelius, utopijas. Tokios vienerių 
metų tyrimo grupės turi būti kruopščiai sudarytos iš 
anksto ir turi priimti įvairiausius narius (disciplinų, ge- 
ografijos, kultūrinių ir kalbinių zonų, lyties požiūriu), 
be to, siekti, kad pasidalijimas patirtimi duotų gerų re- 
zultatų; jose gana smarkiai reikėtų akcentuoti ir sąsa- 
jas su ankstesnėmis narių pažiūromis. 

2. Universitetinėse struktūrose sukurti integruotų tyrimo pro- 
gramų, kurios peržengia tradicines ribas, skelbia specifinius 
intelektinius tikslus ir yra finansuojamos ribotą laikotarpį 
(pavyzdžiui, penkerius metus). Jos skiriasi nuo tradicinių 
tyrinėjimo centrų, kurių gyvavimo laikas neribotas ir 
kurie turi gebėti rasti nuolatinį lėšų šaltinį. Tas pro- 

gramas, kurios vis dėlto tęsiasi penkerius metus, ad hoc 
pobūdis įpareigoja veikti kaip nuolatinius eksperimen- 
tavimo mechanizmus, kurie, kartą finansuoti, savo na- 
riams piniginių problemų daugiau jau nekeltų. Esant 
didelei programų paklausai, užuot iš karto pradėjus 
diegti naujas mokymo programas, tikriausiai būtų ge- 
riau, kad jų iniciatoriai galėtų įrodyti savo požiūrį 
esant naudingą ir pagrįstą. 

3. Privalomas jungtinis dėstytojų priėmimas į darbą. Pasta- 
ruoju metu įprasta dėstytoją priimti dirbti į vieną ka- 
tedrą, dažniausiai į tą, kurios disciplinos mokslo laips- 
nį jis turi. Kartais daroma specifinė išimtis - kai kurie 
dėstytojai turi gretimą postą ir kitoje katedroje. Kai ka- 
da tai tik paprasčiausias etiketas, ir dėstytojai neska- 
tinami per daug aktyviai dalyvauti antrinės ar antraei- 
lės katedros darbe. Tokį požiūrį reikėtų iš esmės pa- 
keisti. Mums regisi universitetinė struktūra, kur kiek- 
vienas dirbtų dviejose katedrose: toje, kurios mokslo 
laipsnį turi, ir toje,.kuri susijusi su dėstytojo interesais 
ar atliktu darbu. Suprantama, tai sukeltų didelę skir- 
tingų galimybių įvairovę. Be to, norint, kad atskiros 
katedros nevengtų tokios įdarbinimo struktūros, reikė- 
tų, kad bent 25 procentai kiekvienos katedros darbuo- 
tojų neturėtų šios disciplinos mokslo laipsnio. Jei dės- 
tytojas abiejose katedrose turi visas teises, tai kiekvie- 
noje katedroje intelektinės diskusijos, dėstoma progra- 
ma, patikimomis ir teisėtomis laikomos pažiūros - vis- 
kas dėl tokios paprastos administracinės priemonės 
pasikeistų. 

4. Jungtinis doktorantų darbas. Kai kurių doktorantų padė- 
tis panaši į dėstytojų. Paprastai jie dirba vienoje ka- 
tedroje ir paprastai jiems trukdoma įsitraukti į kitos 

katedros darbą. Tik kelių universitetų keletas katedrų 
toleruoja studentų migraciją padaliniuose. Mes siūly- 
tume pakeisti šią nuostatą. Kodėl nepadarius taip, kad 
studentai, norintys gauti tam tikros disciplinos dokto- 
rantą, privalėtų išklausyti keletą kursų ar atlikti tyri- 
mą antrinės kompetencijos katedroje? Tai irgi sukur- 
tų neįtikėtiną derinių gausybę. Liberaliai, bet atsakin- 
gai administruojant, taip būtų pakeista socialinių 
mokslų dabartis ir ateitis. 


Du pirmieji siūlymai reikalauja, kad kas nors finansiš- 
kai įsipareigotų, tačiau reikiama pinigų suma nebūtų la- 
bai didelė, palyginus su visomis socialinių mokslų išlai- 
domis. Trečiasis ir ketvirtasis siūlymai praktiškai neturė- 
tų jokio poveikio biudžetui. Mes nemanome, kad šie siū- 
lymai būtų varžantys. Norėtume, kad jie paskatintų so- 
cialinių mokslų kaitą teisinga linkme. Be abejo, esama ir 
kitų priemonių pokyčiams šia kryptimi skatinti, ir mes pa- 
geidautume, kad kiti jas nurodytų. Kartojame, kad svar- 
biausia aiškiai, atvirai, suprantamai ir neatidėliotinai dis- 


kutuoti esminėmis temomis. 

